text:
其實一直都想寫,不過一直都未的得起心肝寫.之前搭飛機睇咗《當這地球沒有貓》,覺得齣戲都幾有趣.作為愛貓之人,聽到戲名有個貓字,我對套戲嘅好感度本身已經升咗十倍.再者,個戲名翻譯得非常本土.直譯嘅話,本身應該叫《如果這世界貓消失了》.不過香港發行商用咗《當這地球沒有貓》呢個名,令人即刻懷緬返十七年前陳奕迅嘅《當這地球沒有花》,實在係神來之筆.
(以下有劇透)
其實成齣戲嘅劇情一啲都唔複雜.簡單嚟講,主角有一日得知自己患上絕症,冇幾多日命.正當佢覺得好無望之際,魔鬼用佢個樣喺佢面前出現,畀佢一個繼續存活嘅機會.個條件就係佢每活多一日,呢個世界就會消失一樣嘢.咁究竟係消失邊樣嘢呢?個決定權係喺魔鬼手上.
第一晚,魔鬼揀咗電話.到電話真係消失嘅一刻,主角發覺原來唔係指由嗰一日開始消失,而係指世界會變到由頭到尾都冇出現過電話呢樣嘢.而且消失嘅唔單止係電話,而係一切同電話有關嘅「關聯性」都會隨之而逝.對主角嚟講,電話之於佢咁重要,係因為電話令到佢好巧合咁識到佢前女友,先會同佢有過一段快樂嘅回憶.不過,當電話喺世上消失,呢段往事亦都變得冇可能發生,於是前女友同主角變成陌路人.
之後嗰幾日,劇情都係以差唔多嘅形式咁推進.第二日佢失去咗「電影」,於是佢同一位摯友嘅友誼亦化為輕煙.第三日失去咗「時鐘」.最後魔鬼要求嘅係要「貓」消失.故事入面講到有兩隻貓曾經進入過主角嘅生活,一隻叫Lettuce,係佢細個執返嚟養,承載住主角以前開心嘅家庭生活回憶,不過Lettuce早已過身;另一隻叫Cabbage,係喺佢媽媽臨終之前,嗰位嚴肅刻板,不善辭令嘅老豆同主角一齊扮執返嚟,為左氹阿媽開心,所以先會出現喺主角生活當中,之後一直同主角一齊住.
兩隻貓貫穿咗主角嘅人生,冇咗貓嘅話,主角係啲咩?佢又淨低返啲咩?
我覺得成套戲嘅主題好清晰,就係活著同遺忘.意義之於活著,遺忘之於死亡;前者人好少去諗,後者人好驚發生.人本能好多時都係求生,想活多一日得一日.但係為咩而活?點解要活?點解唔死咗佢算數?
呢個問題正常人好少會深入諗,抑鬱者或者會諗多啲,哲學家都可能會諗下.呢齣戲你可以當佢係一個thought experiment.主角有幸去做選擇,換句說話去講,佢係被迫要做選擇.佢每晚都要望住個天秤,個天秤一邊係「活著」,另一邊係各樣佢認為都好重要嘅嘢.佢每一次決定要活多一日,佢就為「活著」嘅價值估價.選擇就係捨棄啊.
戲入面有幾次唔同人喺唔同場合都講過「要活著」,「要繼續活著」,「要好好活著」之類嘅對白.會咁講,好多時因為我哋覺得活著冇代價;又或者相對於嗰少少代價嚟講,活著嘅吸引力實在係無可比擬嘅.歌都有得唱:「來好好給我活著就似最初,仍然在呼吸都應該要慶賀… 」正常嚟講,好少嘢係我哋願意用生命去換取.叫你為愛人擋子彈,都未必人人會肯.講到尾,人都係貪生怕死之輩.不過,貪生又係咪人活著嘅終極意義呢?如果係嘅話,我哋應該義無反顧,勇往直前,愛人又好,友情又好,理想又好,善又好,道德又好,通通都唔可以阻止我繼續活下去.
當然,我估我哋都未必完全認同呢種意義.如果活著就只係為「活著」,真係足夠解釋到人對活著意義嘅直覺同疑惑?要憑空諗係唔容易,所以齣戲運用到選擇,畀你自己衡量活著係何價.其實齣戲去到最尾,佢都講明一切都只不過係主角嘅幻想,都真係一個thought experiment嚟.主角經過呢一連串嘅思考,佢發覺生命嘅價值係唔會大得過「貓消失」.如果「貓消失」,我不如自殺;或者係,我不如「唔活」.經過一輪嘅假想選擇同深思,佢最後發覺到「電話」,「電影」同「時鐘」其實都有重於泰山嘅價值,唔係純粹活著就可以媲美,亦都唔係可以貿然放棄.
但係點解主角唔係一開始就有呢個結論呢?點解唔係第一日就已經話「我寧願唔要生命,都唔要電話消失」.好簡單啫,因為人係貪生怕死之輩嘛.我哋預設係唔想死,我想活,我要繼續活著.但係接受死亡,衡量生命嘅代價係需要經過深思,又要經過情感上嘅折騰,最後先可以心情稍為平伏咁去估價同接受.Kübler-Ross model幾十年前都講到有五個階段 – Denial, anger, bargaining, depression, acceptance.要衡量生與死嘅價值,你估咁易咩?不過得閒諗下死亡,諗下活著,做下thought experiment,可能或多或少幫到自己明白活著嘅價值同代價嘅.
《當這地球沒有貓》亦都令我諗返起Being Mortal本書,入面有一句我有好深印象,大意係:「衰老就係一連串嘅失去」.Being Mortal問一個好難答嘅問題:「幾時先放手呢?」唔放手嘅結果大多係悲慘收場:你得到嘅痛苦係更多,失去嘅嘢係更沉重.呢個問題同《當這地球沒有貓》嘅主題係異曲同工.喺你健健康康嘅時候,點會諗放唔放手呢?但係喺老年,喺病重嘅時候,你就真係被迫選擇.你唔揀,你唔諗,其實即係揀咗「活著」,你就繼續係失去𡁵好多嘢.但係到頭來,甘唔甘心呢?
另一個主題係「遺忘」,呢個我就唔多講喇,始終寫嘢需時.片入面講到人有怕被人遺忘嘅恐懼.當主角不斷選擇令某啲事物消失,呢種消失亦不斷帶嚟遺忘.唔單止係嗰件物件畀人遺忘,甚至連物件帶嚟嘅關聯性都會被人遺忘.以咁嘅邏輯去諗,如果有次主角唔再揀「某某物件消失」,而係決斷咁揀「自己生命消失」,咁會唔會所有人都唔記得咗自己呢?會唔會同自己有關嘅關係都消失呢?換句話講,會唔會自己嘅存在,自己嘅感情,自己嘅關係,自己嘅所愛,通通畀人畀世界遺忘呢?
被人遺忘係人嘅恐懼之一,如果唔係我哋都唔會有個傾向想喺世上留名.我諗齣戲另一個想帶出嘅訊息係﹣人只要曾經存在過喺世上,就會牽動過各種人事物,就會喺世上留低少少痕跡.即使有一日你本人已經唔喺度,你嘅存在唔會好似「電話」,「電影」,「時鐘」咁消失得無影無踪.你建立過嘅感情,有過嘅關係,影響過嘅事,都會喺你離去之後,繼續留喺世上,以另一種方式存活.或者呢個就係令到人面對自己消失時,多多少少有啲安慰掛.
最後,用返齣戲結局嘅對白:「多謝你嚟到呢個世上.」呢句唔單止可以係個阿爸同個BB講,亦都可以自己同自己講.
活著多好.


c: text/html

text:
我哋預早了點去, 因為想在那裡吃午餐同埋可以上機場展望台睇飛機! 我哋搭港鐵去到青衣站
出咗閘之後向左手邊再轉右上到U4換取免費機場快線證
喺我哋前面有一班大媽大叔, 我即刻跑上前快過佢哋去到服務台先換飛
第一次見呢張超薄飛, 好似張咭紙咁都可以Do到! 千祈唔好唔見咗呀
兩個小朋友都乖乖坐低等機鐵駛到! 佢哋都係第一次搭機鐵
一上到車哥哥話「咪同平時嗰D地鐵一樣」我心諗「你究竟有冇搭過地鐵架, 點會一樣呀」
只係一個站, 真係好快…一邊欣賞沿途風景, 好似去緊郊外旅行咁!
係T2嗰邊門落車! 好快就到達T2客運大樓!
我哋時間充裕, 先去Food Court食個Lunch, 我哋叫咗泰國河同菠蘿炒飯, 仲有個Pepper Lunch食!
幾大碟幾好味! 食到飽一飽! 仲有得坐窗口位, 感覺好似真係去旅行咁
差唔多到3點, 我哋就上到童夢城, 預早一點到場登記選擇職業!
呢度都設有Locker, 大家可以將一袋二袋嘢先寄倉!
職員哥哥俾咗兩本護照佢哋, 先係飛機前面影番張相先!
每個場館門外都有個登記站, 大家一入場可以預先選定頭兩個時段既職業, 其後第三個時段的職業要稍後第一個時段開始進行後才會打開讓人登記
第一個時段3:20先開始, 佢哋兩個第一時間見到消防車就衝上去坐扮開車!
芊芊就上咗救護車玩! 以我所知就未見過呢兩架車郁得, 如果真係可以開的話都幾得意!
過嚟望一望新增場館! 不過感覺都係唔及之前的職業好玩, 所以我都冇登記呢幾個新增職業!
呢個機組人員逃生訓練比較多時間講解, 唔係咁適合太細既小朋友, 最後其實都係玩瀡滑梯! 只係著住逃生衣影相又唔係太吸引
便利店職員都幾得意, 可以俾小朋友學執貨, 賣嘢俾人收錢等!
呢度有個廚房仔, 只有第四及五個時段有小廚師活動, 但係要額外俾$20材料費
最末段這個場地係俾人開Party攪Event用的
在便利店隔離有個賣紀念品, 職業制服等既地方! 不過今日咁多人, 我都唔係太見到有人會喺度買嘢
可能大家都覺得如果要買都唔駛喺度買! (至少我係咁諗…)
好啦! 開始第一個職業啦, 佢哋兩係行咗入去扮消防員! 哥哥先著起消防員衫
我只可以偷偷地喺門外面影入去, 因為每個職業都唔會俾家長喺場館入面影相(當然有原因啦)
佢哋會安排一段時間俾小朋友出一出嚟影相!
到妹妹上場喇! 佢著起消防裝真係好得意!
今日係復活節假第二日, 又加上1折優惠, 所以好多人! 其實幫小朋友著完衫之後都用咗好多時間(不過佢哋都相應加咗人手, 所以都可以做齊任務!)
呢個芊芊見到我喺塊玻璃度就扮鬼扮馬俾我影相
因為參加的小朋友好多, 所以佢分咗兩個年紀層去進行任務, 先安排比較大個的去救火, 妹妹就屬於較細個的, 先出嚟同消防車影相!
同妹妹影完之後我就即刻跑過去同哥哥影相
我見到消防隊長哥哥教佢哋右手握拳放到心口上唸口號「山水」….我諗緊咩叫「山水」
原來係閂水………..(滴汗) 原來係支水炮係聲控
之後到妹妹去救火! 我就影完妹妹再番去影哥哥!
其實水炮都唔夠力, 射唔到落假牆度! 如果佢真係可以射落去, 跟住睇住個火慢慢變細就像真D
兩個烈火雄心影番張相先! 我叫哥哥搭住妹妹膊頭, 點知妹妹都伸高隻手去搭住哥哥, 攪笑!
好喇, 跟住就番入去消防局排隊拎出糧喇! 每人會有$20人工
原來呢D虛擬貨幣到最後可以用$100去買一包飲品! 可能佢哋會諗咁辛苦做五個任務先得包嘢飲
第二個職業係時裝表演, 之前都未玩過! 因為哥哥當年仲係好怕醜, 所以冇扮過!
但係今次嚟佢居然主動話要上舞台扮明星, 真係出乎我意料之外, 真係有陣時攪唔清佢鍾意乜
姐姐先帶住小朋友上舞台度行一次, 話俾佢哋知有四個企位擺四個Pose, 其實到時佢哋都係上到台亂咁走位, 哈哈!
我喺外面等咗5-10分鐘度, 跟住聽到音樂响起, 嘩, 第一個走出嚟既係芊芊呀
好靚女呀, 我係佢頭號粉絲嚟架! 可唔可以簽個名
(唔好意思以下會見到好多張相, 實在忍唔住要放哂喺度)
妹妹一出嚟嗰陣好怕醜好尷尬, 因為有其他小朋友的媽咪都等緊佢哋囡囡出嚟, 所以佢上到台度見到好多人, 後尾慢慢開始放鬆落嚟就擺咗幾多唔同Pose
番後台調番轉條褲就同妹妹出過嚟!
慢半拍的芊芊又喺人哋鞠哂躬之後先至鞠躬, 超可愛!
呀劍評分: 7分
(呀劍推介最正影相位職業 - 空中服務員:即係空姐/機師/消防員/太空人/時裝演員/救護員/育嬰護士/外科醫生)
童夢城通識學園 簡介
童夢城通識學園是一個專門為兒童建置的心智教育場所,是一種嶄新的兒童教育方式;透過職業模擬遊戲中學習,體驗不同行業真實工作崗位而拓展視野,以培養團隊合作和正確的社會價值觀.
地址
成人(17歲或以上) 港幣 $160 (持殘疾人士登記証可獲半價優惠 – 港幣 $80)
長者(65歲或以上) 港幣 $80 (持殘疾人士登記証可獲半價優惠 – 港幣 $40)
上午場 09:30 – 14:00
下午場 15:00 – 19:00
網頁
http://www.dreamcometrue.com.hk/
Source: kim

robotstxt: allowed

filter: keep


text:
Hiendy 家訪交流室 ( 2011年4月號 )
編輯 & 圖片: Pepsiman
文字: 豬賓(bigpun1975)
百事佬 : 豬賓,點解今期家訪交流室仲未有功課交呀?新年都過咗咁耐啦,唔係要休到年廿八呀!
豬賓 : 唔係呀,呢期好鬼死忙,屋企好多嘢要搞.
百事佬 : 忙還忙,咁hiendy會員都要睇家訪架!再唔出嘢,會俾人過晒我地頭架!
豬賓 : 得得得,死都死俾你…
今期開始之前,先要同大家致歉,因筆者近期私務繁忙,所以「家訪交流室」出現脫期情況,希望大家唔好責怪,繼續支持.言歸正 傳,首先想俾條數大家計吓先,一部JVC 3D 投影機,加兩隻 JL-113 超低音,再加九隻 AAD 喇叭會係乜野?? 答案係一個超越 3D 嘅家庭影音室,而主人就係近期紅遍網絡及雜誌嘅玩家 Coma (網名 tangcoma).
英雄出少年!
其實要講到認識 Coma,係由我哋一位版主 pinkhung 介紹的,家訪當晚,大家相約於土瓜灣某處等候,於網上見倒 Coma 的影音器材十分强勁,本以為佢係一位相當資深嘅玩家,誰不知;眼前竟然是一位二十出頭的青年,這反而令筆者更有興趣去探討一吓,呢位年青人嘅玩機歷程.
差人帶Headphone!?
回想起四年前,Coma 與家人仍是住在九龍城,一部 XBOX 360和32吋SONY CRT 大牛龜電視機加上一套2.0 音響組合,已足以令他消磨上半天.人總是不能安於現狀,大約半年時間,Coma 已經拎咗部大牛龜去填海,換來係一部 Pioneer 436 四十三吋Plasma,又從雜誌得知 Yamaha 會出第一部可以將畫面升頻嘅 AV Amp,一出無幾耐已被他收歸旗下,2.0 喇叭亦換上從深水埗買回來的七隻唔出名嘅喇叭,再購入一隻威力登1200R 十仔,人生第一套AV組合就建成咗喇.有咗人生第一套組合,及後亦試到人生的第一次,亦係好多會員嘅黑氣石 —–「投訴」.Coma 住嗰啲係舊式唐樓,無大廈管理員,最終要勞動到差人叔叔上門,最主要唔係投訴佢嘈,而係話佢震倒樓下,一向連飛機聲都唔驚嘅街坊,都頂唔往Coma 套AV 嘅低頻,可想而知有幾勁.差人話:你一係就細聲啲,一係就帶個Headphone 玩,唔好再騷擾倒人喇.佢靜咗一晚之後,第日又炸過,從此…..街坊亦唔知點解無再投訴過,Coma 自此亦明白到自己原來係一個不折不扣的低頻狂.
換機都是被逼的…
本來 Coma 都無諗住咁快換 AV Amp,點知有一日打打吓機,突然間部Amp熄咗無晒聲,諗住開番再玩過啦,點不知又熄過,之後就無再開嚟玩喇.Coma 覺得部Yamaha唔多對路,就立即買咗部 Onkyo 905去取代佢.正所謂一不離二,橫掂換開嘢,Coma 索性買埋套 AAD 喇叭,Integra 後級,Sony X300 52 吋電視,十仔就再加多隻威力登 1200R 添,今次器材升咗兩個[呢],效果比以前更上一層樓.如是者又玩咗幾個月,Coma 從雜誌中得知 Panasonic 將會推出第一代可投1080p 影像嘅 AE1000 投影機,雖然計算過家居環境只可以投倒60吋畫面,不過佢最終都係受唔住誘惑入咗手.投影機嘅震撼力好多人都領教過,而Coma 嘅第一次原來係痛苦收場.話說一心諗住裝好部AE1000 嚟等全家人Happy 吓嘅Coma,剪綵嘅一刻畫面肉酸唔在講,投上個幕嘅時候,畫面無緣無故有幾條直線出現,實在令家人失望,最後無奈只有換機;折騰咗一輪,新歡變咗 JVC HD-1,畫面正曬,心情亦靚番.經過呢兩次[被逼] 換機之後,Coma 心裡面個[升級]制好似被人撳着咗咁,HD-1 好快就升級到 JVC HD-100,Onkyo 905 就升到906.正在埋首去tune 新機嘅Coma 此時得到家人一個好消息,家人說:我哋都升級喇!!!
我其實很 [痴家] 的!!!
家人講嘅升級,當然唔係同Coma 玩埋AV一份啦,只不過係搬去土瓜灣另一間大啲嘅屋.Coma 睇完新居之後,就胆粗粗向屋企人提出想打通兩間房去打造自己嘅影音房,本來都無抱太大期望,點知家人一口就應承咗.後來Coma 問番點解咁[順灘]比佢咁玩法,原來家人覺得佢玩咗AV 之後,一放工就即刻返屋企,無好似以前咁成日出去蒲,感覺上 [痴家] 咗好多,所以就一圓佢多年嘅心願喇!
要量更要質
有咗自己嘅私人空間,當然要玩大佢啦.90吋菊池透聲電幕,三隻威力登超低音,九隻AAD 喇叭,對Coma 嚟講,咁先有啲睇頭.但係量就有喇,但係音質希望可以再好啲……於是乎Onkyo 5507,Parasound A23 後級,及後的 Onkyo 5508 同 JL 113都先後入宮.早幾個月前,Coma 為咗要投入3D 世界,一口氣將投影機同電視都賣晒出去,等待新機來臨.點知貨期一再推遲,使到佢有一段時間無機玩,感覺好似道友吊癮咁痛苦.大家可能覺得Coma 換機快過換女,玩機又玩旗艦型號,會唔係啲洗腳唔抹腳嗰種人呀?事實上,佢玩機係有自己一套哲學,機一定會買大牌子嘅旗艦,除咗二手市場承接力較佳之外, 質素亦比較有保證,一步到位,免除日後升級的煩腦.遇着適合自己玩的新技術出台(例如3D),佢都會毫不猶豫地將新機買回來,將舊機出售,雖然係上一代 機,但由於用嘅時間唔長,依然好新淨,回收價自然會好啲啦.聽落又好似幾有道理咁喎,但係要好似Coma 咁成日換機,筆者相信有九條命都唔夠死!
器材列表:
電視: Sony KDL-60LX900 (3DTV)
投影機: JVC DLA-X7
投影幕: Kikuchi KCSW-90HD TA/K 90” 電幕
為咗唔會令投影機嘅光線從幕後電視機反射到皇帝位影響表現,Coma巧妙地加咗一張宜家黑色卷廉在透聲幕後,平靚正,認真有腦…
由於透聲幕需要放下時越過前置喇叭,所以Coma索性在天花加裝閣仔,擺放佢心愛嘅玩具
AV 前級: Onkyo PR-SC 5508
後級: Integra Research RDA 7.1, Parasound A23
喇叭: AAD C Series
前置
中置
後置
後中置
BDP: PS3 Slim & 遊戲機: Xbox 360
超低音: JL Audio F113 X2
唔好再搞我個頭喇!!!
講咗咁耐,都係時侯爆吓機喇!Coma 表示,部JVC X7 要先warm up 一吓,播 3D 先會有好表現,所以首先攞咗隻[功夫熊貓]嚟招呼我哋.X7投出嚟畫面非常之靚,色彩鮮艷之餘,仲好細緻,同價位的2D 投影機一定會被比下去.聲音方面,由於兩隻JL 113 同時發功,真係打完心口打背脊,睇睇吓….. 就有啲怪事發生喇,筆者發覺成日有啲野攪個頭,但係坐響我後面嘅hkp1196版主又無任何動作,唔係咁鬼猛呀嘛!睇完兩段開番啲燈,個心先至定番少少, 原來Coma 將一對座地喇叭掛咗上牆作為後置(係,你地無睇錯,我亦無寫錯,係座地喇叭),所以一路睇戲,一路感受到啲低頻好似一陣風咁吹埋個頭度,真係嚇鬼 死…..
四度空間
見有兩隻咁勁嘅十仔響度,一於攞隻事先帶嚟好蝦人玩嘅[北極快車]去考吓佢,當然用第二段火車埋站一幕去試,低頻依然澎湃,成架火車好似[剎]埋身一 樣,但係去到潛得最低嗰幾吓會發覺左前方有些少駐波以及左後方的衣櫃有輕微共鳴聲,相信微調一吓出嚟效果會更好.不消一會,已幫部X7 熱身完畢,終於到今日家訪主菜,3D 投影, [阿凡達] 亦係不二之選,各人帶上3D 眼鏡,感覺唔重,十分舒適,先試主角走出太空艙一幕,景深十分之嚇人,太空艙延伸到很遠,有趣!再跳到主角在樹林與六腳狗打鬥一幕,Pepsiman 表示,對白聲除咗能夠套上畫面中,所出嚟嘅空間感既深而且闊,一對前側置喇叭與透聲幕實在功不可沒.有3D 影象,3D 嘅聲音,令人置身一個超越3D 嘅[四度空間]一樣.
還是這杯茶
席間Coma 向隨行嘅lulu sir 請教好多關於兩聲道嘅問題,希望能建立一套兩聲道系統,閒時用嚟聽吓心愛嘅電子音樂,lulu sir俾咗 Coma 不少寶貴意見.及後;Coma 亦有試過去各代理去聽吓啲兩聲道組合,聽咗一輪,先發覺原來唔係自己杯茶,所以將目標集中去等新一代嘅天龍 3D AV Amp 及 3D Blu-ray 機喇.
後記…..
家訪後,Coma 與各人一同晚膳,大家都很佩服他嘅勇氣,斗室裡要容納九隻喇叭,兩隻 JL113並唔係易事,佢唔單指玩得倒,而係要玩得好,嗰一份堅毅嘅精神,絕對唔係人哋話80後啲人個個都三分鐘熱度,做事唔上心,反過嚟;佢嗰份對AV 嘅執着與狂熱,相信亦令不少發燒友汗顏.
相信有好多會員都想知道Coma 係點樣將隻座地裝上牆做surround,等我為大家揭開呢個不墮之迷…
再一次多謝各位支持家訪交流室,拜拜!
(百事佬: 本文開首百事版主與豬賓版主對話純熟虛構,全屬流料,多多包含,嘻嘻… )
http://www.hiendy.com/hififorum/forum.php?mod=viewthread&tid=10512&extra=page%3D3


text:
睇下相先, 又係before & after呀 :
(有無發現我成日都wear黑色衫呢 )
我係去我平時去開個間salon整既 (我唔係幾鍾意自己係屋企染, 因為成日都有色差). 我揀色個時, 揀左ash brown, 因為我自己係健康膚色, 太令既brown放係我個頭上面, 我覺得有d “leung leung”地, 啡啡金金個d就比較襯我多d. 亞stylist哥哥問我漂唔漂個頭先染, 因為d色會出d, 多d野睇. 不過當然我唔漂啦, 我成日都話我個頭好乾, 仲漂真係遲d變道姑都似. 0甘佢都明白, 就幫我盡量整到似ash brown就算喇. 之後, 我做埋treatment (因為要等我個friend電髮), 亞stylist哥哥幫我前面剪翻個”劉海”, 後面幫我再剪輕d. 0甘就以有限變無限喇. 我都幾滿意. 尋日返屋企食飯, 我mama一見到我就話, “嘩, 淺色左好好多!” haha! 整完頭髮成個人都開心sa!!
題外話, 頭先睇babi love beauty個blog一篇有關ELF Cosmetics既文章 (詳情), 見佢話d掃又平又好用, 我又睇左佢地個website原來無得ship黎香港. 不過如果我要買, 我有friend係美國佢會幫我ship過黎. 而家, 我諗緊好唔好搞團購呢, 因為大lot d, 叫佢ship過黎都抵d. 0甘呢期我又悶悶地想有d野搞下.
Comments
Comments are closed.


text:
影評:《撒嬌女人最好命》
係,我知呢套係強國片,甚至連「中港合拍」都唔算,我呢個咁法西斯嘅人冇理由走去睇,但鬼叫個導演叫彭浩翔,彭導放棄唔到三級片,我一樣放棄唔到彭導.
成套戲嘅脈絡好簡單,條大橋甚至係照搬《春嬌與志明》過嚟,有幾似?聽住啦喎:
《春嬌與志明》:春嬌同志明本來好好,但志明北上溝咗件索到震嘅大陸妹,但係同春嬌仲係藕斷絲連玩曖昧,拉拉扯扯過後當春嬌決定放棄個陣,志明又忽然明白到自己最愛嘅始終係又老又巢皮,但係勝在同聲同氣嘅過期港女余春嬌,最後志明係春嬌臨走之前又追返佢,楊千嬅竟然會撼得贏楊冪,完!
《撒嬌女人最好命》:張慧(周迅)同恭志強(黃曉明)本來好好,但小恭去台灣溝咗件「騷浪賤」台妹(隋棠),但係同張慧仲係藕斷絲連玩曖昧,拉拉扯扯過後當張慧決定放棄個陣,小恭又忽然明白到自己最愛嘅始終係唔識撒嬌粗聲粗氣,但係勝在有共同回憶嘅女漢子張慧,最係小恭係張慧臨走之前又追返佢,周迅竟然會撼得贏隋棠(呢次尚算合理),完!
無錯其實彭導嘅戲來來去去都係個幾招,佢啲戲始終係好睇在入面show出嚟嘅小聰明賤橋,雖然講唔出咩大道理,但係又好抵死咁囉!
呢套戲係取材自同名嘅愛情工具書,識撒嬌對女人嚟講的確好重要,用得好等同於一張唔使找數嘅信用卡一樣,可以碌到盡,碌完一張又一張,不過我覺得港女們已經唔需要學撒嬌,佢地已經將港男馴服到狗一樣,港女港男之間係S&M嘅關係,女王係從來唔需要向奴隸撒嬌,甚至係大街大巷打男友十四巴都OK,所以我諗港男睇呢套戲唔會有咩強烈感覺,因為即使係戲入面嘅周迅對佢地嚟講都係溫馴小綿羊嚟囉,呵呵!


text:
若果只係由一班香港行內人撐廣東歌,咁同打住飛機話”香港樂壇有得救”冇分別.當一個普通市民,甚至退步港豬都明白咩叫”賣花讚花香”嘅時候,作為一個推動廣東歌嘅人其實真係好洩氣,唔通個向你sell廣東歌有幾好嘅人會同聽眾講,呢首”原創”歌個melody係抄考邊首外國歌,跟邊首編曲,又或者我呢首詞係抄考番我自己邊首歌詞,一個theme收你兩次錢,一詞兩味,我抄得妙,你唔like你可以唔撚買.一班靠抄改外國歌嚟話呢首係原創廣東歌賺錢嘅行內人,個樣肯定high過飲大兩樽”響21″,面紅耳熱咁話撐硬啦,唔通會用業界良心話俾你聽廣東歌9成係情歌,冇錯,唔只伍陸成,旋律千篇一律,聽Intro就知chorus點唱,所以就會叫你唔好聽,冇新意,唔好買咩,冇人買佢地就食硬屎,做為一個專業sales梗係硬銷廣東歌幾好幾正,百聽不厭啦.
撐廣東歌自然係要由聽眾話事,唔通好似真普選咁叫個鳩溶,又或者中出三恥咁gen D簽名出嚟就叫過百萬支持咩,但係廣東歌近呢10年真係撐唔撚落,抄歌抄到出晒面,講都講到口唇皮爛.邊個堅抄直dub心照啦,我一出名呢度又唔俾出文架啦,今次唔講名啦.一成不變既曲風,達文西密碼一樣級數,經常要個填詞人現身解碼,甚至有時候連個歌手都唔知自己唱乜鳩,真係唔知佢地想點.如果堅係要我去撐,我只能夠含淚撐My little airport,佢地嘅歌香港人普遍聽得明,歌詞夠口語化夠白,冇咩文學根柢都理解到,唔需要去到某人用字深奧,寫得出羅生門先叫得做高手.My little airport一句”窮人賣屎忽”勝過”來回地獄又折返人間”.
廣東歌近呢十年都係吹緊韓國風,雀仔都變癲狂鳥.雖然我不認為所有韓國歌都比香港好,但市場上俾到大家睇嘅,就係現實.你仲沈迷”廣東歌是最好的”,實為固執之人.要改變,就先改變源頭,即係香港一相被寡頭壟斷嘅唱片發行業,同被寡頭壟斷嘅作曲,填詞,編曲同歌手入行問題.
廣東歌以前大熱嘅一定係改編日文歌,英文歌,再配以廣東話歌詞,好似歌神學友嘅每天愛你多一些(原曲來自日本樂團Southern All Stars),頭髮亂了(原曲來自韓國JYP),慢慢退化到雷神上位就變成抄抄改改,一直到而家都冇變過.唱片公司同歌手一味係度賴mp3,賴翻版,總之就賴屎賴尿咁話網上侵權令佢地損失好多.呢班IFPI大袋,成日要個世界跟住佢地走,但係佢地忘記左,世界比佢地轉得更快.地球唔會停響度等你行多兩步,但係你班大袋咪阻撚住個地球轉.
那些年冇互聯網嘅時代,我地只能夠到信和,HMV,同透過收音機或者電視嘅音樂台先收聽到外國音樂,所以很多改編歌到而家都冇人知道原曲其實係來自歐美日韓等等.商台當年因為有鄭家輝個”是日本人鄭家輝”時段,有Mini,為當年港豬帶來唔少日本同香港以外嘅音樂.而信和當年當然係外國音樂同文化嘅源頭.要death metal可以搵長毛,要日本嘢地牢有大把,海報,CD,VCD咩都買到,只係價錢比較貴,通常計你10算或者12算.不過喺音樂來源比較缺乏嘅年代,食少十零餐早餐去買隻X-Japan絕對值得.
唱片公司點解唔反問自己,點解年青人寧願花多幾倍錢去買一隻聽不明嘅CD,點解佢地寧願追外國星,但係再冇呢種熱情去追香港歌手,同埋唔願花百零蚊去買廣東碟,叫做支持下香港樂壇,撐下廣東歌都好.一個只會投訴同賴嘅行業,係冇可能翻身;一個唔會因為面對困局而求變,而只係尋求被保護嘅行業,就只會被淘汰.
一個純粹獨立香港音樂人,唔靠父幹,只玩音樂,唔作幕前發展嘅日子係非常難過.收入少過綜援,又要衣食住行,練音樂,好難keep住一份長工.樂器band房studio等等已經令人頂唔順.獨立音樂人想喺itunes賣歌,必先經過有影視及娛樂事務管理牌照,呢一個牌,申請難過中六合彩,你冇番一千幾百萬本金都唔使諗.即係音樂人要去XX娛樂公司,XX唱片公司之類敲門埋堆,證明你到底幾有料玩音樂,先有機會賣音樂.只要一經呢類公司,一來佢唔一定肯幫你,二來你預左俾佢食夾棍.第三,最近有一類公司係幫獨立音樂人搞籌款出碟,但係你又要交proposal,又要俾人審核,分分鐘會俾人彈到成地香蕉奶都上唔到個籌款網.所以Apple個itunes賣歌服務,幫助唔到冇錢冇公司背景嘅獨立音樂人,只會幫助到唱片公司.
好在,仲有Youtube,可以靠點擊維生.獨立音樂人好多原本都係玩外國音樂為主,因為佢地想將外國音樂帶俾香港嘅樂迷,所以先會寫廣東詞,再以廣東歌元素改編外國歌.獨立音樂曲風多變,一向走偏鋒(Alternatives),唔似主流音樂,9成歌詞都係一聽副眼鏡就會霧化,會動L嘅情歌,好少講政治,曲風都係以ballad為主,係最近呢幾年政治二創抬頭先叫有多D新元素.獨立音樂人花唔少時間將外國音樂元素加入廣東歌裡面,淨係呢一樣精神,所謂主流就已經做唔到.由呢一班人講話撐廣東歌,我唔期待會有咩成效,點撚樣會有家駒首 裡面副歌嗰句”迎接光輝歲月”同”自信可改變未來”丫.
廣東歌同香港樂壇基本上係唔會完全死亡,因為仲有好多人要靠佢地搵食,因為每一個歌手都想「誰能及我驚天動地」.明星效應,係因為一眾港豬不分好醜咁接受.而家聽音樂唔係被動行為,而係主動行為,我唔需要4:30坐定定,打開收音機,開電視轉好台,等一個節目,就係為咗聽一首歌.而家再唔需要聽你為我設訂一個playlist,我想聽咩歌就聽咩歌.我想買歌唔需要次次買成隻碟,我買digital mp3/itunes好快搞掂,上網試聽過啱feel先俾錢download.買碟?值得收藏咩?我買隻Adele我都唔買坤哥啦.世界變咗,消費模式轉咗,但係香港樂壇就冇咩改變過,亦唔想改變.
站在一盤生意嘅角度上,商人絕對唔想改變自己,反而一味想改變客戶.今日樂壇只係一盤有限生意,佢地不想改變自己,要keep住大佬文化,要改就只係想改變聽眾.邊個喺頒獎典禮度大讚廣東歌點非凡絕世,驚天地,泣鬼神,但係有腦嘅讀者,想一想,比一比貨,就知道咩叫好音樂,咩叫Junk food.
一眾獨立音樂人好俾力撐,亦都做出好多音樂嚟撐,但市場同聽眾唔撐,本錢有限嘅音樂人,用埋最後一蚊去撐,總比fb上post同share一首”我是廣東歌手”做得更多.或者最後撐不過,聽眾唯有聽番7,8,90年代,大家聽下American pie,YMCA,又或者聽華語歌,鄧麗君,費玉清,何其可悲!


text:
繼上一次講「差不多冬至一早一晚還是有雨」之後,最近既天氣話題,莫過於係:冬至咁暖,根據民間智慧,今年既農曆新年一定會好凍喇!係真唔係呢?其實我地又可以去天文台搵D DATA睇睇.點樣做上次已經講過,今次我地就唔再多講喇.
圖1:係過往咁多年冬至既溫度.咁多年既平均值係大約十七度,最低係八度試過,但廿二度都一樣試過.其實都真係有高有低既,有好幾個年都有好似今年咁高過廿度既例子,咁係咪就代表之後既農曆年會低溫D呢?
圖2:為左更客觀咁反映農曆新年間既氣溫,呢度我將大年初一至到年初四既氣溫取左一個平均數.就咁驟眼望落去,似乎唔覺可以同冬至既氣溫扯上一個明顯既關係喎.
但係我地都嘗試鍥而不捨一下,於是就有圖3.
圖3:其實只不過係將以上兩條數,同時畫埋一齊,睇得會清楚D咁解.由於農曆年係冬至之後過年,所以理論上都應該將農曆年粒數推前番一格去比較,先可以進行到呢個民間智慧既驗證.但結果都係無咩野睇到,慘慘.
圖4:索性做埋個SCATTER PLOT.將兩個時間既氣溫都減以佢地既平均值,即係正值代表比平常熱,負值就比平常凍(不考慮全球暖化出現結構上趨勢改變).睇完,可以死心喇掛.統計學上真係見唔到有咩關聯性.而且個CORRELATION都低到唔想提,可以收隊啦喎.
咁以上數字,都係僅供參考架唶,偽科學既野,大家睇過就算,唔駛太上心架~(頭盔)我都明白大家餓左冬天咁耐,都好想新年凍D既果種滋味既,起碼可以食下熱野都好FEEL D.不過新年如果凍,花農就真係多得個天唔少鳥.LOL


text:
話散就散,分手係whatsapp講左一句就算.原因無講過,拍緊既時候都無認真提過咩問題出黎.拍拖既時候原來得我單方面開心
21yr, 同女友拍左年半long d,感情越來越唔好,開始無咩熱情,好少再wtsapp/skype,同時識左個女仔,同學來,我覺得同佢一齊好舒服,好啱傾,大家既接觸越來越多,我開始想同佢發展,因為佢比到我想要既野,但女友唔得,自己感情上出左軌,但始終同女友經歷唔少,有笑有淚,所以決定左唔同女同學發展.
返去見到女友,覺得真係有啲野唔同左,最後揀左放棄,但好快就後悔,因為放唔低咁耐既回憶,事實女友早就淡左,一直等緊我講分手,分左手之後好唔捨得,好唔開心,成日呃自己可以一齊返,行屍走肉,見到咩都諗起佢,去到咩都唔想做,一諗起佢個心就好痛.唔知自己可以點做,係咪真係去到盡頭.
廿歲仔讀緊書, 公屋仔 想拍拖但又覺得冇家底住公屋唔想累人個女
所以都唔係好敢追女仔 仲有第時想用音樂搵食 但香港講夢想真係見唔到未來
好怕好擔心 可唔可以指點下
廿歲仔讀緊書, 公屋仔 想拍拖但又覺得冇家底住公屋唔想累人個女
所以都唔係好敢追女仔 仲有第時想用音樂搵食 但香港講夢想真係見唔到未來
好怕好擔心 可唔可以指點下
1. 有冇將來,係視乎你想要一個點樣嘅將來.好多人青春用盡咗,先發現自己一直想做嘅事已經過咗最好嘅timing;有人想從拾自己年輕時嘅passion,可能已經發覺有心無力;有人希望喺生命裡面建立D對自己真正有價值嘅嘢,可能發覺已經唔夠時間….世界上有太多錢滿足唔到嘅嘢,唸清楚自己希望要一個點樣嘅將來,希望將來擁有幾多%嘅理想;幾多%嘅物質生活?又假如你只不過需要一個穩定收入+追求音樂,咁樣似乎並唔係太難.重點係,做一D第日自己唔會後悔嘅嘢,肯定自己嘅目標,唔好受其他人影響,例如話:你點樣衡量“成就”嘅準則;點樣衡量自己嘅價值之類,如果唔能夠有自己嘅標準,喺過程中可能會有太多身邊嘅人打擊你.所以盡量同一D認同你嘅追求同價值觀嘅人埋堆,如果成日同唔認同你嘅理想同價值觀嘅人一齊,你會比較難肯定同堅持自己做嘅嘢.
2. 盡量揾個能夠欣賞你,認同你追求同理想嘅女朋友,咁樣日子會好過好多.如果怕會連累人,可以set一個有plan and path嘅目標,let say用幾多年嘅時間達到喺追求音樂嘅同時又可以做到有經濟獨立嘅能力,當財政上完全照顧到自己,就一定唔會累到任何人啦!巴打你一定要努力呀!^^
24歲有些小家底,但A0死毒拎
0 SOCIAL SKILL,冇朋友,可以點樣識女朋友?
想結婚果隻
男友要回前妻身邊,怎麼辦?
女朋友過左身一段日子,本來就結婚
2邊父母都好傷心,都會經常陪佢父母,我盡量表現開心唔洗佢地擔心
其實我好累,覺得好多野都無意義
嘗試正常生活但反覆會諗起同佢以前既日子,已經好耐無真正開心真正笑過
應該點做好
其實我都唔知自己問緊咩
男友要回前妻身邊,怎麼辦?1. 絲打!假如佢已經對你講咗佢嘅決定,咁你嘅問題應該問:“你點樣開始放低佢,同埋處理好分手?”.佢嘅何去何從,已經唔係值得你關心嘅事喇! 2. 多數人喺揾到幸福之前,都係經過N次分手,到你同緊一個只會愛你一個,真正值得嘅人一齊嗰陣時,你回望宜家,有可能會覺得:“好采嗰時我冇一直同佢一齊咋!”.請你要為咗下一段感情,為咗下一個更好嘅人,好好處理眼前要處理嘅事;要對自己好D;唔好委屈自己;好好照顧自己;要繼續相信自己值得;繼續相信自己有幾好;繼續相信愛你嘅人喺某個地方等緊你遇上佢.絲打您要加油!
男友要回前妻身邊,怎麼辦?
1. 絲打!假如佢已經對你講咗佢嘅決定,咁你嘅問題應該問:“你點樣開始放低佢,同埋處理好分手?”.佢嘅何去何從,已經唔係值得你關心嘅事喇!
2. 多數人喺揾到幸福之前,都係經過N次分手,到你同緊一個只會愛你一個,真正值得嘅人一齊嗰陣時,你回望宜家,有可能會覺得:“好采嗰時我冇一直同佢一齊咋!”.請你要為咗下一段感情,為咗下一個更好嘅人,好好處理眼前要處理嘅事;要對自己好D;唔好委屈自己;好好照顧自己;要繼續相信自己值得;繼續相信自己有幾好;繼續相信愛你嘅人喺某個地方等緊你遇上佢.絲打您要加油!
可惜過程好痛苦,我日日幻想佢會回頭
玩交友apps,識左條女,出個幾次街,但好少whatsapp,可以點樣進一步,好驚變朋友,之前我想溝既都係咁
留名
20頭
一直都有發好多夢既問題
但呢幾個月突然發好多惡夢
會夢到好清晰既陌生人樣 好肯定係陌生人
有陣時係好九唔搭八既夢
亦有陣時會係夢入面殺人/比人殺
重點係每日訓醒果陣好都強烈知道自己發過夢OR記得夢既片斷
但果種感覺係好唔舒服
現實生活中亦有時會出現番以前係夢入面夢過既野
但果個夢既內容我係無特登去記住的
係發生件事既同時 個腦/身體即時提番起我 我曾經夢過呢樣野 個夢既片斷都突然係我腦海中出現
然後個人會有好強烈既恐懼感同不安 連心跳都加速
果種恐懼感真係好恐怖
但我生活上又無乜壓力架喎
好困擾
21歲 女
好想知我點解咁耐都未有拖拍
同埋 我搵唔到自己,我唔知我個人生想點行
我唔清楚自己想搵咩工
28了,呢份工做左6,7年,人工低但比較自由
最近公司想減人手,我同另一同事首當其衝將會成為目標...
(我諗都係兩個只能活一個)
其實一路都想搵過份,因為而家真係underpaid... 不過自己又有想安於現狀
自己又唔清楚自己可以搵D咩做/做到D咩...
到而家殺到埋身,將被辭職... 明白唔到自己決定
心情好矛盾... 好大壓力


text:
厡本阿肶昨天打咗五合一,諗住佢今日實發燒,實返唔到學,點知佢又無燒喎!仲好精神添!雖然爸爸今日要返工,但我見又煲好晒粥,都趕得切帶佢返,咁就照去返學啦!我帶埋D粥去學校附近食,食完先去上堂.
阿肶好攪笑,去到課室門口,導師問阿肶:"爸爸呢?"我答:"爸爸今日返工嚟唔到!"點知我一講到,阿肶where一聲喊咗出嚟!都唔知佢真係咁掛住爸爸定係上堂恐懼症又發作.
由於我哋遲咗少少,阿肶嚟到已經要拜拜玩具,不過佢都肯同其他小朋友一齊執玩具,good!
點名時阿肶都自動拍自己個心口同舉手表示"到",叻叻!
活動一:玩欒器.每個小朋友分別攞一件樂器俾爸爸,媽媽同自己, 跟住小朋友圍圈坐晒喺中間唱上堂歌,方便影相(因為今日第三堂,係影相日,家長可自由影相),之後小朋友就轉身同隔離個小朋友交換樂器及對住隔離個小朋友唱多一次上堂歌.唱完之後,小朋友將所有樂器交還導師.
活動後感:推咗阿肶去中間圍圈,佢會擰輚頭望吓我,見我仍然坐响度佢就繼續安心唱喇!同小朋友交換樂器都無問題,因為已做慣做熟了.
活動二:搖小船.將大毛巾舖平喺地下,小朋友坐响毛巾中間,兩個大人拿著毛巾一頭一尾,扭到條毛巾好似粒糖咁,面向小朋友那位大人再用另一隻手執住毛巾近小朋友肚腩個位,確保小朋友好似坐咗喺一隻毛巾船內.跟住兩個大人將毛巾船抬起離地,再前後,打圈,左右咁搖,讓小朋友練習吓平衡.
活動後感:由於爸爸唔喺度,阿肶就俾導師捉咗做示範, 我諗佢實大喊,點知佢全程平靜,間中仲有笑容添!我估由於佢係第一個唔識驚,如果佢睇到其他小朋友玩到喊,實唔肯玩啫!
活動三:試味.今日試沙律醬,讓小朋友熟習lam呢個動作.俾小朋友lam附有沙律醬的膠匙,再搽喺佢個咀邊俾佢lam.
活動後感:阿肶死都唔肯lam,只係我搽少少喺佢個咀佢先肯lam吓,可能佢估實唔好味卦!好彩佢lam咗無嘔咋!
活動四:食餅餅.同平時一樣,一人一兜餅,食完自己將空兜及用過的紙巾分類放好.
活動後感:堂堂都做,阿肶都好熟喇!
活動五:玩顏色.導師將一D漿糊及顏料唧喺地上,讓小朋友用手及腳去捽均地下的漿糊及顏料,讓他們感受吓嗰種黏稠的質感,最後在畫紙上打上腳印,完成一幅圖畫.
活動後感:阿肶初時好樂意去感受D漿糊及顏料,可是之後大部份的小朋友都好抗拒而喊起上嚟,阿肶都跟住喊埋一份,所以匆匆印好腳印我便帶佢去清潔,條友一身都係顏料,好彩帶咗衫俾佢換啫!但返到屋企,套衫我足足洗咗半個鐘先洗乾淨.
最後大家係換衫嘅同時唱埋拜拜歌,攞番手冊就落堂喇!


text:
對於好多人嚟講,去旅行係一個唔錯嘅方法去放鬆自己,體驗下世界唔同地方嘅風土人情.但係計劃去邊度旅行,除左要考慮價錢,機票,住宿之外,最重要係根據自己性格興趣黎選擇行程!今日就為大家介紹上十二星座最適合去邊度旅行啦!
白羊座嘅人勇於嘗試,富冒險精神,最適合一啲刺激冒險嘅活動例如潛水,漂流咁.
金牛座嘅人視「食」為一大享受,所以去一啲出名美食多嘅地方旅行就啱曬喇!就例如香港人都好鐘意去嘅泰國咁,冬蔭功,泰式炸春卷,泰式炒河等等…真係諗起都流曬口水啦.
好動活潑嘅雙子座最岩去同佢地一樣咁有活力嘅主題樂園!馬來西亞嘅Legoland,成個樂園都充滿色彩繽紛嘅lego,仲有7個唔同嘅園區同埋唔同嘅機動遊戲添!
巨蟹座嘅人家庭至上,無咩事都唔想離開佢最愛嘅人,所以最好就去啲成家人都可以玩得好開心嘅地方喇.今個聖誕節不妨同屋企人去韓國滑雪啦!除左滑雪,仲可以選擇坐雪橇輕輕鬆鬆睇雪景添!咁就大人細路都玩得盡興啦!
獅子座嘅人自尊心強,享受高高在上嘅感覺,因此如果旅行嘅時候可以有帝王式嘅享受就好喇!小編推薦去印尼峇里島享受極致嘅spa喇.
處女座嘅人可以話係追求完美嘅最佳演繹,非常勤力嘅佢地只要有想做嘅事就會盡全力去做,搞到自己成日都好忙無時間休息,對佢地黎講去旅行去邊都無所謂,最緊要係能夠完完全全放鬆自己!近近地去台灣浸個溫泉幫自己差差電都唔錯架!
天秤座嘅人天生就鐘意欣賞美好嘅事物,去一啲充滿藝術氣息嘅地方佢地就最感興趣喇!就好似韓國Heyri藝術村集合韓國國內多位作家,藝術家,製作人,建築家及音樂家等作品創作而成.入面仲有好多展館同cafe添.
神祕嘅天蠍座當然適合去啲同佢地一樣咁神秘嘅地方啦!埃及嘅金字塔,獅身人面像同古文明等對想像力豐富嘅天蠍座黎講絕對係靈感泉源!
正所謂「束縛不來如人馬座」,人馬座響往自由,無拘無束嘅生活,最適合嚟一場單車台灣環島遊,感受大自然嘅美麗.
山羊座嘅人出名謹慎,去旅行會預早好多開始計劃,希望掌握所有事情.而且山羊座嘅人唔鐘意隨波逐流,所以一個有深度嘅行程佢地就最滿意喇!不如計劃下去蒙古嘅大草原體驗下住蒙古包,了解蒙古遊牧民族嘅生活同文化啦.
獨立嘅水瓶座求知欲強,鐘意刺激,最岩拎起背包來一趟只有自己嘅旅程.日本嘅九州包括九州本島上的大分縣,宮崎縣,福岡縣,佐賀縣,長崎縣(含五島列島和對馬島),熊本縣和鹿兒島縣(含大隅群島和奄美群島)等7個縣,面積大概有一個台灣咁大,可以慢慢探索日本嘅風土人情,會有意想唔到嘅驚喜!
十二星座入面最浪漫嘅就係雙魚座,愛情大過天嘅佢地最啱同情人去一個浪漫國度,享受甜蜜嘅二人世界!意大利係一個唔錯嘅選擇黎架!
▲認識KKday▲
想挑選心水行程又怕浪費時間比較?KKday 作為亞洲最大旅遊體驗平台,網絡橫跨全球 54 個國家,174 個城市,為您搜羅超過 6,000 種特色行程體驗.只需安坐家中,就能訂購世界各地具品質保證,價格實惠的旅遊產品,助你輕鬆自主行程,創造獨一無二的旅遊體驗.
▲前往 KKday 網站,訂購心水行程!
▲訂閱 KKday電子報,獲取更多旅遊優惠!
關注KKday社交平台動向:
▲Facebook ▲Instagram ▲YouTube ▲旅友討論區


text:
夫人今日想講下洋腸既問題.早排有啲專係拍溝亞洲女仔片既鬼佬黎左香港,咁老蘭呢片人間妖域就當然係重點目標.係鬼佬鏡頭之下,啲蘭桂芳港女個個投懷送抱,本來同緊個本地男仔一齊,都飛埋佢到.最後仲拍到去開房.有冇拍埋肉搏就唔知喇,但係起碼係戶外地方,入鏡既港女係知道自己入鏡既.聽講仲話有鬼佬寫左本指南分享自己點樣係香港搵食,講下港女點樣排隊俾佢屌咁.
咁當然呢啲野就好多人屌啦,但亦有好多姊妹話無問題,男歡女愛你情我願呀.夫人想講既係,its not that simple.各位姊妹,女人都要講邏輯架.你情我願,當然係岩,兩個人私底下既事就係私底下既事,不過一旦你入左鏡,而呢啲片係會散播流傳出去,就不是男歡女愛,你情我願咁簡單了.
呢啲片係進一步塑造緊「亞洲女仔好隨便,高加索白種男人一溝就溝到」呢個刻版印象.你個人鍾意洋腸,黃腸,黑腸或者紅腸,係任君選擇既,但係你一入鏡,就搞到好似香港女仔都係有洋腸食就唔記得阿媽姓咩咁.
最慘就係佢地去開房果間房,四輻牆,又窄又迫,咩都冇,咁你都扑得落,仲要唔怕俾人知道,依家啲年輕人對生命真係無要求呀,有洋腸就食住先,以為食完可以慢慢「優化」呀?無架喇,但段片就影低左.第時香港既女仔去到外國,俾人隨便抽水,甚至強姦,可能對方就係睇左呢啲片.
等於之前有啲中國佬去日本做痴漢,卒之俾人拉左,咪又係睇得多AV以為日本女仔會好委屈咁係個車廂度俾你摸摸摸,摸完仲會俾你顏射.事實唔重要,印象先係真實.香港女仔係咪個個熱愛洋腸至此,唔見得丫,但係當佢一旦成為印象,佢就會成為真實.到時就水洗都唔清.
好多人用個人自由黎辯論,又攞埋女性主義情慾自主黎講.屌你地搞衰哂女性主義呀.淫娃蕩婦發鳩癲係一件事,女性主義係一件事;等於鬼妹仔性格係鬼妹仔性格,bitchy係bitchy,兩樣野黎架.依家香港講女權主義,搞咩性別研究,多數都係自戀自大自卑,自己發癲就當解放,女人既整體利益,理撚得你呀?果套野根本只係為左合理化佢地個人生活既淫亂同自我中心.
明明就係爭取特權,口就話平權,個人自由只係好多香港人放肆亂黎既藉口.人地就擺明黎物化亞洲女人,但啲女仔一樣自願走去拍啲咁既片,賤到咁,真係唔死都冇用呀.再講多次啦,鍾意食咩腸,係你個人自由黎架,但人地擺明黎侮辱你,你都仆埋去俾人shoot,你係透支埋其他女人既聲譽呀仆街!


text:
CityU”媽劇停”旅人 – 張肇中
喺城大 “媽劇停”讀緊Year 4 嘅Terry( 張肇中 ),眼大大,個樣又幾醒目,仲帶點異國風情tim!實質佢係純種香港人嚟架!講靚仔佢未必排第一,不過佢又真係幾靚仔架!舊年申請去瑞典exchange,半年內仲去咗18個國家呀!想知佢點做得到,就要睇埋落去啦!
首先,要去exchange成績係咪一定要好先?Terry本身成績都唔錯!中學讀順德聯誼總會梁銶琚中學,係屯門區名校,舊年都出咗個DSE狀元架!至於佢當年Best 5都有24分,跟住就入咗城大BBA喇!
以前城大BBA嘅玩法呢,係讀完第一年睇GPA去揀major嘅,咁頭20%嘅學生仲可以任揀自己鐘意major,連interview都唔駛!Terry當年都係其中一個!不過今年就改咗制喇,第一年就可以直接揀自己想讀嗰科.雖然Terry係未in過,不過佢都有貼士俾大家喎,首先梗係要有自信啦!其次就係可以記吓啲marketing term,例如4p果啲,又或者嚟緊呢一兩年marketing發展嘅趨勢,例如數碼營銷,咁到時Group discussion都有啲野吹到.
好喇!咁去exchange又可以點申請呢?大概每年嘅11月就要透過online system 申請下個學年嘅exchange機會架喇.以城大為例啦,就分左兩個level嘅exchange program,一個就係成間大學嘅同學爭,一個就係商學院嘅同學爭,GPA過2.8就符合資格申請,之後仲要interview.Terry嗰陣係去瑞典,學校就有$23,000嘅資助啦!
去咗exchange半年,Terry總共去咗18個國家,幾乎成個歐洲都去均哂,仲去埋非洲嘅摩洛哥,半年嚟用咗11-12萬港紙啦!最令佢深刻嘅,就係冰島嘅自然風景,同埋喺撒哈拉沙漠每分鐘就見到兩次流星!周圍遊歷當然好開心啦!不過其實去到瑞典都一樣要返學架,而且學校其中三成嘅資助,仲要pass晒喺嗰邊讀嗰4科先攞得番啦!
做咗半年交流生,Terry話最大嘅得着就係學識獨立啦,因為自己一個喺外國,好多嘢都要自己搞掂,例如自己買餸煮飯,一個去旅行,由book機票,hostel到plan行程都係自己一手包辦.其次梗係擴闊自己眼光啦,住hostel會識到來自世界各地嘅人,同佢地傾下計,會發現原來每個人都有自己嘅故事.最難忘係喺法國馬賽識到個英國人,佢係辭咗份工,然後用半年由希臘踩單車返英國,踩到邊玩,呢個就係佢夢想.對於香港人嚟講,好多時有夢想都會因為其他人嘅目光而唔敢實現,但歐洲人就唔會,呢個都算係文化差異上嘅一個例子.
「學界男女神」唔止要睇盡中學界靚人,仲要殺入大專界!
所以無論你係讀緊中學定大專,只要你認為自己或者身邊嘅同學仔有呢個資格,都可以自薦或推薦俾我哋!
參加方法好簡單,只要將想推薦嘅同學,或者自薦人嘅facebook ,tag喺下面 “Comment”嘅位置; 再將參加者及提名人嘅姓名,年齡,就讀學校,個人專長,聯絡電話,仲有一個月內影嘅近照兩張(全身及正面),喺學界男女神facebook專頁 inbox或電郵到kissweb@nmg.com.hk俾我哋;如果成功通過編輯部審核,就有機會成為「學界男女神」!
「學界男女神」,等緊你嚟挑戰!
撰文: Joanne
攝影: Clay Lam
拍攝: Anthony Leong
剪接+美術:C.Ming
Hair+Makeup: Jeffery@ EM Makeup


text:
6 JULY 2014(SUN)
我地三口子半個月前先嚟過科學園玩,估唔到話咁快我地又入嚟玩啦!不過,今次有少少唔同,因為係約埋朋友仔一齊嚟玩呀~
其實原本係打算約埋朋友仔一齊去HELLO KITTY農莊玩,不過睇見好多朋友仔嘅介紹,都話依家勁多人,又話要排隊等入場.為免兩個小朋友係烈日當空下排咁耐隊,所以都係決定改一改個地方,等HELLO KITTY農莊個熱潮過咁啲先再去玩啦!
既然約好左朋友仔,所以都係要搵啲戶外地方玩吓,等兩個小朋友一齊玩吓...放放電.所以最後都係決定嚟科學園,雖然今日冇特別嘅活動,不過一個咁大嘅場地都足夠兩個小朋友慢慢玩.
其實今日兩個小朋友都玩得非常開心,我仲幫佢地影左好多靚相,不過因為朋友仔唔太方便上鏡,所以只係小小豬嘅一小部分啦!
自上次小小豬入嚟不停踩之後,佢都成日話想再去踩,所以今日入嚟最主要都係去踩單車~
又玩吓泡泡啦~
天氣實在太熱,玩左一陣都已經由頭濕到落腳,所以我地都換過件衫,又換個地點(去金蛋下面可以冇咁晒嘛),繼續再玩過~
兩個小朋友仲一齊學跳繩添~
又一齊拍氣球~
玩到攰(其實係我地班大人攰,兩個小朋友嘅精力都不知幾充足呀),我地就去食個下午茶.
休息過後又再繼續玩呀~
朋友仔帶左部搖控車,依個百厭豬又話要玩埋一份呀(好明顯係有人搶玩具中啦...哈哈哈)~
我地係入面唔覺唔覺又玩左差唔多四個鐘,不過依兩個小朋友完全唔識攰,仲到唔願走添呀!
哈哈哈...依個爛玩嘅小小豬返到屋企仲問我幾時約朋友仔一齊再去玩過,睇嚟佢今日真係玩得好開心哦.雖然今日又真係熱左啲,同埋都幾攰,不過見個傻豬仔玩得咁開心,都算係值得嘅.


text:
真係城巿綠洲!喺樂富呢個地方居然可以搵到一個大草坪
玩完又可以行幾步落番去樂富廣場High番個Tea
今次真係要推介俾大家!
水庫草坪真係買少見少,因為好多都俾政府封咗
但係今日去呢個樂富海水配水庫草坪就仲去到!
我哋今早起身慢吞吞咁起身再落街食個早餐
約咗朋友喺樂富圖書館門口等!
由港鐵站行出嚟轉左向樂富廣場上斜咁行
行到盡頭就會見到有條樓梯
樓梯轉彎位就會見到呢個咁大嘅指示牌
上到去接埋D朋友仔就沿住聯合道對面嘅富安街直上山
沿途見到右手邊有一條樓梯,仲插住好多塊警告牌喺度,有電電好驚!
行山必備/指定動作:執樹枝!
哥哥好開心周圍跑跑跳跳!
行到呢個位置會見到水庫入口
但係有鐵閘封咗!喺呢個時侯以為咁黑仔連呢度都俾政府封埋
但係我喺facebook見到有人11月先嚟過!
不過大家唔駛驚...原來只要轉左繼續行就可以去到
喺呢個時侯提提各位右手邊有個公廁,大家如果人有3急就去咗先
轉左再行前兩步就會見到呢個水庫閘1960(老過我呀)
再行前2分鐘就會見到一個大轉彎位同埋有條小斜路行落去
原來係一個小涼亭,涼亭俾樹包圍,我哋都去到時都見有兩個人喺度瞓緊覺
轉埋呢個彎行上去就見到大草坪啦
呢度個正確名稱叫做「樂富配水庫休憩花園」
嘩Waaaaa!真係好大喎
以我估計差唔多有三分二個正規球場咁大
今日1月1號正直冬天,但係見到草坪嘅草都好靚!
最重要係我成日講嗰樣「最緊要少人!」
喺我連舖地下都未預備嘅時侯
就即刻掉個足球出嚟俾佢哋玩,唔好阻住我哋Set場!
呢個草坪最特別地方係中間分出3條磚路
哥哥之後就走去爬樹!同朋友仔執樹枝,呢度仲有幾棵樹斬咗可以玩梅花樁
我哋喺大樹下舖咗地墊野餐!
媽咪朋友送咗D小禮物俾小朋友一齊玩
芊芊見到有條已死甲蟲跟住執支樹枝去「了」佢
媽咪們晒冷!喺呢D時侯通常女人都會將平時唔會做俾老公食嘅嘢做出嚟同大家分享
小朋友就最開心不過!唔駛做,又食又拎!
總括我帶住兩隻嘢周圍去咁多地方
最開心笑得最真實就係在大自然遊玩!
即使去甚麼甚麼嘉年華之類活動,當玩完機動遊戲之後停落嚟
歡笑都跟住一齊停落嚟,留低嘅就只有倦意同埋扭計
相反每次嚟到大自然,佢哋一來可以自動波自己去玩去探索
二來唔會見到佢哋話攰
第三一定唔會出現嘅情形 -扭買玩具扭玩呢樣嗰樣!
呀芊你實在太靚我只有放哂咁多張相!
哥哥同呀芊喺度玩掟飛標!(芊芊你做歪口歪面)
呢個係咩姿勢呢?少林功夫定醉拳
喺呢度最麻煩一樣嘢就係去廁所
小朋友輪住話去廁所,我要帶佢哋去完一個又一個
2016第一日梗係要嚟番張全家幅!
喺呢度可以望到過去隔離,我估係水庫天台卦!
除咗周圍跑就只有周圍跑!一個大地方任佢哋跑走跳...一個字「爽」
跟住仲拎住部相機影螞蟻,搵小昆蟲!
唔知佢哋喺度講乜?芊芊好似鬧緊哥哥咁
連我都瞓咗喺草地度倒轉同佢哋影相,加埋今日咁好嘅天氣真係好舒服!
玩到三點幾我哋就準備落番山
上山落山都只係十五分鐘
落番嚟樂富廣場就去茶木High番個Tea
全部都好好味!!!!!
Photo by CANON 5D Mark III, Len | EF 24-70mm f/2.8L USM
呀劍評分: 9分
呀劍評語: 唯一唔方便嘅地方都係去廁所,每次都要行差唔多5-10分鐘來回
樂富配水庫休憩花園 簡介
樂富配水庫休憩花園位於廣播道附近,擁有一片自然草地.連接樂富公園, 花園可供遊人散步休憩.公園内的山坡上亦有塊小墓碑.
地址
香港九龍樂富富安街
開放時間
早上七時至下午六時
免費
交通
港鐵「樂富站」B2出口,沿指示牌步行約15分鐘.
(以上資料更新至文章當日)


text:
係人都知,唔少大學生都會番Part-time,而番Part-time都係大學五件事之一.喺咁多Part-time中,私補係最受大學生歡迎嘅一種行業,只因彈性嘅工作時間,以及時薪甚至地點都比其他Part-time更加吸引.而我同時下嘅大學生一樣,都會去私補中介網同Facebook入面嘅私補轉介群組到搵補習.喺私補轉介群組入面,基於係你自己俾啲簡歷去hardsell自已,再等人去主動搵你,所以搵唔搵到補習,都係聽天由命,即使不幸搵唔到學生,都唔會搞到一肚氣;相反去私補中介網搵補習,如果你係男性嘅話,相信睇睇下你會愈嚟愈火滾──每揭穿一個假希望,你就會愈無奈,同埋嬲.
喺私補中介網,你見到一單case,地點,科目,時薪都啱哂心水,再睇條件:
「其他要求:女導師,有經驗,成績要求5*或以上」
你數學拎咗5*,又同過人補習;但偏偏連申請嘅機會都冇──只因你係個男人.你心諗:「Fine,人地係女學生,冇計.」冇幾耐之後,你又見到男學生嘅case,又睇條件:
「其他要求:有經驗,女導師,平日上堂」
你以為你眼花睇錯另一個case嘅條件,但殘酷嘅事實話俾你知你冇睇錯到.再睇多十幾個case,你都見到十居其八九都話要女導師.去到呢到,你或者真係再忍唔到,終於好似羽田若希咁用高八度嘅聲線嗌:「點解嘅?點解會咁嘅?」
係囉,點解嘅?
講到要求搵女導師嘅理由,最多人都會話驚男導師會借機性侵犯學生,或者同學生發生性關係──「鋼琴男導師拍打男童下體囚1年」,「狎6歲女生男導師囚8月」,「補習男導師非禮四女童候判」,亦都因為咁而要求女導師去教佢地嘅小朋友.係表面而言,一切都好似合情合理;事實上,佢哋忽略左一件事:
性罪犯,根本唔係男性嘅專利.
換句話說,一個導師成為性罪犯,並唔係性別所驅使,而係嗰嗰人本身嘅問題──你真係以為搵女性做導師就可以肯肯定冇事發生?其實事實一早擺在眼前.
喺差唔多一年前,香港就發生咗年21歲Miss同15歲男學生補習補到上床嘅新聞.有睇呢單新聞都知佢哋由最初嘅師生關係,到日久生情發展為情侶關係,再發生埋性行為,亦令個女導師「衰十一」;再講「快點強姦我」嘅出處──強姦小學生嗰一位係個35歲嘅美女教師──性罪犯都唔係男性.所以搵女導師就真係一定唔會牽涉到性侵犯?無可否認,補習遇上一個性罪犯係一件不幸嘅事情,但係點解一定要用行動去暗示男導師比女導師有更大機會性侵犯學生?咁同蔡志森認定同性戀等於肛交有乜分別?又對本身清白嘅一眾男導師公唔公平?
即使退後一步講,家長因為擔心讀緊幼稚園,小學甚至初中嘅女欠缺抵抗力,而安排女導師教導佢哋而被免被強姦,以上情況尚可理解,但係當男學生都話要請女導師又係為乜?你可以話因為驚有男導師都會性侵犯男學生而出此下策;不過根據呢種思路,我都可以話現實中,都可能有心懷不軌嘅女導師會意圖性侵犯女學生.另外,相信一部分高中私補係由學生自己親自搵導師,但偏偏有班男學生要求俾女導師教──到底佢哋係想補習定借機識靚女姐姐,定係想拎佢哋做性幻想對象?若然真係有心補習,點解要拘泥於性別?係想搵個補界姐姐做性幻想對象,點解唔直接上網搵套AV去發泄自己嘅慾火,而要選擇俾錢去視姦女導師?到底實力重要啲,定係性別外貌重要啲?
另外,當一個小朋友俾導師教緊嘅時候,作為家長,明知係一對一補習,係咪應該要盡量親自或者搵監護人睇住自己嘅小朋友,令佢哋避免受到不必要嘅傷害?另外,稍為大個嘅學生,其實可以約去私樓會所等公眾地方去上堂──試問班意圖不軌嘅人會唔會明目張膽咁性侵犯學生?明明可以有更多方法去保障學生嘅安全,點解反而要男導師為咗班害群之馬而被剝奪一個個應得嘅機會?
講到呢到,或者已經有人鬧我抬高男性而貶低女性乜乜乜;但依家嘅情況,真係有男女公平呢隻歌仔唱?至少係私補界嚟講,唔少case已經隨時構成性別歧視.誇張講句,唔知有一日會唔會出現要求「女導師或者已自宮嘅男導師」呢種怪誕嘅條件?


text:
洗好哂,晾好哂所有嘢之後,抖咗一陣,check 完 e-mail 之後就開始整蛋糕喇!蛋糕係整定嚟星期日帶去探阿爺,阿嫲同表舅父嘅,今個禮拜日再唔去的話,就無車上山喇,到時要搭的士上去,肉痛死喇!
點解我會叫呢個蛋糕做家鄉蒸蛋糕呢,係因為除咗我同 Lily 呢兩大家族之外,好似咁耐都未見過有其他人會咁樣整,多數蒸蛋糕嘅方法都會好似焗海綿蛋糕咁將雞蛋打至發白,而呢個蒸蛋糕就唔會咁做,而且係唔會落油嘅,一來健康啲,二來整完之後清洗用具都方便好多,好快手攪掂.再者,材料非常簡單,又唔駛用爐焗,啱哂果啲屋企無焗爐,又無電動打蛋器,但又想自己整蛋糕嘅朋友.
呢個家鄉蒸蛋糕可以話係我踏上整蛋糕之路嘅 "啟蒙老師",第一個整嘅蛋糕就係佢喇!當時因為未有焗爐,所以多數都係蒸蛋糕,而且喺我個家族裡面,個個親戚唔知點解都好鍾意食,就連全場最細嘅添添都好鍾意食呀!我當年就係因為好恨食先至會叫伯娘教我整咋!
雞蛋 4 隻
糖 80 克
中筋麵粉 170 克
吉士粉 30 克
泡打粉 1 茶匙
- 蛋液加入糖之後,一定要座熱水拂打,否則糖就好難完全溶解,蒸出嚟嘅蛋糕就會
變成兩層,因為唔溶嘅糖會沉低.我自己就習慣一開始整時已經用最細火煲住鑊水
,當加糖後就可以將攪拌兜放上蒸架上拂打,由於之前只係用最細火嘅關係,所以
唔使驚會過熱而令蛋液凝固.
蛋器做攪拌工作,一手不斷慢慢轉動斜放 45 ° 嘅打蛋器,另一手就不斷咁慢轉攪拌
兜,咁樣麵粉就好容易同蛋液混合好.
譜用足 200 克麵粉.
番出嚟之後無任何嘢黐住竹簽即代表已經蒸熟.如果你屋企有個大模可以裝起哂全
部麵糊一次過蒸的話,咁時間就大約係 30 分鐘.


text:
跟男友一起看A片Step by Step!
雖然同伴侶一齊睇A片可以增加氣氛,不過都有啲細節要注意,唔係反而尷尷尬尬,破壞心情.
與男友一起看A片Step by Step
Step1
提出:如果同對方未試過一齊睇,你又想試下,不妨先採取啲較婉轉嘅方法,例如問下佢:「唔知一齊睇好唔好玩呢?」
你可以睇下對方點回應,咁樣可以打開大家想點樣提升性趣嘅話題,之後大家諗到嘅可能係搵啲情趣玩具,試啲新姿勢都唔定架!
Step2
齊齊揀:人人口味都唔同,要有商有量,有啲類型嘅A片對某啲人嚟講係肉酸,對某啲人嚟講係刺激.
先揀出一個大家都ok的大方向,例如要有拍攝美感,劇情要帶多少浪漫氣氛,咩情景等等,唔係是但一方嚇親,就無咗增加情趣嘅效果.
Step3
睇時要有交流:不妨不時摸下對方頭髮,手背,分享一下邊啲情景會令你興奮.
唔好一味彈,或者當睇荷里活電影咁研究邊啲道具掂唔掂.記住,你哋設計呢個節目嘅初衷係增加情趣.
Step 4 唔好攞自己同主角比較:呢個情況好常見,大家好容易會攞自己身材同主角比,然後開始質疑自己⋯⋯
但係要知道,呢啲演員就好似top model咁,佢哋嘅職責之一就係要keep好自己,引起觀眾幻想,普通人唔會攞自己嚟同top model比較咁傻.
要對自己有信心,原本伴侶同你一齊睇,都係想一齊享受,所以唔好俾呢啲無謂嘅壓力自己呀!
溫馨提示:要尊重大家嘅私隱,唔好因此而走去check對方嘅browsing history,睇對方有無自己睇咗啲咩,咁對關係無益架!


text:
好彩響呢度有個專欄,可以同讀者交代周一見三人組之中其中兩個人,好打得同江華副局(當時係署理局長)之情況.
當日會議呢,由於係各自表述,互不引述,所以就唔同大家講,究竟官方講乜嘢.不過,大家可以從下面表述的內容,大致估計得到,官方關心的事項.
首先,我地表述咗公推方案的特點,在於幾個組成部分,包括公推,提委會之提名門檻為八分之一,提委會由董事票轉個人票,以及兩輪投票制.
我覺得要向官方重申呢四大元素係相當重要.因為早一陣子,一直有人認為,四大元素裡面,可以分拆,重組甚至求求其其就當OK.咁樣分拆會將方案搞到支離破碎.後果會點呢?例如將來北京叫人抽走其中一個元素,然後就話,呢個元素係取材自我地方案嘅,跟手就叫我地支持.如果係咁,唔係好通.所以,每一次當有機會見任何組織同埋團體嘅時候,都需要重申呢個立場.
其次,響會面之中,強調咗提名門檻八分之一之重要,因為呢樣嘢係一個底線,唔應該倒退,亦冇得後退.
我覺得應該響會面上,坦誠地講出一個政治現實係好事.因為按過往之經驗,八分之一之門檻雖然高,但亦唔係高到一個地步,令所有不同政治光譜嘅政客無辦法參選.雖然最終上次特首選舉只有兩至三個人參選,但唔代表就要將提委會日後就畀兩至三個人出閘.呢樣嘢係本末倒置.八分之一之門檻,經過佔中運動之國際專家睇過,唔覺得有不合理之限制,符合國際標準.既然係咁,點解要提高門檻呢?因為萬一提高,而又有泛民接受嘅話,泛民啲fans會問,點解咁高都願意食?咁樣又係唔係符合國際標準呢等等.
最後,響會面中,亦講出,袋住先應該係公推方案做起點.
個人覺得,袋住先呢樣嘢,究竟係袋乜嘢先呢?係咪樣樣北方提出嘅東西就照袋呢?係咪上面講嘅嘢就袋呢?好明顯,有啲人會睇,既然北方咁強硬,不如上面有些少讓步就可以先食落肚啦.呢個講法又係好危險.因為講袋住先之理論,都要講究竟日後仲要食幾耐先?鋪鋪都袋住先,袋到幾時至完?Never ending嗎?而且,更加危險嘅係,萬一袋咗之後,下一屆香江之領導,以至北方領導層唔認數又點呢?當然,我都相信唔認數係幾衰仔,但都要清清楚楚要袋幾耐嘛?響唔清唔楚之下袋落去好容易整穿個袋,咁就好弊.
我估各位讀者都睇到,即使係我地講嘅嘢,其實相當溫和,又唔係去金鐘同官員嘈交,但可能大家都feel到,我地講嘅嘢,都同建制之主流,南轅北轍.我覺得大家有咁嘅感覺不足為奇,因為到依家為止,北方都冇響任何立場上,有絲毫退讓嘅跡象.既然上面一直只係講邊啲方案唔得,又冇話邊啲方案得,下面之香江官員,又可以應承到啲乜呢?(二之一)
原文連結


text:
老老實實,我就真係好少會睇TBB,今日難得早返屋企睇下喇,套野就叫做《我們的天空 —同根生》,第一個場景,熟到不得了,上水喎!水貨城丫嘛!我就住係入面!
心諗︰好呀!有多套野幫我地上水居民吐苦水講下我地既苦況啦!
點知第一節都未完,我只覺得呢套野美化大陸人,更過份既係醜化香港人.
其中一幕:有人係大街撞跌老婆婆,劇情的確唔係個兩個新移民(一對母女)撞跌老婆婆,個兩個新移民仲走去扶起佢,但就一班香港人圍埋去屈佢地撞跌老婆婆,最後,劇中正拍攝上水水貨情況既記者就挺身而出,拎出證據幫新移民澄清.
對於呢一幕,首先,我相信唔會真係咁岩有人影低到低邊個撞到邊個﹔其次,我住咁耐上水,問心個句我係有見過婆婆公公跌親,但真係無見過大陸人會停低扶起佢地,反而我成日見到既係拖住車仔一箱二箱既大陸人撞到人而唔道歉,甚至就係呢啲拖住車仔一箱二箱既大陸人撞跌人囉!
容我講個親身經歷:最近,我見上水開左個新商場,入面開左幾間食肆,有晚就約屋企人試下間酒樓,入到商場都未上到酒樓已經見到海量大陸人(包括售貨員同侍應),雖然唔係好鐘意但其實都習慣左上水就係好多內地人,但當我入左升降機之後,突然一班大陸人禁返開度門入左黎,其中一個著住高跟鞋踩左我一腳,本身都真係無謂小事化大,點知佢仲撞左我幾下,一句道歉都無,我就講左句:「踩到人都唔道歉仲撞撞撞.」當事人唔知係唔係唔識聽廣東話所以無比反應,但佢隔離個男人就幫佢出聲講句:「下?佢踩到你,痛個個係你又唔係佢,佢洗乜道歉?」然後佢報以一個好威威既笑容離開部升降機好似錯個個真係我咁.其實,對住呢種理論,我真係覺得我輸左,鬼叫佢地係強國人咩.
留係我腦入面既另一幕︰新移民囡囡搵學校唔識英文搵唔到學校,然後囡囡就話會比心機追返啲成績.無問題既我都知好多內地人下一代係好勤力,但真係唔係個個都係咁,點解我知?因為我會入同區小學做補習,往往成績差既都係新移民,莫講話更努力讀書追分數,叫佢地串多兩個英文字一陣默書佢地都唔肯溫.發奮?唔係無既,只不過真係唔係個個都係咁.
順手提一提,佢地話個囡囡第一次測英文係零分,第二次有二十分,進步左20倍,其實係我認知既數學當中,零乘二十都係等於零,進步二十分係值得讚但真係唔係進步左二十倍.﹙希望我無記錯對白﹚
仲有一幕,新移民媽媽返工整親,然後就有問有冇工傷,個經理就話佢係自僱人士,一副不負責任既態度要佢自已負責仲叫佢唔洗返工,其實,香港既僱主唔係真係咁無良心!更何況新移民媽媽知道香港有勞工保障,返工之前唔問清楚可以怪邊個?如果你覺得我咁講好無良心好無同情心,咁如果而家受傷既係一個岩岩港大畢業既後生仔,大家只會講係佢自己返工前唔了解唔問清楚自已有咩保障.
印象中尾二個幕︰家中老人對住新移民媽媽,話個仔消失左,婆婆講左句對白意思係個仔為左申請老婆同個囡落黎先賭錢,但其實早係十年前香港已經講緊內地人黎港假結婚,不知有幾多內地人呃香港人感情,為既只係申請黎香港,其實假結婚個個國家都會有,真係無必要講到香港人想申請佢地落黎想到去賭錢或者唔顧唔理家中長輩…
真係最後,套用返劇開頭一個香港人既其中一句對白:「香港係一個金玉其外,敗絮其中既地方」,所以請大陸人唔好再慕名而來,或者攪盡腦汁移民黎香港喇,尢其個啲申請左甚至己經落左香港但日日不停鬧香港話呢樣唔好個樣唔好,一副十分嫌棄香港呢個地方既大陸人.
套劇真係太醜化香港人喇,維穩都唔好咁過份.
原文連結


text:
屌你老味講起我就㷫過火屎
最近小弟開始棄用八達通
一黎明白八達通背後黑暗醜惡既運作
二黎就係小弟已經唔撚再係學生
咁只好回到最原始既狀態 - 買飛
老老實實 ,講起買飛我估依家既中小學生由出世嗰日開始可能都未買過飛
唔會明白嗰種刮銀仔括到感應器磁通量改變先認到你個爛鬼十蚊銀既痛苦
呢刻我諗我明白嗰d老屎忽點解成日屌鳩我地呢d九十後未捱過
出世出得遲真係原罪黎
咁好啦 so far 呢d 都係小問題
真正既敵人其實係輕鐵嗰部濕鳩購票機
呢部野既特別之處在於佢殺人於無形
永遠唔會係你發現佢出事既時候陰你
點解咁講?
事源老子我住屯門
出入大小事都要搭輕鐵
正常就帶定d 五毛幾蚊入機買飛
之不過好多時候你入五毛既話部機會認唔到你個銀
根據物理學黎講主要原因係叫做硬幣無法令感應器磁通量改變
咁可以做既可能就係刮幾野再入多次 或者 直接入個五蚊落去等佢找
大家都知道 二區去三區係$4.5
咁我入五蚊落去理應就應該找個五毛比我
啊 屌你老味 佢竟然找五個一毫比我
一毫子係依家呢個世界除左搭車之外 幾乎係零購買力
係五毫我都唔想你找既情況下你竟然比五個一毫我?
乞衣都唔要啊!!!!
okay fine 唔撚緊要 老子我回程嗰時用返嗰五毛咪得囉
咁我就袋撚住嗰五個一毫上天下海出生入死
終於捱撚到回程搭車買飛
我逐個逐個一毫入落去
部機逐個逐個跌返出黎
然後我望一望部機個說明
屌你老味 原來佢唔收一毫
唔收一毫你又做乜鳩找咁撚多一毫比我啊?
識唔識乜野叫己所不欲 must施人啊
屌你老母
我用一拳打左落部機
忽然間聽到部機入面有人"啊"左一聲
原來入面唔係乜柒磁通量改變
而係真係有人嚮入面
嘿 呢一刻比我知道原理你唔駛旨意走
我即刻拎條鐵線開撚左部機
拉撚左條友出黎
我扯撚住頭髮同佢講: 你以後仲夠唔夠膽找一毫?
佢呢d係公司規矩黎 唔改得
咁我揼左佢一身
再問佢敢唔敢
佢話唔敢
之後就放佢走
咁我以為乜事都無 以後可以收返五毛啦
咁今日我又入左個五蚊落去
而部機又彈左五個一毫嚮眼前
我最唔想出現既畫面又出現了....


text:
VJQT
唔係任何一幅肉酸嘅畫都賣到錢,如果唔係個個都做畫家,唔做醫生律師.Basquiat又的確係一個藝術界嘅奇葩.佢生於60年代嘅紐約貧民區.阿爸係個海地移民,以前係法國殖民地,所以有個法文嘅姓,讀BAS-KEE-AH.
套戲同主角本人一樣叫做Ed_Wood.Ed_Wood活喺50年代荷李活嘅黃金時期,當時你有橋,有劇本,你就隨時可以搵到人贊助拍戲,所以唔理你有無才華,你想嘅話就可以做大導演.Ed_Wood嘅爛片就係喺呢個環境中誕生,有三低:低成本,低質素,低知名度.
《等待果陀》被譽為二十世紀最具影響力嘅戲劇,劇中兩個主角Didi同Gogo等緊一個叫做果陀嘅人.完.喂等陣先,份劇本個標題話自己係「兩幕悲喜劇」,兩個鐘就淨係兩條友坐喺度贛居居咁等?
話1984係預言書,講唔通.與其話作者預計自己寫嘅嘢會實現,不如話佢寫嘅係佢一生最唔想見到嘅局面.
換個角度睇,如果成件事登A1 頭版嘅話,又會唔會係唔同嘅演繹呢?「戀童癖新移民迷姦未成年少女_涉嫌謀殺情敵當場被捕」?其實就全本小說嘅佈局,可以睇得出語言偽術嘅威力.全文用第一人稱寫,令主角可以直接同讀者交流,俾讀者覺得佢係一個人,而唔係一個變態惡魔.


text:
1 細細個已經唔自私同你分享自己嘅零食,玩具
兄弟姊妹之間無可能個個都有一模一樣嘅玩具嘅,有時阿妹又想玩吓阿哥個機械人,細佬又想搞吓家姐啲Barbie咁,可能都會有啲私心唔想借,但最後因為錫你哋,都係會借畀你摸吓玩吓.對於小朋友嚟講已經係將自己最好嘅寶物同你分享,代表你由細開始,已經係佢重要嘅人.
2 唔會喺爸媽面前篤你背脊
有啲兄弟姊妹唔知點解細細個好鬼黑心咁好鍾意睇住人畀人罵死.如果你係佢重要嘅玩伴,當然唔會想見到你捱罵或者捱打啦,個心明知件事係你曳曳唔啱,都唔會行出嚟頂證你,甚至反過嚟維護你.
3 永遠記得你生日
作為呢個世界血緣上同你最親嘅人,當然唔會唔記得你人生最重要嘅一日,話唔定亦都係佢哋人生一個重要嘅日子.雖然平時同你打交多過食飯,不過一到你生日嘅大日子,就一定會同你好好慶祝.
儘管佢哋無能力買好嘅嘢畀你,但可能會用啲僅有資源整個可能唔食得嘅蛋糕畀你,同你慶祝,就算人大個咗多咗好多嘢做,佢哋都唔會唔記得你生日,喺你同男女朋友或者一大班朋友熱烈慶祝之際,仲會收到佢哋一個祝福嘅電話,叫你玩得開心啲不過要注意安全.
4 睇穿你情緒
由細玩到大,同你經歷咁多風風雨雨,你開心定唔開心,或甚你戚一戚眉,唔洗講出口佢哋都已經感覺得到嘅喜怒哀樂,準到你自己都被嚇親.
5 無條件竉到你上天
佢哋由細到大都會盡自己最力嘅努力令你過你開心正面,小至細細個一張心愛嘅圖案紙,大至大個有經濟能力時偷偷將你好鍾意又唔捨得買嘅嘢買返嚟送畀你,甚至有時仲會接受你一啲無理要求.
6你會感覺到佢哋妒忌你嘅男/女朋友
佢哋覺得你喺佢心目中佔咗一個非常重要嘅地位,當然希望自己喺你心目中都一樣咁重要.不過當佢哋發現你嘅重要名單上多咗一個人,分薄咗自己同你相處嘅時間,當然會心生妒忌.同樣地佢哋嘅心情都係好易畀你睇穿,所以你會feel到佢哋唔多唔少都有啲呷醋.
7 係你永遠嘅避風塘
你開心嗰陣陪你笑得最大聲,你唔開心嘅時候會陪你過,安慰你,攬住你畀安全感你.你覺得無論自己遇到咩事都可以返嚟佢哋身邊畀佢哋保護,而佢哋亦永遠都唔會拒絕.


text:
呢個年代,行街睇戲食飯都好,「碌」電話睇Fb同ig,仲有SnapChat簡直就係指定動作.而咁多位前任現任政府高官入面,Jenny如果話前財爺曾俊華(同佢個團隊)最識玩Fb應該冇咩人異議.不過Jenny之前都有講啦,最緊要係肯學肯做唔會避呀嘛!家下特首林鄭亦都見到有進步喇!
林太你做乜唔預埋Jenny呀!話晒Jenny都係年年25嘅青春少艾呀嘛!
林鄭Fb出Po同年輕人吹水
要做「網紅」,首先第一件事就係要多啲蒲頭.林鄭家陣處於儲人氣階段,就梗係要出Post密啲先得喇!所以林鄭上任之個Fb專頁,Keep住每隔幾日都有新Post,雖然由80後IO(新聞主任)主理不過文筆就略嫌悶咗少少,有趣啲就好喇!
話口未完,林鄭今朝又有新Post啦!原來佢前幾日叫咗班「18區青年網絡」嘅年輕人去禮賓府吹水,梗係啦!口講「肯同年輕人溝通」唔夠嘅,要有行動至得㗎嘛.唉!林太你做乜唔預埋Jenny呀!話晒Jenny都係年年25嘅青春少艾呀嘛!不過話時話,林鄭嘅Fb技巧又提升咗,內文字眼冇咁「新聞處」之餘,仲識係結尾加個「~」代替句號,成件事即刻活潑咗唔少!
可能讀者們會問,呢個「18區青年網絡」係咩嚟嘅呢?其實佢係民政處搞嘅項目,話想畀多啲年輕人機會發揮所長,培養興趣同埋增加自信,仲會鼓勵佢哋積極參與社區事務,加強對社會嘅歸屬感添!之不過,有網民就喺個Post留言,究竟呢班年輕人入面,有幾多唔係建制中人呢?果然識睇梗係睇留言!不過睇返呢個專頁個風格,無論支持定反對,林鄭都概不回應,睇嚟呢個問題都係留返畀心水清嘅網友自己諗啦!
齊昕轉頭像 真係靚女咗?
除咗現任特首林鄭有出Post,前任特首CY……個女齊昕都突然轉咗頭像,有網民就留言話自從CY唔做特首之後,「你人都靚左(咗)」.咳咳,我諗呢位朋友諗多咗啦!事關其實呢張相係齊昕上年影㗎!不過既然CY都為咗照顧家庭而放棄連任,相信佢多咗時間陪屋企人,齊昕自然就會開心咗,開心咯人就自然會靚咗啦!
張相係齊昕上年影落㗎


text:
香港人有幾仆街,你搭一轉港鐵就會知.
我講緊嘅唔係讓唔讓座或者關愛座坐唔坐得,一嚟個問題你嘈多一百年都唔會有改變,二嚟喺你想坐低之前首先你要上到車——連車都上唔到你仲講乜嘢坐得安唔安落讓唔讓位?如果㗎車真係迫滿哂,針都插唔落當然冇計啦,但最討厭嘅係好多時你會見到㗎車只係門口附近企滿人,但喺中間扶手或者坐位前少少嘅位置係好・撚・空,空到你喺度打坐都冇問題.
香港人成日覺得自己時間好寶貴,等多一秒都好似搶咗你幾百萬咁,特別係迫上車嗰一刻直頭係搏老命咁攝入去.但佢地又淨係覺得自己啲時間好寶貴,當上到車後自己背脊或者個袋離車門有兩三毫米左右距離佢地就會停喺度,完全唔理外面仲有幾多人想上車,而車入面嘅空位又絕對夠企多十個八個.明明上一秒你仲係嗰個急住上車趕時間到死嘅人,但一上到車你就無視外面同樣好心急上車嘅人,企正喺門口做你平時最憎嗰個路霸角色.
個個一味鬥企得近門口,要落車做第一個衝出去,要做成車人最快啪到卡出閘嘅人.但係為咗比你快兩三秒出閘而要十幾個人 miss 班車你點解會覺得一啲問題都冇?唔好當你秒秒幾廿萬上落啦好冇,你真係咁把炮就一早自己揸部 GTR代步,唔考車牌都可以搭的士搭 Uber 啦,洗同人一齊迫地鐵做沙甸魚咩.你行入兩步對你影響唔大,但人地趕唔到班車除時真係遲到收場啊大佬.
每朝趕返工放工嘅唔止你一個,全月台大部份人都係為兩餐趕住去做嘢.如果比你有幸上到車,拍硬檔行入去中間個位,比多幾個人上車啦好嘛?企入一步洗死咩大佬.
作者 Fb:毛言地
圖片來源 : 香港網絡大典
啱睇就Like埋我地個Facebook專頁


text:
中環出更:李鋈麟靠東華搵番時辰八字
東華三院「馮鳳華紀念文化古迹廊」尋日舉行命名典禮,該古蹟廊位於東華三院文物館嘅一樓,由東華前總理馮丹藜捐款二百八十萬元支持保育,以其母親馮鳳華命名.副主席施榮恆及李鋈麟等都有捧場,李鋈麟仲自爆媽媽多年來都唔肯透露佢係咩時辰出世嘅,原來係怕江湖術士落降頭加害於佢,好在東華三院妥善保全咗佢嘅出世資料,最後先至搵得番自己嘅出世時間咋.
該文物館前身為一九一一年落成嘅廣華醫院大堂,左邊偏廳係以前嘅議事廳同帳房,而右邊則為舊診症室,目前已被列入為法定古蹟.一樓嘅文化古蹟廊擺放咗東華三院由一八七○年成立以來嘅重要牌匾,包括九大善堂之一嘅廣州愛育堂一八七一年時送贈嘅「惠周海外」牌匾,及清朝總督李鴻章聯同三位官員於一八八四年送贈嘅「見義勇為」牌匾等.
古蹟廊公開珍貴檔案
另外,部分館藏文獻亦係首次公開,包括各種醫療檔案,會議記錄及書信等.該院嘅檔案及歷史文化委員會正逐步將所有珍貴資料數碼化,方便公眾日後查閱.
講起館內保存妥當嘅記錄,李鋈麟自爆同東華三院好有淵源,事關佢喺廣華醫院出世,細個有咩頭暈身都會去廣華醫院睇病.佢又話,媽媽一直唔肯透露佢嘅出生時辰八字,直到後來佢喺廣華醫院翻查記錄先知道自己幾點出世,仲連邊個醫生接生都知道埋添!
卓妮
贊助商:


text:
最近我開始覺得有啲壓力同煩惱,煩無錢結婚,買樓同生仔,其實無乜特別,都係啲大家都煩緊嘅嘢嚟,然後各方人士都畀咗好多意見我,我又不妨同大家開心share吓.
你話我港女我都係咁講㗎喇,結婚一生人一次,我真係接受唔到就咁簽張紙就算,起碼都要影返輯結婚相留念啦!至於擺酒,個人覺得係一件十級煩嘅事,要準備一大堆嘢,中間又一定會有好多鬧交位,可以話係自己攞嚟煩,但同時又係一件好開心嘅事,因為最親嘅人同朋友都會嚟祝福你,替你高興(唔熟嘅另計),所以真係好矛盾.
我有諗過旅行結婚就算(可能都唔平),但始終都應該同雙方家長親戚食餐飯,嗰度已經五圍以上,細搞同大搞其實好似差唔多,咁不如索性大搞.仲要我係獨女,即係掌上明珠,雖則父母口話無所謂,但心裡面點都會想個女嫁得好好睇睇吧?可能男友阿Mike比我更了解自己,佢淨係講咗句:「唔擺酒,第時老咗你一定會後悔,然後就怨我.」就完結咗我話旅行結婚呢個話題.
首先而家喺香港租間屋真係一啲都唔平,閒閒哋都萬萬聲,平嘅唔係無,劏房囉,村屋囉.你要諗吓得一份人工,要交租,水電煤費,交通費,飲食費,應酬費,仲要養埋老婆仔女,我真係唔知未來老公仔可以捱到幾耐,而最大嘅問題係每日有150個大陸同胞落嚟香港,佢哋無嘢做,甚至帶埋個小朋友嚟,一到埗就搵社工,區議員幫手,講到有咁慘得咁慘,大佬我點同你鬥呀?排到我一家三口破產或者抑鬱死我都肯定未排到間公屋返嚟啦.
「點都好,求其搵個盤上咗車先,樓價愈升愈快,你儲多年錢都追唔切!」 其實我真係明,即係我一年儲十萬,但係樓價一年升咗幾十萬,我儲嚟都廢,問題係最細嘅樓我都買唔起吖嘛大哥,同埋而家講緊買樓喎,唔係買棵菜喎,我要用晒所有積蓄,即係無限加班換返嚟嘅血汗錢去買,係一個好大嘅決定,點求其買呢,而且我唔係買嚟炒喎,我係自住,唔通梅窩長洲我又買喇喎(雖則都可能買唔起),我都要考慮返地點,配套,同埋一堆其他嘢.
鬼唔知阿媽係女人咩,早生個小朋友會聰明啲,媽媽會復原快啲,我夠知啦.咁生完住邊吖?邊度搵錢養佢?即使唔學興趣班唔補習,淨係基本嘢都需要一舊錢啦.又或者我都算係一個有計劃嘅人嚟(如果容許的話),如果無一個穩健嘅經濟狀況同生活嘅地方,簡單啲講即係兩個人都未搞得掂,我係絕對唔會生小朋友,累咗佢又累埋自己,何必呢?
你可以話我哋硬頸,我同阿Mike都偏向唔想問父母借太多錢,因為大家都只係生活喺一個好普通嘅家庭,老豆唔係李嘉誠,唔係隨手可以拎幾百個出嚟嗰啲,而且我哋都知道借咗未必有能力還,因為供樓會月月清,而父母係只會愈來愈老,大小毛病會開始出現,係好需要錢旁身.最近有喺手機apps睇過啲樓價,可以用高不可攀嚟形容,所以我哋都覺得無咁大個頭就唔好戴咁大頂帽,暫時都係儲住錢先啦.
其實我都係純粹呻吓,因為灰咗半日之後我發現灰都無用,慳啲使都無用,唔去旅行又點?唔食好嘢又點?就算你唔食唔玩又點?咪又係買唔到樓,與其點都係買唔到樓,不如好好享受人生,一年去一次旅行,放假去食好西,開開心心過每一日咪算囉,反正今日唔知聽日事,諗咁遠有鬼用咩.


text:
呢個係Jessica嘅Wedding Cake,呢個Cake同上次Rositta o個個有d相似,因為Jessica同我講話佢好鐘意我幚Rositta o個個Cake,就算一樣都OK!
但係我諗﹣﹣>
"點解要同人一樣呢?呢個係屬於Jessica嘅婚禮,一個屬於Jessica嘅幸福,應該係獨一無二至o岩gar?"
所以我就base on Rositta個Cake而設計左呢個Jessica呢個Wedding Cake o勒~
其實我真係5應該再接好似Wedding Cake呢d咁大嘅order,點解?因為我要搬屋ar ma~老實講曾經o係我Blog同face book度留過言想要搵我做Cake 同 Catering 嘅人真係有好多~不過次次當我回復佢地﹣﹣>
"我5係住o係HK度ga喎,又話者我5係住o係呢個埠gar~"
多數d order都係接5到嘅.
好似Jessica咁,其實Jessica係住o係Sydney度~所以初初佢o係face book度留話想搵我做Wedding Cake嘅時候,我心諗多數都係接5到gar o勒~所以當時我5係回復佢﹣"我要搬屋,5接order." 而係話我5係住o係HK度gar喎~點知Jessica話佢都5係bor!佢話佢住o係Sydney度,我同佢講﹣﹣>
"我年尾至搬去Sydney住,11月o係Sydney嘅order我係接5到gar!"
Jessica同我講佢真係好鍾意上次我幚Rositta做o個個Wedding cake,問我可5可以考慮接佢呢個order.於是我話﹣﹣>
"如果你落嚟Canberra度攞,我米接law!"
其實我諗﹣﹣>
"無理由有人會肯揸6個幾鐘頭車嚟攞個Cake掛?"
點知.........
點知Jessica話好喎!佢話佢揸車嚟攞個蛋糕,叫我接呢個order.
我心諗﹣﹣>
"今次真係捉蟲tim!"
但係見Jessica咁鍾意我做嘅蛋糕,個心真係好感激佢!而且佢咁有誠意,揸6個幾鐘頭車都要搵我做Wedding Cake,所以我無理咁多,決定接左Jessica呢個Wedding Cake order.雖然我同Jessica未見過面,更加5係知己,但係我一樣比左個知己價過佢,(更係la~人地重要揸6個鐘車至嚟到攞個cake喎!)兼焗左46塊印左佢同佢老公名嘅Cookies做佢地嘅結婚禮物.
Jessica話佢個Wedding係用紫色做主題,所以蛋糕上面嘅花仔我轉用左紫色.本來我打算成個Cake都用哂d紫色花仔做裝飾,完全5用玫瑰花.點知我做左幾百朵紫色花仔都5夠用,最支連後面都要加隻絲帶蝴蝶至得.唉~真係激鬼死人!!!!!
呢個Wedding Cake我用左成萬朵花仔鋪成,我想做到d花仔好似落雪咁~一朵朵o係個天度落落個蛋糕上面,成個Wedding Cake都變成用白花鋪成嘅一遍雪地,你地覺得似5似?如果每一朵花就係一個祝福,Jessica已經擁有我成萬個祝福o勒~
Jessica!祝你今日新婚快樂~


text:
單一 USB Type-C 頭唔夠用?終極 Docking 幫你 1 開 11
12 吋新 MacBook 得一千零一個 USB Type-C 介面,就連蘋果粉絲都話唔夠用.想解決唔夠頭嘅問題,Kickstarter 呢個 HydraDock 可能幫到你,將一個 USB Type-C 變成 11 個頭,一齊睇睇有幾神!
新 MacBook 得一千零一個 USB 介面,有果粉力撐話蘋果帶領潮流走在最前,有用家對住一個頭就十級頭痛,不過點都好,相信大家都同意得一個 USB Type-C 真係唔夠用!Kickstarter 網站呢款 HydraDock,就係為咗解決新MacBook唔夠頭嘅問題而設,寫到明係「11 Port USB-C Dock For Apple MacBook」.
相信大家都好奇,11 個頭到底係乜東東?除咗出番兩個 USB Type-C 同 4 個 USB 3.0 Type-A 大頭,夠晒你接駁 USB 手指,外置硬碟等等周邊.Docking 仲有 3.5mm 音效輸出,Gigabit LAN 有線網絡介面,同埋 SDXC 讀卡機.
大家睇到呢度可能已經好滿意,但暫時只係數咗 9 個頭咋!剩番兩個係顯示輸出介面,包括 HDMI 同 mini-DisplayPort 各一個,兩者只能二選一,唔可以同時出多兩個芒.HydraDock 對應 USB 3.1 DisplayPort Alternative Mode 標準,最高支援 2,560 x 1,440 解像度,佢嘅 mini-DisplayPort 做到 2,560 x 1,440@60Hz 輸出,HDMI 就係 1,920 x 1,080@60Hz,兩者同樣支援 HDCP 制式.
大家可能會問,咁到底係新 MacBook 供電畀 HydraDock,定係掉轉?HydraDock 對應 USB Power Delivery Specification 標準,簡單嚟講可以對調裝置嘅供電方向,所以只需要將 MacBook 火牛插落 HydraDock 嘅供電插頭,再將 HydraDock 條 USB Type-C 線插番落新 MacBook,就可以由火牛供電畀 HydraDock,再由 HydraDock 供電畀 MacBook 喇!
呢隻 HydraDock 初步反應好好,Kickstarter 集資 US $35,000,兩日半就打爆埋,預計 6 月份正式出貨.睇番件產品 Early Back 優惠套裝價係 US $99,不過 100 個名額已經爆咗,家陣最平就要 US $129 先買到.之不過,北望神州相信唔少山寨廠已經預備緊類似產品,咪話我話,分分鐘早過 6 月就有得賣啦!
上一篇:摩爾定律 50 周年
下一篇:Phantom 3飛行體驗日周六舉行


text:
專輯:十八
主唱:野仔( Wildchild )
作曲:Chris
作詞:Jim
編曲:野仔/Adrian Chan
監:3721 Productions / jimjim
野仔 - 十八後
家豪:響永遠懷念我們敬愛的陳老師群組
搵到你個名同埋留言,睇埋啲相,
果然系你.最近點呀?
中七之後,原來我的十幾年無見.
見你Profile寫住多倫多,系咪已經移左民喇?
仲記唔記得有日我響碼頭同你講過,
我會同佢一生一世?最後,
我同佢響中七之後嘅夏天就散左喇.
之後我都有拍過好幾次拖,但系到最後都無結果,
上年分開那個差少少就結婚,
但佢話我無份工做得長唔夠成熟,然後就分開左.
本來諗住一齊住嘅地方而家得我一個獨居.
決定搬出去自己住之後,
有一晚我執野發現左一部1973年嘅相機.
呢,系你爸爸留俾你那部呀,記唔記得呀,
那日我話想試用嚇單鏡機,你第二日就借左俾我.
那次我影完啲相原來竟然無曬到,
上星期我拿左去曬喇,發現大部份都系佢嘅相,
除左一張試用嘅時候捉住我媽媽試影嘅相,
我而家先發現呢幾年原來我媽媽白頭髮多左好多.
雖然我的好耐無見,
但系唔知點解就好似細個我的深夜傾電話咁,
有好多野想話俾你知,自從出左嚟做野之後,
都好難再搵到好似你咁嘅密友.
幾時會返嚟香港呀?
呀,可以話俾你知嘅系,
我的那首一齊作嘅合唱歌,
最後我去到學校禮堂都系無唱到.
其實點解那次你無出現響歌唱比賽嘅?
系咪真繫好似其他同學所講,
你都系鍾意左 但系我一直都唔知呢?
喺你相簿入面出現嘅小朋友系咪你個仔呀?
咁有無話俾佢知佢爸爸曾經諗過大個左之後
做一個職業嘅車手呀?
其實你而家又做緊羊?


text:
(網絡圖片)
其他嘢先唔好講,你睇吓個名就已經知呢個所謂十大傑青獎有咩問題.
十大傑青既然冇十個,點解要加「十大」兩個字?十大富豪可唔可以得六個?嚟我公司幫襯有十大好處,我可唔可以淨係同你講原來只得五個好處?
全香港咁多人,你揀唔到十個唔係代表你要求高,而係代表而家好少有料嘅人走去提名.
其中一名獲獎者被圍插,其實對佢有少少唔公道,因為其實佢本來都係一個好好嘅年青人榜樣.出身唔係好,靠自己雙手買到樓,仲買埋舖,供完又好未供完又好,必定算係成就.既然人哋係咁有成就,我哋咁樣批評佢,就係有少少唔公道.
不過只係少少唔公道,即係 5% 唔公道,有 95% 都係批評得好公道.
賺到錢,周圍同人講,係一件好冇腦嘅事.除非你係開賭博網站,你要話畀人聽你係捉路之神,咁你就絕對應該用買樓嚟曬你嘅命.
你係傑青喎,唔係講錢㗎嘛.買到樓就大肆宣傳,同葉朗程呢啲市儈佬買㗎靚車周圍同人曬有咩分別?不過呢個都唔係重點,而重點係,你買層咩樓咁巴閉?淺水灣?山頂道?最戇居嘅人,就係攞住一啲唔巴閉嘅嘢然後巴巴閉咁攞嚟講.
人哋補習天王林溢欣,同你年齡一樣,三年賺一億.你買嘅單位,人哋一炮過唔使供買三十個都可以面不改容,係面不改容呀,因為今年買完三十個,佢下年又多幾千萬,又可以買多十個.你知唔知,人哋淨係泊喺屋企嗰架唔係成日揸嘅法拉利都貴過你層樓?
得,我知,你攞傑青,唔係因為錢,係因為你做過好多社會服務.有做社會服務係好,但呢啲咁嘅社會服務,係唔係足以去到攞傑青?我答你,far from enough.我唔係質疑佢嘅善心,但社會服務呢啲嘢,要 chok 出嚟容乜易.喂,而家講緊攞傑青喎,咁易 chok 出嚟仲係傑青?最令人擔心係,如果做傑青嘅門檻只係咁,十年後個個傑青都會變晒強國富家子弟,因為佢哋會發現,原來攞獎係咁容易 manipulate 嘅事.
搞呢啲傑出獎,最怕就係有人為攞獎而做啲為攞獎嘅事.
呢個傑青話佢冇朋友,我信.因為如果佢有朋友,佢嘅朋友就唔會睇住佢改個咁嘅英文名都唔出聲.Fony 即係虛偽嘅人,你叫自己做 Fonia,係唔係要搵個 Greedia 先襯得起你?
原文連結:
相關文章:
一個自稱「IFC 張智霖」的 private banker,一個又一個浪漫與惡俗的中環故事.


text:
2014年6月30日星期一
芥菜南瓜泡菜
中國人不嬲都鍾意用芥菜嚟做醃菜,好似雪菜,梅菜同鹹酸菜咁,都係用芥菜醃製而成,原來韓國人一樣都會佢嚟醃泡菜.踏入夏天,街市開始有芥菜賣,我自己都幾鍾意食,特別鍾情佢有點微微甘苦嘅味道,等我都試吓用佢嚟整泡菜先!
買開南瓜煲綠豆沙,順便又試埋用南瓜整泡菜.
南瓜麥米綠豆沙
2014年6月29日星期日
紅米 1s
一直以為身邊得我一個仲未轉用智能手機,但原來都仲有好幾人都同我一樣,有啲甚至仲係用緊 keyboard 機,相比起上嚟,我用 touch screen 都已經唔太 out,哈哈!
依家用緊部手機都開始出問題,無端端會自動轉做離線模式,又或者由路線 1 轉為路線 2,我都唔知發生咩事,淨係知道打唔出又打唔入;有陣時又會無啦啦自動關機;試過有次仲差啲俾部手機累死!如果我要比平時早好多起身的話,除咗校床頭鬧鐘之外,我仲會校埋手機個鬧鐘,保險啲嘛.俾床頭鬧鐘嘈醒之後,當然唔願起身啦,同自己講,瞓到手機鬧鐘都響埋先起身啦,點知一路瞓一路等,等等吓發覺唔多對路,無理由隔咁耐都仲未響,於是起身一睇,原來個手機係有自動開啟到,但入到個 logo 畫面就 hang 咗機,定哂格,好彩我無真係完全瞓著咋,如果唔係就出事喇!到最近發覺兩嚿電池都開始老化,都唔知買唔買新電池好,最怕呢頭買咗新電池,嗰頭就即刻壞機,咁就真係多得佢唔少!
阿馳同 Lily 都知我對手機要求唔高,只要有最基本功能就得,所以佢兩個都建議我買「小米」部紅米手機,因為夠平嘛!於是我都上過官方網站睇資料,發覺唔係隨時隨地上網就買到,原來係要𥄫住佢公佈幾時開賣先可以同其他人一齊搶貨,亦睇到好多網友都話試過幾次都買唔到,見咁啱 24 Jun 首次在港公開賣紅米 1s,於是就登記預約.自己一向都咁黑仔,諗住都唔會買到,純粹只係想實習一吓個購買流程,畢竟我都完全無網上購物嘅經驗,點知又會咁鬼好彩,一擊即中,當堂打個突.其實我都猶疑緊繼唔繼續落去買部機,因為依家真係好積極咁喺度量地同拍烏蠅,會失預算,但啲人又講到咁艱難先買得到,難得我咁好彩又無理由放棄㗎,算啦,買定部機喺度做後備都好,費事依家用緊部機突然間 “certified” 時都無機用.
有時啲嘢都真係整定㗎,原來手機開賣當日,兩期 iBond 同「中移動」都分別派息,夾埋都有幾千蚊,部新手機咁平,額外買多兩部都唔使入肉哦,呵呵! ^^
2014年6月26日星期四
黑糖橄欖油香蕉蛋糕 Dark Brown Sugar Olive oil Banana Bread
之前喺《用液體油脂代替固體油脂整糕餅》內同大家分享咗少少資料,咁學咗理論之後,當然最重要係實習啦!咁啱手頭上有香蕉,就搵香蕉蛋糕嚟做實驗啦!今日晏晝趁個 focaccia 麵糰發酵緊嘅時候,我就著手去做呢個實驗.
新鮮迷迭香
禮拜一喺大角嘴教完琴之後,要趕喺八點鐘之前到旺角政府合署交啲文件,落堂時都已經七點零鐘,所以都好趕,一直急急腳無停咁行,加上天氣又熱又濕,真係趕到身水身汗,所以交完文件之後就走咗過去「新世紀」度 “過冷河”!
用液體油脂代替固體油脂整糕餅
一直以來都對啲 food substitution 嘅網頁好有興趣,因為有好多食材喺香港唔係咁容易買到,即使俾你買到,但可能其實都只係用好少份量,真係唔想為咗用少少又走去買,呢個時候用代替品就最好,試過食譜之後覺得好先再買都未遲,但更重要嘅係,希望學識用唔同嘅食材去代替雞蛋同奶類製品,不但只係因為我唔鍾意奶類製品嘅臊味,食齋日我係連蛋都唔會食㗎!就算唔好話係因為個人問題,用其他天然食材去代替奶類製品某程度上都係有利健康,大家都值得參考一下.
最近就睇咗唔少關於烘焙包餅時用液體油脂代替固體油脂嘅資料,例如用菜油代替牛油.雖然有好多網頁都有唔同嘅見解,但綜合咗各方面資料,有幾點係比較重要,想同大家分享一下.
2014年6月21日星期六
抹茶紅豆糯米糍
2014年6月19日星期四
陳醋麵包多士 Balsamic Toast
又試咗另一個特別麵包機食譜喇!真係未見過用 balsamic vinegar 嚟整麵包,原本食譜係無用到任何油脂嘅,不過我自己就加咗初榨橄欖油落去,咁就連油醋汁都慳番,哈哈!!講笑吧,風味完全唔同呢,只係想增加個麵包保濕能力啫!
麵包味道有少少酸味,但比起酸種麵包易入口好多,因為 balsamic vinegar 味道比較醇厚,而且有種特別香味,大家不妨試試.
2014年6月12日星期四
甜酸麵筋
2014年6月9日星期一
芝麻雪菜銀魚乾炒飯
前兩個禮拜去過「誠品」睇書,見到 Masa 有本 brunch 食譜,於是就拎起快手 scan 過全書,當中有兩個食譜都好想試吓整,其中一個係雪菜,白飯魚芝麻炒飯,真係從來都無諗過用呢幾種材料嚟炒飯呀!
咁啱得咁橋,屋企真係有用剩嘅雪菜喎,咁就可以即刻試做.至於白飯魚哩,我就無買到喇,用現有嘅銀魚乾代替啦,之後再發揮自己嘅小宇宙,加入其他副材料同調味去炒飯吧!
訂閱: 文章 (Atom)


text:
Monday, 7 October 2013
原盅醬油麴排骨蒸飯 @ Miele (附食譜)
20 comments:
見你講到好似咁易, 我都好想學吓 :PReplyDeleteReplies
唔難嫁,試啦,又好味!Delete
- Replies
食時熱辣辣,秋冬最0岩Delete
我想問如果無蒸爐, 隔水明火蒸時間一唔一樣??ReplyDelete
- mrs tsang8 October 2013 at 14:17
請問用LC煲中盅, 湯盅要加蓋嗎?ReplyDelete
- Mrs Lam8 October 2013 at 14:40
請問 LC 煲要幾大先可以放入湯盅和加蓋?ReplyDeleteReplies
26 round, 29 oval, 但有D比較瘦和薄(好似 kiwi 色) 就入到 oval 27Delete
用咗醬油麴嚟醃肉真係好正呀!好有肉味兼好嫩滑!ReplyDelete
用 LC 湯盅嚟做煲仔飯,真係好有創意呀!Replies
醬油麴真係好正! 點煮都好味!Delete
想請問你個湯盅係咩size 呀?ReplyDeleteReplies
呢個係正常 size, 500ml 一個Delete
你好,我係lc +煮野食新手....ReplyDelete
我啱啱買左個26cm round,同你呢兩個盅仔,想做煲中盅蒸飯
請問係咪要用竹滅 隔水,定要買個蒸架呢 ?thx
我試過用明火/雙層個D蒸爐黎蒸,D米都係唔過心><已經加多左水了ReplyDelete
請問如果只有20cm round, 煲內放一個盅然後上面加steamer 放另一個盅可以嗎?ReplyDelete


text:
本帖最後由 worthy 於 17-4-15 10:32 編輯
回覆 yuyumon 的帖子
我諗唔到呀!
之前佢同人whatsapp嘅事, 嘈完一輪, 佢無好斬釘截鐵話會唔會斷. 但我都覺得好攰又無可耐何. 雖然大家都知件事無完全解決, 但仍然將佢放埋一邊.
我嘅情緒一直都有起伏, 但由於無得發洩, 感覺就埋喺心入面. 阿伯就表面上少咗沉迷whatsapp (實際我唔知), 佢就轉而密密約朋友飲茶食飯打牌去消磨時間.
阿伯就係一個咁嘅人, 佢一對嗰樣嘢有興趣就會沉迷落去, 完全失控, 無視身邊人感覺, 亦唔會適可而止.
咁我頂唔順又同佢嘈, 叫佢唔可以咁沉迷, 要好好安排時間. 但佢完全唔聽, 繼續我行我素. 唯一就係爭吵中佢透露同酒樓阿姐已經無聯絡幾個月. 我無信晒, 因為我嘈佢成日出去我有懷疑佢係見某人. 佢可能真係俾我講中又或者佢只係為咗我唔好阻佢出去而被迫向我坦白 (佢好憎要為自己清白去講說話, 好畸形).
我係覺得佢真係攪完一樣又一樣佢令我唔開心, 情緒起伏. 我同佢講人人都有朋友, 但最親嘅都係身邊嗰個. 你有咩頭暈身㷫都係揾個老婆去照顧, 酒肉朋友一知你唔可以再有精力同佢地玩仲唔走頭? 既然係咁, 點解依家唔對個老婆好D. 真係衰到"有事鍾無艷, 無事夏迎春"?
但佢完全不為所動, 繼續瘋狂咁去娛樂, 只沉醉喺自己嘅快樂入面而完全忘記身邊人感受.
我真係好想佢感受到, 你好想好想另一半陪下你而佢每次嘅答案都係約咗人, 嗰種失落寂寞感覺.
我知可以揾其他興趣同朋友陪, 但如你想同佢一齊嘅永遠唔係另一半, 咁為咩要結婚?


text:
爆裂雞肋楊修
除左串咀仲有咩
噴射一口酥
無雙世界文官妾侍都可以做武將, 是拎旦啦
大技係楊家槍法
一野吉死袁方
華佗
爆裂雞肋楊修
除左串咀仲有咩
噴射一口酥
無雙世界文官妾侍都可以做武將, 是拎旦啦
大技係楊家槍法
一野吉死袁方
主子的副策
其實袁術都算多戲份,唔明點解一直唔出
廢柴多, 劉表又咪係咁
反而劉墇手下就有D料到.
先唔講手下,淨係講故仔
汜水關跣孫堅一鑊,收留過孫策,跟住稱帝,已經好多野寫
宛城打曹操打到著草去壽春
咁要睇佢點寫,又或者當丑角咁出
另外,蜀可以考慮馬謖,出馬謖無理由又唔出馬良
但馬良又好似冇乜大故事.
同埋會唔會太多人姓馬,D小朋友以為係一家人
顔良 文醜 李傕 郭汜
或者啲南蠻佬
帶來洞主 兀突骨 木咀大王
沙摩柯<--甘寧都出得,隊冧佢嘅點可以係大眾臉呀
張任<-----同樣道理,仲要做低嗰個係鳯雛
張稚叔
呂奉先 張文遠 張稚叔 并州立志傳
充實下呂營啦
先寫三人係并州刺史丁原手下點鬱鬱不得志
丁原火燒孟津 為爆發點
三條友終於頂丁原條湖南佬唔順
呂奉先:點解我地要做埋半夜放火d咁無聊既野 唉
張文遠:半夜放火偷雞摸狗禍害百姓脅迫太后 並非武人之道
張稚叔:如果唔係張大人(張懿,上任并州刺史)與胡人交戰時不幸陣亡 丁原匹夫接任并州刺史才一年 我地就淪落至此 想當日我地同胡人交戰 係幾咁英雄 幾咁痛快 想當日我地係保家衛國既英雄 在丁原手下 我地只不過係戚宦權鬥既棋子 係火燒孟津既兇手
高順出左未, 點解冇人講
高順出左未, 點解冇人講
其實成日三國好拎悶, 有無諗過出其他朝代?
例如, 中國戰國時代
王者天下 唔知大家有冇睇過, 就是以中國戰國做背景
而且係日本勁受歡迎
可以同王者天下合作, 出無雙


text:
大家可能今日會有個疑問,點解風又打唔正我地,明明吹左去海南島,但都會咁大雨,甚至搞到天文台掛個黑雨,然後柴灣變成澤國,然後依家政府好似連解釋半句都費事架呢?
柴灣浸到咁,除左因為豪雨又千年一遇,所以香港既排水設施即使跟上強國既科技發展都未能有效排洪之外,其實颱風入秋先黎造訪香港,亦有一定關係.稍後常識都知道,如果正常情況,香港入夏就受西南季候風影響,入秋冬就開始有東北季候風.東北季候風形成,係因為華北氣壓上升,所以北風吹黎,而且係較為乾同埋較為冷既.所以香港入秋冬,天氣當然會轉涼.
之但係熱帶氣旋,即係香港人成日講既打風,就完全唔同既另一個天氣系統.佢係係海上因為擾動生成既低氣壓,入面無非都係以水氣去驅動.北半球既颱風,以逆時針旋轉,捲起既氣流,當然係較為潮濕.如果係入秋時份,颱風同東北季候風相遇,不單有協同效應,令到風速增加,北邊既溫暖氣流更加會升高,撞出大量既不穩定氣團同廣闊雲帶,因而做成大量既雨水(大雨,其實係唔需要一定要美腿架).
下,你話你燈塔係咪只係係度鳩吹架?又唔一定喎.因為香港曾經真係有條友發表報告,研究分析秋冬熱帶氣旋係南中國海不同位置同香港本地天氣關係.報告話,當熱帶氣旋進入北緯13至16度,東經110至115度之間既時候,香港就會比較容易落雨.佢係邊個?當然唔係梁振英.佢係皇家香港天文台,氣象學家奎明(M.J. Cuming).佢1968年既相關發現,又被後世稱為「奎明效應」(Cuming Effect).
依家莎莉嘉既橫過,極有可能做成奎明效應.不過我知依家無香港人關心,因為你地只係掛住海馬,掛住汪明荃.好啦,等遲D我再講個另一個風啦.


text:
唔知有無上錯菜
唔知有無上錯菜
每日一奇
昨日lunch,叫左one course + dessert + 熱水,通常大家都會叫2 courses + dessert或tea ,多個course就一定無quota食新鮮熱辣既麵包,是日食羊,上菜時分左兩碟,小碟放左一塊小羊架,肉有3x4cm咁小(條骨有7cm),大碟既係撈左d杏色sauce + 蕃茄碎 + 橄欖(我唔多好) + 烤羊肉粒,好Creamy既一堆沙律狀既野,食羊既顧客應該唔會expect係食汁為主;落order時唔知碟餸係咩樣,上菜時係一pat七彩野,上錯菜絕對唔會知,要靠其他logic先判斷到,例如兩個人都想食A餐雞,上既菜兩份唔一樣就代表上錯,不過如果落錯單黎左兩個B餐牛,可能到食完兼消化埋都唔知無雞,當然無雞肉亦唔代表落錯單,因為雞肉汁蘑菇同蘑菇汁雞肉都有chicken 一字,落order貪快就錯,有次點steak(扒),等上菜時已經胃酸分泌過盛等住食和牛steak,點知上左吞拿魚生扒(Toro steak),好期待食牛但竟然黎左魚生既失落感,令我唔想埋單.
雖然唔太清楚食左咩入肚,但絲絨sofa坐得好舒服,地毯又厚又軟,行起上黎個高踭座左落地好似著平底鞋咁,四圍都坐住好多紳士客人,而我自然就係淑女.


text:
我都係ftm一打二,過程中不斷學習,而家進展到搞到晒兩隻b同屋企家頭細務,仲可以四圍wet,有小小心得分享下:
1. 買餸整餸煮飯洗碗佔好多時間,唔洗迫自己日日煮到飯,煮到就煮,大人出街食真係無乜所謂,如果你想阿b食得健康d,你可以等老公返屋企前蒸盒魚同菜,肉餅之類,然後出街食街既白飯,係我立場,兩歲已經可以食街外清淡野都得
2. 買部洗碗機,奶樽,碗碟,煲乜都洗到,慳番時間同仔玩,你買左之後會覺點解買得太遲
3. 仔瞓左先集中時間做家務,佢地搞搞震,明明15分鐘做好既家務,佢纏住可以一個鐘都做唔到
4. 一次過買2日餸,得閒就整定餸或bb粥飯料分好一盒盒
5. 每日出街食個靚早餐開始美好既一天,出街前煲落飯底/粥底,之後帶仔食早餐再去公園同買餸,返到屋企就直接加之前預備好既飯料,係等佢熟既同時,幫阿b沖涼就開得飯
6. 報下pg比自己抖下,2歲可以唔洗父母陪,憶佢習慣下pre n 生活
7. 同老公傾下你既難處,set 幾件佢可以幫到手又易成功既事,例如幫阿仔沖,食臨瞓之前餐奶,曬衫,點都要分擔下,同佢講ftm做到病就湊唔到仔,人人出下力,家庭先會和諧(emoji)(emoji)(emoji)
加油呀,你阿b就返學,好好享受呢幾個月獨處既時光(emoji)


text:
話咁快又一個月,小小豬已經十五個月大啦!
今日小豬媽又幫小小豬用單反影左啲相,睇吓依個豬仔,唔知點解著起冬天衫嘅小小豬,我覺得好似特別大個仔咁,真係一啲都唔似只有十五個月嘅BB呀..哈哈~
依一個月最大轉變就係小小豬開始行得好好,由當初每次只係行得幾步,到依家行得都叫穩陣,仲可以一次過由屋頭行到去屋尾,真係叻仔左好多(不過就成日要好似捉豬仔咁捉佢座定定).可以佢對行路都冇乜信心,所以當出街嘅時候,都一定要拖住我地嚟行,就係算係自己行,都只係行幾步,之後都一定拖住我地.
哈哈...咁都幾好,等佢唔好咁大膽,習慣自己一個周圍走嘛!(我相信總有一日佢係會自己周圍走...不過希望唔好咁快啦~)
小小豬真係越嚟越大個仔,今日我地出街俾左個書包仔佢揹.依個小小豬好鐘意揹之餘,又整左啲古靈精怪樣,睇起上嚟真係好大個,一啲都唔似十四個月嘅BB呀~
就係因為佢大個仔,就成日做啲百厭事.就好似今晚我地係小豬媽屋企打邊爐,為免小小豬攪攪陣,所以就開左個電視,放佢係張BB床度睇.之前我地都試過,一直都冇事發生過.
不過今日依個百厭小小豬,睇左一陣電視,開始不耐煩,就企圖爬出張BB床.當時食緊飯嘅大肥豬見到小小豬就快跌落床嘅時候,就不顧自己安全,即刻飛身撲過去救小小豬(就好似守龍門救波咁)鏟過去用個身體墊住小小豬,當時我都嚇到傻咗,唔識做任何反應,只係識驚.最後大肥豬就攪到周身受傷,手指傷得最深,又流血又腫左呀.
雖然大肥豬就受左傷,不過好在小小豬冇事,咁都真係有驚無險.真係好在大肥豬係咁危急情況下,識得用自己個身體墊住小小豬,如果俾著係我,我都唔知點算,可能只係識喊呀!
原來父愛真係好偉大,今次要俾10個叻叻大肥豬呀!
之前我登記到可以參加AP嘅TOY STORY LAND預演日,所以今日我地一家三口就同埋小肥肥一齊入去玩啦!
講真,係未入去玩之前都真係好期待,睇啲雜誌廣告介紹覺得好正,但入到去覺得有啲失望,雖然成個環境係佈置得好靚,係入面真係好似處身玩具王國咁,不過個地方真係好細,行一個圈真係唔洗十五分鐘.
等先同大家分享吓新LAND嘅四周環境先(由於我要照顧小小豬,冇時間影外圍相,所有以下相片由小肥肥提供)~
玩GAME就冇小小豬份啦,不過我地都同佢影左好多相~
就係因為佢太愛啲英文字母,所以同佢影相佢都唔肯望鏡,個頭只係望住啲英文字母嗰邊,真係激C我呀!
講返啲新GAME,我地第一個玩嘅就係遙控車,由於小肥肥唔玩,所以佢暫時變身小小豬媬姆,等我地兩老婆去飛返轉~
之後就到同小肥肥玩彈弓狗,有左遙控車經驗,依個真係好少兒科,只係不停係咁轉,當最後嗰幾吓就轉得急啲,所以都OK好玩~
因為時間關係,加上又唔想小肥肥陪我地等,所以最後個降落傘就冇玩到,留返有機會先去玩啦!
今日入玩都有禮物收,就係為預演日設嘅紙牌~
仲有新貼紙派添,依幾張係啲CM話見小小豬好可愛送俾佢呀~
我仲買左新推出嘅杯添~
哈哈...我又買左支Bubbles槍俾小小豬呀~
整體上都幾好玩,不過真係好難想像當全面開放嘅時候,個個人都去新LAND玩時,真係驚會好迫.另外…我地仲發現新LAND位置屬於西斜,所以當你身處任何一個位置都會覺得好晒,所以準備去玩嘅朋友仔記得做足防晒呀!
早前係上一個月,收到好友CARMEN寄嚟嘅小禮物(真唔好意思,成日要佢破費)~
除左有一本好靚靚嘅MARIE DATEBOOK之外,仲有一張COUPON可以整一本相片筆記簿,所以前排趁入藍灣影馬仔時,去埋快圖美整依本靚靚筆記簿.
原本一早已經整好左,不過因為唔入藍灣,所以就叫糖糖幫我去拎,轉交俾小肥肥,再等今日見到小肥肥先可以到我手.
哈哈...本筆記簿都真係好靚,封面同內頁都有小小豬個樣,真係唔捨得用呀~
再次代小小豬多謝CARMEN姐姐...亦都要麻煩糖糖姐姐同小肥肥姐姐幫手做信差....哈哈哈.
完成左十堂嘅CPDA PLAYGROUP之後,一直都話會有返張證書同評估報告俾我地,係最後一堂老師話要做完評估後,先可以出到個報告,叫我地等一個星期左右,到時會打電話叫我地上去拎 (其實都真係唔明白,之前見啲同學仔可以係最後一堂收到個評估報告,仲可以同老師傾吓小朋友嘅問題.)
終於等到今日都仍未收到電話,就打去問一問(原來一早就準備好,只係冇人通知我地去拎,真係激C!),最後就叫左大肥豬放工幫我地拎返嚟啦~
小小豬第一張證書~
評估報告~
除左兩個項目係『表現良好』之外,其他嘅都係『表現非常突出』,睇到真係勁開心,小小豬真係好叻仔呀!
經過依十堂,你問我小小豬學唔學到嘢,我覺得都叫做OK,起碼大部分老師嘅指示佢都跟到,同埋佢又好鐘意嘗試新嘢,玩麵團..油彩嗰啲都唔怕,仲好鐘意玩添.所以我都認為俾佢返PLAYGROUP係有幫助.
不過,當初俾佢返PLAYGROUP嘅原意除左學嘢外,都好希望佢可以同其他小朋友多啲互動.不過到左最後一堂都做唔到依樣,好多時玩玩具時都係自己一個人玩,又好似唔多活躍行去同學仔群入面.不過老師話依樣係正常,佢地要到左兩歲左右先識得群體活動.希望就如老師咁講,唔係小小豬問題.不過我地平日帶佢出街時,都會好主動咁同其他人(一般都係成年人)SAY HI,所以我諗都應該唔會有問題.
我覺得CPDA都幾好,地方雖然唔係大,不過整體上都好乾淨舒服.每一位老師又好好,尤其係教左一半因私人事已離開嘅SONIA姐姐,佢真係好好,對每一個小朋友都好好,對小朋友嘅事都好上心.因為小小豬唔食得蛋,所以平日茶點都只可以食星星餅,我都係講過一次,SONIA姐姐就已經記得.小小豬唔可以跟佢完成晒成個課程,都覺得好可惜呀!
讀完依個課程我冇再繼續報CPDA,唔係因為CPDA唔好,只係大肥豬話俾小小豬試吓另一間,睇吓會唔會有更多新嘢學到.依家報左一月份幼潛等緊個抽籤結果,希望可以抽到啦!
我係一名絲襪怪,我都好鐘意係秋涼時著絲襪,一嚟可以望落對腳唔太粗,二嚟依家啲絲襪花款真係越出越多,仲越嚟越靚,所以真係好難抵抗到.
天氣開始涼涼地,好多店舖都開始有絲襪買,就係咁..我又出事,又掃左好幾對啦~
先嚟最簡單嘅純色款,黑&紫簡直係我至愛呀~
之後就到粒粒花仔款~
最後依個就激左少少,帶有少少螢光嘅塗鴉~
依幾款都係80D唔算太厚,所以依家就可以著啦! 上年我都買左好幾對絲襪未開,不過見到啲絲襪咁靚,真係好難忍手唔買呀!
我係一個勁怕凍嘅人,所以前排係電視見到話UNIQLO出左一隻既薄又暖嘅襯衫時,我都勁有興趣去睇吓~
趁今日同小豬媽出太古城買嘢,所以就走左上去UNIQLO八卦八卦一番.唔知係唔係廣告效應(好似我都係睇左廣告先嚟..哈哈),擺襯衫位置已經企滿左好多人,個個都係度揀.
原本我都冇打算買住(始終覺得好似未凍,唔洗買冬天嘢住),不過見佢地可以試身,所以就同小豬媽問職員拎左個碼嚟試吓.一著上身唔洗幾秒,都FEEL到個身開始暖,感覺好“COOL”個身體但又唔會覺得好焗,個質地仲好軟屬添,所以我就買住兩件嚟著先(小豬媽都買左三件呀)~
唔止我呀,我都買左一件男裝俾大肥豬試吓呀~
你知啦...冬天著太多衫又會變腫豬,做乜都好似唔方便咁,依件衫薄得嚟又暖,咁就唔怕啦!
今晚細路返嚟食飯,仲帶埋份禮物送俾小小豬,就係依一盒Crayola塗彩啦~
自其中一堂Playgroup學用手指點顏料用過,見小小豬又好似好鐘意咁,所以就好想買嚟俾佢係屋企玩,等佢接觸多啲唔同嘅嘢之餘,又可以趁佢用手指仔塗顏色時,訓練一吓佢手眼協調,最好嘅就係可以用洗一洗就甩,安全又乾淨.
不過原來依盒嘢都幾難買,上網搵過又搵唔到,去左好多間反斗城同Hallmark都話冇得賣.最後打電話去玩具反斗城問,佢幫我Check到話只得屯門嗰間肯定有貨,所以就細路幫我去搵啦!
聽細路講依盒都係最後一盒,所以個盒面有少少爛.唔緊要啦..有得用就得,都真係覺得好好彩,小小豬又多一樣嘢學/玩啦!


text:
作為一個市區人, 每次想同小朋友踩單車都一定只會諗起大埔大美督, 因為一條直路比較適合初學人士. 但如果想係市區內安全既地方踏單車, 除咗西九龍海濱長廊之外, 市區內其實原來有唔少公園都有踩單車既設施, 今次就去了九龍城既賈炳達道公園. 公園內只有一檔鋪頭租單車, 小朋友單車時租$40/1小時, 價錢合理.
陶寶B揀好車(又係佢至愛既綠色)就玩啦! 公園內既單車徑集合了平路及斜路兩類路徑, 而斜路都有分多種不同既斜度, 對於小朋友真係已經好好玩了.
陶寶B之前一直都係在平地踩單車, 今次都係第一次踩斜路, 點知上斜時, 呢位懶豬豬話踩唔到, 要落車推上斜路, 哈哈哈, 真係有無搞錯呀?!
一去到落斜時, 陶寶B又唔識剎制, 落斜時快到無影, 嚇到莎拉拿拿淋跑上前”Dup”停佢.
知道陶寶B唔識剎制後, 就當然重點訓練佢要學剎制了, 大約學咗15分鐘後都叫做初步掌握到技巧. 整個單車徑上上落落, 對初學踩單車既小朋友真係一個學習好地方. 除咗有個單車徑之前, 呢度仲有個小小的平地圓形練習場, 大人可以企埋一邊等小朋友係個圈度自己踩都可以.
唔經唔覺踩吓停吓玩咗3個圈, 咁就玩了1小時了. 還咗車, 拍拍手咁就可以走人, 九龍城踩單車既好處就係玩完後, 就可以行去附近食泰國菜又可以, 或者去九龍城街市買靚材料返屋企打邊爐又得, 真係好方便喔.
開心


text:
如果要去歐盟國家讀書/交流,你一定要知ESN,因為可以對你嘅大學生活(主要係交朋結友)有好大幫助.
ESN 全名係 Erasmus Student Network,係歐盟政府資助嘅國際交流生網絡.事原係歐盟政府相信出國交流可以幫助青少年有多方面發展,所以就出錢搞左ESN 出黎,鼓勵大學生去其他國家做交換學生.
對於歐盟成員國嘅學生,ESN都會提供獎學金,希望即使家境唔好嘅學生都有機會出國體驗交流生活.就算你唔係攞歐盟護照,只要你係喺歐盟成員國讀書/做交換學生,就可以加入ESN.ESN都係由大學生去統籌,你可以理解做香港嘅上莊.ESN嘅目的,就係幫助交換生有一個充實嘅交換生活,同時可以回饋番俾社會/其他人.所以如果你去歐洲讀書,人生路不熟,想識多啲人又唔知何從入手,ESN絕對幫到你.
唔同地方嘅ESN做嘅野都有機會好唔同.例如北歐嘅ESN每年都會搞一個大型嘅Cruise Party,黎自挪威瑞典丹麥等地幾百甚至過千個學生會一齊上郵輪入酒狂歡幾日幾夜;有時挪威嘅ESN又會同酒吧合作,每星期有一日去特定酒吧入酒有節;又或者搞旅行團去冰島芬蘭等地.玩之餘佢地都會盡社會責任,周不時有社區服務,例如卑爾根ESN就有週末Night Raven,即係有市民義務半夜巡視,睇下會唔會有人飲得太多醉酒街頭(特別係女仔),若果發現到就會提供適當嘅協助.
除左參加佢地嘅活動,你亦可以上埋佢支莊,親身了解一下歐洲嘅上莊生活.卿卿喺挪威嘅時候就入左去做Active member (類似Exco啦),一啲都唔chur,同香港嘅上莊文化有好大分別.佢地一樣有AGM同evaluation,但唔會好似香港咁不斷地仙人,而係大家認認真真咁傾下有咩做得好有咩要改善;開完會大家開開心心玩下飲下野吹下水聽朝繼續傾.通常入得去嘅學生都比較有主動性,大家壓力唔大,氣氛都唔錯.
除左ESN之外,亦有ISU即係International Student Union,同樣地都係融入當地生活嘅一個好渠道.有機會去外地讀書,不防了解一下.
卿卿喺ESN認識左好多朋友,有時仲會一齊去睇演唱會,旅行,上大學屋企睇戲食飯.有啲仲打算遲啲黎亞洲探卿卿添!所以,去歐洲交流,唔一定要周圍去旅行.只要你願意踏出一步參加唔同嘅學生活動,一樣會有另一番體會架!科科~


text:
旺花宫幼齿粉鮑778#爽到爆~有相(转帖阿森經理日前打咗個電話過嚟,話近排新嚟幾個好正噶索女,問我呢排有有上CP,事實上我系有去旺花宫啫,只因呢段時間上嚟都去咗樟城度玩,都有些少時候有去搵他啦,既然經理甘有心嘅話,就應承咗佢.
呢日搭上河蟹號去CP,打畀佢時,佢即時就話專車到時會喺車站等我;話甘快到咗目的地,同詎例牌甘吹兩句水就入房啦,經理話介紹個OL畀我,叫我睇一睇啱唔啱心水,出去有耐就帶咗個黑C OL過嚟(778號);睇落 經理唔介紹錯喎,睇到都企哩,一于就佢啦.
經理出去後跟手女女就闩埋門,行埋我身邊攬下,問我要唔要跳個舞畀我睇,甘睇下都有壞嘅,一輪艷舞之後就齊齊嚟個鴛鴦戲水,除咗衫後發覺此女兩個肉球真系白,兩粒野又唔算大最緊要噶個RT系粉粉色,啱我.做埋例牌嘅服務啦,BODY,水中蕭之類嘅,返上張床度先同女女做個熱身先,呢個熱身賽時間維持唔系好耐,十零份锺就完場咗;沖個身返落張床度做埋啲服務,女女幫我吹個時令細佬再次雄起,趁細佬興奮時帶上雨具拿拿林上馬,呢一Q話耐唔耐,持續時間長咗,玩嘅花樣都多咗,玩咗幾個姿勢幾輪翻轉,終于無法忍受出咗.
事後搞掂手尾,同女女攬埋一起玩波波仔,皆因呢個波實在唔錯.多謝经理推薦!!!D值得一試
附送幾張相比大家欣賞下~~~
睇唔倒, 幼,嫩,白,滑,正! 为什么要打格...下面多不多毛.. 身材好正,年纪应该好细,正啊.多谢师兄分享
頁: [1]


text:
萄牙U21製造經「典」
歐洲國家盃U21決賽周B組賽事,葡萄牙U21只要和波攞多1分,已經足夠佢哋喺分組賽脫穎而出,雖然瑞典U21贏波亦可出線,但縱觀佢哋今屆表現只係麻麻,相信葡萄牙讓半球,一球可開上盤.(周三7,香港時間周四2:45am開賽)
葡萄牙U21表現對辦,今屆分組賽先擊敗英格蘭U21,次輪就同意大利U21賽和,目前有4分喺手,排喺B組榜首,最重要係葡萄牙到目前為止仲未失波,門將丹尼爾費南迪斯嘅表現獲外界激節讚賞,呢位效力德國奧斯拿貝克嘅年輕球員,聽聞已經被多間球會睇中,決賽周之後隨時一登龍門,相信佢都會繼續表現自己.
瑞典進攻火力一般
另外,葡萄牙三線實力都唔差,後防有塞圖巴爾嘅維拉斯奧,中場有波圖嘅魯賓拿華斯同埋摩納哥嘅班納度施華,前鋒線就有波圖嘅列卡度彭利華同埋拉科魯尼亞嘅艾雲卡華尼路,教練雷佐治亦係有料之人,佢球員時候都為國家隊南征北討,經驗相當豐富.
瑞典U21暫時1勝1負得3分,但係得失球差同埋對賽成績都被英格蘭U21騎住,要出線就只得擊敗葡萄牙U21呢條路,但係觀乎佢哋今屆嘅兩場演出,真係諗唔到瑞典有乜板斧贏波,前鋒約翰古達迪表現時好時壞,中場又欠缺重心球星,例如隊長希積馬克喺所屬球會PSV都只係踢後備,而喺丹麥同埋土耳其聯賽效力嘅基斯杜化奧臣同埋卡利尼亦係好普通,完全起唔到領軍作用,故即使副隊長阿歷山大米路斯域坐完波監復出,瑞典U21仍未見勝算,畢竟球隊要進攻贏波,有後衛復出都冇乜幫助.足智彩有讓球盤提供,葡萄牙U21讓半球,一球唔過份,上盤可以全力出擊.


text:
圖,文:聞西
諗咗好耐都唔知點去形容呢個傑作,苦惱中突然諗起某好友經常都講:做人最緊要身體健康行得走得,錢財身外物富貴與浮雲……(此處省略一千字),見個炒飯上面啲焗蛋白又幾似浮雲,不如就叫「富貴如浮雲炒飯」啦!
為兩餐大家都要捱生捱死,唔係為錢唔通為興趣?咩!除非你看破紅塵,否則富貴如浮雲呢類說話同「每過六十秒就唔見咗一分鐘」一樣咁廢話!我知你哋又話我炒冷飯呻辛苦,又想講人生大道理啦,咁講啱咗一半啦,食飽個肚就係做人硬道理.不過今次真係教炒冷飯喎,我家雪櫃常備樽裝三文魚碎,用嚟炒飯頂瓜瓜,加啲蒜蓉生抽一齊炒好食到呢,不過咁樣係滿足唔到我嘅!
加嚿食得嘅雲啦!嚿雲其實係整蘋果批嘅淨餘物資「蛋白」做嘅,想浮雲唔會變雨雲,記得打蛋白嘅時候加啲鹽就會比較容易打至企身,放上飯面入焗爐焗佢兩三分鐘定型,食落似棉花糖及蒸蛋嘅混合體,好有驚喜喔!
(材料)
冷飯2碗,三文魚碎適量(即係你想食幾多就落幾多啦),蛋白2隻,鹽1/4茶匙,紅辣椒粉,黑胡椒碎及蔥粒適量,蒜蓉1湯匙
(做法)
1.冷飯用微波爐叮熱備用(可以縮短炒嘅時間),中火熱鑊落油先爆香蒜蓉,然後落冷飯繼續炒.感到冷飯粒粒分明就落埋三文魚碎炒勻,最後落少少生抽調味.
2.焗盤放上牛油紙再放蛋糕模,然後將炒飯倒入蛋糕模略略壓平,蛋白落鹽用打蛋器打至完全企身,再落紅辣椒粉,黑胡椒碎及蔥粒,然後輕輕慢慢拌勻,千祈唔好大大力去攪呀!
3.將蛋白小心放落炒飯上面,然後放入焗爐用240度焗2-3分鐘,呢個過程要好小心,半步都唔可以走開,因為蛋白會瞬間轉色,所以見金黃靚靚仔仔咁就要即刻拎出嚟,唔使講梗係趁熱食啦:)


text:
(now.com娛樂)又係睇報紙,今次睇到周柏豪同佢老婆去筲箕灣食碗米線都要見報,其實又唔係衰嘢,都唔緊要,但得意在咁都寫到成千字出嚟,由碗米線講到佢老婆再講到佢當年驚恐症嘅往事.識得柏豪好多年了,由佢07年簽華納已認識,十年來做過無數次訪問,但都冇聽過原來佢曾經有驚恐症.或者佢有提過,但我冇留意,因為當我冇情緒病時,就算聽到有人話自己有驚恐症,係唔會覺得有乜特別的.
報紙寫佢因為呢個病,當年足足九個月冇出街,佢好犀利呀,之後唔止醫好個病,仲簽埋唱片公司出道,完全克服自己嘅恐懼,可以好好享受工作同生活.好理解佢點解可以九個月都唔出街,因為前幾年,我都試過,又係驚恐症.因為呢個病我辭咗工,在屋企休息八個月,美其名係休息,其實係匿埋唔敢出去,嗰段日子有幾辛苦,真係刻骨銘心.
上網一搵就知,驚恐症係焦慮症嘅一種,係一種情緒病,但老實講你唔係懷疑自己有情緒病的話,係唔會無端端走去search.所以情緒病患者普遍都有個願望,就係希望普羅大眾認識情緒病.一來情緒病真係好common,越早認識就越識得處理;二來唔使每次見到親戚朋友就要解釋一次自己做乜事,最好可以好似感冒咁,同你講感冒兩隻字,你就知我流鼻水,喉嚨痛,咳.
我有無數向人講解驚恐症嘅經驗,每次講到口水都乾,對方都未係好明,然後通常都會得到一句安慰:「冇事架,你唔好咁驚咪得囉!」我個病就係控制唔到自己去驚,人人就叫我唔好驚,真係唔該晒!所以每次遇到朋友問候,都覺得好攰,唔熟嘅真係求其話自己想休息吓就算.
驚恐症有好多唔同病徵,我唔知柏豪病徵係乜,我自己嘅主要症狀就係暈.我人生第一次panic attack,就係在鬧市行行吓突然行唔到落去,覺得下一步就會暈低,即刻搵嘢扶住,休息一陣即刻截的士去急症室.去到醫院check咗成晚,結論係我好健康乜事都冇.
出院之後症狀又出現,除咗瞓著覺之外嘅時間,由朝到晚無間段地暈.原來暈都可以好講究,有人暈到天旋地轉,有人頭重腳輕,我就係暈到好似飄浮一樣,踩落地係冇力嘅,行路冇實在感,好似每一步都會跌咁樣.有兩三日時間,出門口暈到行唔過屋企前面個街口,除咗暈,仲有痛,心口痛下腹痛頸側痛,同埋四肢麻痺.
一個健康嘅人點解會咁?係咪有隱疾絕症?於是我辭咗份工,散盡家財(原本就冇乜)不斷去睇醫生.做全身檢查,冇事;睇中醫,話血虛,食中藥,但無效;朋友介紹一個隱世氣功神醫,乜都冇講,震咗我背脊幾次,又係冇效;脊醫又睇過,由頸椎到尾龍骨,除正常損耗外,又係正常.
每日我就躲在屋企google,正所謂久病成醫,我幾乎學識所有同頭暈有關嘅病.醫生越話我冇事,我就越search得起勁,越search得起勁,我就越驚,事關網上啲資料唔恐怖嘅唔寫,真係唔好睇咁多.就在我以為會死於一個連自己都唔知咩病嘅情況下,終於諗到不如試下睇心理醫生.
其實咁遲先諗到心理醫生係有兩個原因,第一係想像唔到心理病嘅病徵全部都係生理性嘅,第二係我從來都係個天不怕地不怕千金散盡先諗開飯嘅人,實在聯想唔到有乜需要焦慮同驚恐?但心理醫生同心理輔導,就好似重新賜給我新生一樣,藥到病除咗大半,再重新學行學走學思考,雖然未敢講已完全康復,但起碼可以重回正常生活.
至今幾年,我仲食緊藥,劑量好輕,到而家我都唔知最初為乜而恐懼.但長期體驗,領會到一樣只有病患先明嘅道理,就係我係為自己嘅焦慮而焦慮,為自己嘅恐懼而恐懼.今日篇文有啲長,又講自己嘢,悶親大家請多多包涵.借題發揮寫咁多字,實在係不吐不快之餘,亦想搵同類,有同感嘅人,可唔可以舉舉手,一齊取暖?
文:魯連
〈娛樂乜乜乜〉逢星期一至五刊登
將每日的娛樂熱話,以全新角度為大家點評,大膽假設,細心求笑,希望滿足到去到邊度都好鍾意睇娛樂新聞的你.
專欄屬作者個人意見,不代表本網立場


text:
Read more
世界上有一種人,叫做「失匙夾萬」.「失匙夾萬」既意思係:表面上你有好鬼多錢,但實際上,呢啲錢一毫子都唔到你控制.這種人我認識一個,而我亦見證左佢,由「失匙」到「搵番條匙」既轉變. 我小學既時候認識Austin.同學仔對佢既理解係一個「有錢仔」.原因係,高佢一屆既「師兄」當中,有一個頗為招搖既「名門後人」,同Austin既中文名只差一點點.而跟據呢個「名門後人」自己講,低佢一屆既Austin,係佢堂細佬. 三十年前既小學雞對本地富豪既名字並唔熟悉,聽到有關Austin既傳聞之後,紛紛番屋企同阿爸阿媽講:「原來Austin同阿邊個邊個係來自同一個家族架!」阿爸阿媽告訴我們,咁Austin應該好疊水,同我地應該係屬於唔同世界既人. 但係響一個小學雞既眼裏面,Austin同我地查實真係唔覺有乜分別.樸素,平凡,內斂,而且有點其貌不揚.響同學仔面前,佢亦從來唔會提起自己既家族背景.阿媽話佢係有錢人,我一直記在心中,直到有一日,佢請我到佢屋企玩.我以為佢屋企應該係啲大到冇影既山頂豪宅,殊不知原來係坐落山腳,冇電梯兼要撐四層樓梯上樓既五百呎唐樓. 長大之後既Austin同我講,所謂名門望族,總係唔知點解會有幾房人.幾房人當中,總係有人得勢有人失勢.得勢既果房人控制家族資產,有頭有面可以風光無限;沒有得勢既果房人,冇機會分享家族既財富,儘管未至於要餓死訓街,但實際上與你我他無異,都係要努力工作賺錢賺生活.有錢人家族裏面既紛亂,怕且我此等凡夫俗子,一世都無辦法睇通睇透. 我記得Austin同我講過,細個既時候,佢既身份令到佢有點精神分裂.佢有一啲招搖既親戚,呢啲親戚既招搖,令到絕大部份既人都以為,來自同一個家族既Austin係同等地富有.佢唔知點樣向人解釋,真實既情況其實同旁人所理解既有好大出入.香港地係個憎人富貴厭人窮既地方,佢媽媽果邊既親戚出身相對比較差,對Austin呢個「疑似有錢仔」親戚並唔係太友善,甚至經常指指點點,武斷地認定佢必係個「死敗家仔,二世祖」.(對此Austin既comment係:如果我真係咁疊水,俾你插我「敗家仔」都叫做抵丫,但我其實仲窮過你哋,咁樣仲要俾你地插就唔x抵啦!)至於佢爸爸果邊既叔伯,由於知道佢地響家族內並唔得勢,對佢地亦唔多俾面,反正在佢地眼中,Austin一家只個係黐飲黐食,同自己完全唔同級數既「窮親戚」. 幾年之前,佢家族唔知起咗乜野變化.Austin忽然分到巨額遺產.據Austin自己所講,呢筆錢,佢真係從來都冇諗過有機會得到.一夜之間,Austin既身家,由叔伯眼中既窮親戚level,漲到同果班一向招搖既富貴親戚幾乎平起平坐. ***** 問題黎啦.Austin忽然發咗達,之後佢點樣過佢既生活? 最大既變動,大概係換咗間樓.面積比從前既大咗一點,其餘既,同達仔一樣,生活習慣跟「未發達」之前,原全冇改變過. 達仔刻意唔改變生活習慣既原因,係因為需要「安全感」.我認為Austin既諗法完全唔同,事關響未發達之前,佢Portfolio裏面一直有唔少風險相當高既投資,追求安全感既人絕對唔會咁樣選擇.而且佢同我一樣,有自己既生意.追求安全感既人,打份工就算啦,點會咁笨拋個身出黎搏? Austin由細到大既尷尬家族身份,俾左一份無名既怨氣俾佢.佢討厭佢果啲「睇佢唔起」,當佢係窮親戚看待既叔伯.佢亦好嬲佢媽媽果邊,一口咬定佢係「冇鬼用,死敗家仔」既姨媽同舅父.兩面不是人既Austin,心裏面一直好想吐出呢口烏氣.佢想搵好多錢,所以做生意佢好搏命,佢亦都好清楚,單單係「有錢」,並唔能夠幫佢吐左呢回烏氣出黎.佢要贏,而且要求自己贏得漂亮.佢要讓人知道,佢係靠自己而變得富有. 收到遺產之後,我問佢:「Austin,你都已經咁有錢啦,仲咁搏命搵錢,有意義嗎?」 Austin從來冇正面回答過我呢個問題. Austin既人生係矛盾既.當有巨額遺產跌落你身上,莫非你會拒絕?但係Austin既前半生,一直都係堅持「靠自己」去搵錢,「靠自己」去變得富有.佢擺咗好多心機落自己檔生意上,而且做得唔錯.當佢既「吐烏氣」大計漸見曙光既一刻,巨額遺產忽然跌落自己身上,旁人眼中或者覺得佢行大運;但我眼中既Austin,其實好迷失. 或者咁亦解釋到,為何Austin響忽然發咗達之後,一切生活習慣同駛費,都刻意跟未發達之前保持原狀既原因.舊既習慣唔想改變也許係原因之一,但我更傾向相信,要佢動用呢筆「並非透過自己努力」所得來既財富去吃喝玩樂,Austin跟本係過唔到自己.不變,係因為心中有結. 我都唔知,咁樣其實算唔算係有骨氣. ——————————– 連結:人在中環 此文張貼已獲作者授權


text:
中環出更:商界名人暑假公幹外遊輕鬆吓
暑假又到,大家執好行李去旅行未呢?卓妮都諗緊去邊好,但出席前晚港交所周年晚會嘅商界名人,好多都話暑假要到外地公幹,惟有趁工作之後順便行多個圈輕鬆吓.
港人鍾意去旅行,香港亦係世界級貨運中心,所以機管局要計劃興建第三條跑道,身為機管局主席嘅張建東(Marvin)自然好忙,今個暑假都好難外遊.不過,咁啱佢要去外地開會,飛完美國紐約再飛英國倫敦,之後回程就會順道近近哋過去蘇格蘭打高爾夫球.
張建東打高球會好友
Marvin打咗高球三十年,為咗打出水準,無論邊個高球場都一定帶備私家球桿,態度咁認真,難怪咁耐以來試過打出五次一桿入洞(holeinone)啦!不過,佢謙稱依家年紀大,體力無咁好,但都希望可以再打出好球,加上又可以同朋友聯誼下,所以都好期待喎.
卓妮喺酒會又見到嘉華集團主席呂志和,佢話暑假會去美國三藩巿視察旗下十二間酒店,現時由二仔打理,希望巡視業務之餘又可以探下啲孫,加上氣候好,啲嘢又好食,度假就最啱嘞.講開又講,和叔兒孫滿堂,放假去邊都不愁寂寞啦!
馬時亨行程表密麻麻
中策集團主席馬時亨今年暑假同樣無得抖暑,要去加拿大開會,見到佢個行程表排到密麻麻,睇怕都無時間去玩,但肥亨腦筋急轉彎,到時點都會唧到啲時間出去行吓嘅!
啱啱卸任道路安全宣傳運動委員會主席嘅社交界名人余錦基,暑假就會去澳洲探外孫,到時帶住孫仔周圍去行吓,叉電兼休息.旅遊難免會放縱盡情享受美食,但基哥嘅血糖及膽固醇都超標,所以立心減肥十磅,唔使食藥都可以回復健康指標,所以佢旅行就算遇到美食,都係淺嘗即止.
卓妮
贊助商:


text:
[WKD之曼迷周記]-重要嘅勝仗(讀者投稿)
對車路士開賽前公佈出場陣容,竟然連伊巴都唔出,仲要久未上陣嘅楊格做隊長.朋友Whatsapp問我曼聯係咪已經放棄左聯賽前四專注歐霸,我只係答左句"睇下摩連奴呢鋪賭唔賭得中".我都係普通球迷,見到咁嘅名單,仲要係排出之前發揮得麻麻嘅雙鋒陣,真係又驚又期待.驚,係因為呢場一輸,佢必然會受到口諸筆伐,要為排陣失誤而負上全責; 期待,係因為我肯定即使佢要放棄聯賽, 就憑佢同車仔嘅恩怨情仇,都一定唔會揀呢場黎認輸.
開賽無耐,球評家同旁述已經知道曼聯想複製足總杯僅負車路士嘅戰術.果場比賽係靴里拉領紅被逐之前其實一直守得好穩,亦都有高效反擊,今次決定照辦煮碗真係押上左佢嘅判斷.泊大巴係會令對方好難起腳,但今場曼聯直頭瓦解左進攻嘅源頭,一切由中場開始.
中場嘅部署非常明顯,中路採取人盯人戰術,利用普巴同費蘭尼嘅身體質素,分別令到干堤同馬迪無時間上腳,繼而減少佢地向前傳波嘅次數.而靴里拉就負責夏薩特,不過佢靠嘅係閱讀球賽能力,集中力同體力.用一次防守去解釋佢全日嘅任務: 夏薩特見勢色唔對打算走位甩開佢,曾經由本來嘅左翼位跑返去中圈,前插入禁區頂再上去右翼,全程二十幾秒,靴里拉形影不離,永遠係兩個身位以內.
千析唔好以為人盯人好容易,因為跟住對手走動嘅話,隊友嘅防守範圍一定會不斷改變.好似以上例子咁,靴里拉一離開邊線,左楊右華就要相應地回防填補空位,我諗摩連奴就係睇中左楊格協防嘅判斷力同埋速度所以先突然間用返佢.同樣地,曼聯嘅陣式係九十分鐘內不斷係雙中堅同三中堅之間轉變,講求嘅係全隊嘅集中力同合作性,心水清嘅球迷會發覺好耐未見過成條防線有咁多提場咁多溝通,呢個絕對係致勝關鍵!不得不提嘅當然有一樣緊盯右翼柏度嘅達米安,仲有成場夾擊哥斯達嘅中堅孖寶拜利同洛荷.佢地嘅努力令車路士繼零七年後第一次錄得全場零中框射門,夏薩特更加連一次過人嘅鏡頭都無.
進攻嘅套路嘅係左楊右華係兩邊放長波俾連加特同福仔,企位似兩翼用黎拉空車仔三個中堅之間嘅距離,踢落會見到一個係邊線等餵波另一個就移入中路做中鋒.兩個人踢三個位,體力消耗當然大啦,所以後段兩位處理快攻都顯得力有不遞.但拉舒福特今仗踢出信心,唔單止入左球教科書式嘅破越位半單刀,五五波同雷斯拍埋一啲都唔輸蝕,有幾球仲差啲搶到.黎到季尾伊巴都有嚴重嘅體力問題,拉舒福特如果可以搵返射門感覺,摩連奴一定敢用佢做plan b,甚至係plan a!
呢場勝仗同球迷證明佢地絕對夠料擊敗最強嘅球隊,亦幫自己打左一支強心針.更加重要嘅係,佢地一定要用呢場嘅表現去警惕自己,唔可以再好似踢歐霸咁懶散咁漫不經心.你地話啦,如果黎緊每場都有今晚嘅鬥志同決心,我地有咩可能會入唔到前四?
遲到好過無到,咬實牙關贏到季尾不是夢!


text:
每次見到旺叔,我都會覺得好自卑.
旺叔係我朋友圈裡面一個成日比人笑嘅男仔.你要想像的話,直接將戇夫成龍裡面個郭晉安代入去就可以.
我同旺叔唔係咩由細識到大嘅朋友,只不過係機緣巧合下相處左一段時間.每次食食野最早去到果個一定係佢,一啲都唔同間餐廳客氣,有幾多就食幾多.到其他人黎到,開始傾計吹水嘅時候,旺叔依然繼續食,但一路會聽住大家講咩,然後嘗試同大家撘嘴.
不過往往換黎嘅都係一啲八婆嘅白眼,又或者啲港女懶係高竇嘅無視.因為旺叔好多時講野都係一啲爛gag,或者係一啲令人摸唔著頭腦嘅說話,真係有時唔知點比反應佢.而且喺照顧自己方面有啲論盡,同埋有時唔太睇場合講野.
但旺叔唔係弱智,佢比在座任何一個都有內涵,而且有智慧.同樣係鬧人或者想侮辱人,你可能諗到嘅說話會係「仆你個街正臭雞」,佢講嘅會係「昔日女為娼,今為蕩子婦」.聽唔明?Sorry,唔係佢懶係野,係你文化修養低.
但我好怕同旺叔相處,因為我會覺得自卑.
旺叔係一個大情大性嘅人,開心就笑,唔開心就直接講,但我從冇見過佢喊,EQ都幾高.唔好話出到黎社會,入到大學之後仲有呢種人真係萬中無一,反而見得最多一定係我呢種敗絮其中嘅偽君子.
記得有一晚旺叔無啦啦走入黎我房,話想傾下計.言談之間,大家開始講起自己嘅過去.佢提到自己中學時比人蝦不特止,仲要連老師都針對佢,波及埋屋企人.但今日佢憑自己努力入到大學,呢種骨氣比起你任何一個五星星都黎得矜貴.
一路聽旺叔講,明明全部都係不堪回首嘅陰霾,佢可以如道家常咁同大家分享.佢話,唉都過去啦,小事黎.諗返起自己中學因爲比唔知邊個收兵,又唔知點樣單戀無果而喊苦喊忽,真係忍唔住鬧自己一句不知所謂.
筵席散去,大家各自回到平日嘅生活.旺叔依然喺群組到講佢嘅爛gag,同樣對空氣說自話一樣.我諗旺叔唔係淨係對我地先咁坦然,對每個人都係將最自我嘅一面同大家分享,只不過冇乜人會攞番個心出黎對佢.
叔旺需要嘅唔係當佢係弱勢嘅社工式關懷,而只係一班會笑佢可愛,大家都互相交心嘅朋友.佢講過羨慕我地有拖拍嘅男仔,但我相信人善人欺天不欺,你終有一日會搵到你嘅李笑好.


text:
有賣淫集團以「助養」為名開設會員制網站協助男女會員進行援交活動!警方於去年9月至今年3月其間展開一個代號「制勝」臥底行動,以保護兒童及青少年為目的,打擊以援交為名的有組織網上非法賣淫的集團,其間探員得悉一個名為「hklovely香港少女論壇」的活躍網站,提供平台予男女會員進行性交易,並向男會員收取高昂的入會費.
(多圖)Instagram港女PTGF逐個捉 ! 入黎睇下見唔見你個女仔Friend !
好多人問我點解要到左今日先放曬d圖出黎,係咪因為唔玩所以要搞串個party, 我係咪好憎d ptgf
事實上我一d都唔憎d ptgf, 相反我次次約女都會叫佢地唔好再做,可惜冇一個會聽你講.所以既然講唔聽,我就希望比d阻嚇性佢地.
係另一方面,我亦都好憎香港既女神文化(香港比較嚴重)
係一個咁既社會靚女自然有無限既未來,有好多狗公去拜佢地,有大把有錢佬比佢地選擇.
不過呢樣野唔係港女單方面做成,係港男都有份做成.咩人都叫女神,溝唔到女就上高登喊苦喊忽,咁樣有女會鍾意你地咩? 我唔該你班港男自強下.唔係成日會有我呢d無聊人去咁得閒幫你地踢爆d雞.
冇我呢d僕街,真相你地永遠都唔會知,你條女可能平時都有接客.
我好想男女關係可以返到去我以前中學時期咁,冇女會理你有冇錢,住邊到.care既只係大家既性格同吸引力.希呢幾個post可以將香港男女不平等既situation拉返近d
我做既野係岩係錯,將來自有公論
覺得我唔岩既隨便放低負皮屌我
我貼出黎既野只係九牛一毛,香港做雞既港女有如恆河沙數.
唔識我既唔緊要,反正我唔係重點
其實都消失左差唔多半年有多
實情其實只係我冇再玩ptgf
點解唔玩,有機會再講
不過眼見時下ptgf越黎越多人玩,越黎越多人做
連我返工身邊既同事都係咁講
經過上次之後相信港男們都唔再相信佢地眼中既ig 女神
港男們可能心諗,搵個冇咁靚,豬豬地既女仔做女朋友應該冇問題啦掛
今次我就想話比你地聽,係香港呢個福地,幾樣衰既女都可以做ptgf
(助養援交女)賣淫網10萬會員5年賺2千萬 臥底警拉23男女呢篇新聞講咗個PTGF網有十萬個會員 ,
香港地有七百萬人
假設有一半係男友一半係女
係有三百五十萬個女性
扣除賓賓,非本地,初中女性
只計讀本地高中打後同30歲以下大約一百萬人
假設十萬個會員無分身即係100000/1000000=0.1
即係話喺香港地會10個女人就有一個做,chicken
仲未計最大型既Ashley Madison同其他ptgf
即係話第二時你哋結婚嘅時候
你哋老婆有至少10%機會係有做過,chicken
睇完之後,你地覺唔覺得現代香港女性好恐怖?
來源:www.hothk.com


text:
2016-12-19
曾俊華行情極速轉淡
直到今日,曾俊華遞信都已經有一個星期,但阿爺都仲未有聲氣畀曾俊華辭職,情況真係極為罕見.
政圈中人同Tina講,阿爺呢個做法已經出現有一個效果,就係好多建制選委都深信,曾俊華唔係被祝福嘅一個,呢個已經係對曾俊華往後嘅競選路更加難行.呢名政圈人士更相信,阿爺最終都係會喺提名期之前畀曾辭職,因為如果阿爺真係好唔願見到曾做下任特首的話,扣起辭職信至提名期結束係下下下策,會令唔少香港市民反感,咁就令到犧牲CY無晒價值,「最好方法就係喺提名票上面DQ佢,只要阿爺下令建制選委唔畀提名票曾,曾要入閘就只能靠泛民嘅票,試問佢拎住150張泛民提名票入閘,你估佢最後仲選唔選到?」
的而且確,拎150票入到閘唔難,難就難在,呢最少150票(或者更多提名票)真係要有一個建制佔多數,泛民僅僅少數嘅黃金比例,先拎到阿爺最起碼嘅信任.有人可能會問:「唔係喎,曾鈺成似乎都係站喺曾俊華嗰邊,應該有唔少建制票投曾俊華」Tina當然相信前大主席嘅政治能量,但到最後一刻,提名票係關乎現時建制派選委未來五年嘅政治利益,大家認為如果阿爺已經暗地講明唔好畀提名票曾俊華的話,有幾多人係夠膽將「要開名」嘅提名票交到去薯片叔叔手上?相信連曾鈺成嘅黨友都唔會有幾多個會敢做.
睇返剛剛公布嘅民調,曾俊華空有一身民意支持,但似乎拎到黃金比例入閘嘅機會真係幾危;自稱係泛民市民有52%表示撐曾,泛民市民撐林鄭嘅就只係得9.9%,而建制派市民有49.4%支持林鄭,得18%撐曾.Tina相信,如果只係有票在手嘅人去做呢個民調,個數字將會更加兩極.所以曾俊華入閘唔難,但佢極可能只可以靠泛民嘅提名票,如果真係出現呢個情況,曾俊華真係可以做到「官到無求膽自大」呢個官場最高境界.


text:
專輯:Hazy:The 144 Hour Project
主唱:陳冠希 (Edison Chen)
作詞:Edison/Mc仁/Chef
作曲:Dj Hasebe
呢首歌 送俾全世界既女性
就算你既另外一半 話你唔好
我覺得 你值得尊重架
ah yeah yeah come on come on don't scare what what
拿 而家 我講俾你聽 點解 女性 咁漂亮 mc yan
生命之源 原來來自太太生命裡第一次將雙眼擘大大
睇到既第一個同你同異性既太太
咁你有冇睇睇呢位太太 點 將 你帶大
每位男士背後或多或少都有為太太 對太太口服 心服
聽落無問題無唔舒服 母愛最偉大純潔乾淨最冇毒
冇辦法理解最惡毒既說話係對太太侮辱
冇咁d肉無左條呔母親大人搖身一變無遮掩
著泳衣 兩件頭 一比一 大海報張貼地鐵站入面
太太氣質 消失 得 快過變面
再三發現 太太本質 無太大改變 太太太多多意見
複蓋最全面 太太沾顧世界 各個既層面
個人認為太太最大貢獻 有冇意見
* xxxx讓我睇見 見到 這笑容的臉 (smile)
見到 你堅強的臉 佢想見 我想見 your beautiful skin
送俾 世界既另一半 送俾 男人既另一半
送俾 每個既另一半 送俾你 送俾你 my beautiful skin *
xxxx物質主義 有冇異議 冇異議 鬼死咁多主意
有時大人話 留心留心留意 成功男人背後都 有個女人支持
各位女士因住 小心身子 因住纖體失敗 小心會上報紙
因住俾男人呃 小心會有BB 大事化做小事 話 都無咁容易
crazy 做女人冇你想像中咁易 睇住成頭家 唔係 一件易事
又怕 比人歧視 又怕 俾人話多事
beautiful skin 係送俾 每一位女士
關你鬼事 而家詩詞向女士致獻
唔好成日話女人累事累人累事
女人累事裡面無真正蝕漂亮兩個字
留心 將呢首歌 我地 既歌詞
repeat *
拿 世上每個人都有 一個媽媽 唔知你啦
我呀媽 對我唔差 細過果陣時 成日帶我睇煙花
而家 每次放假都要飛返溫哥華
喂呀媽 我梗係 掛住你啦 我唔o係你身邊唔代表我心有偏 差
世界冥冥醜惡 你係最靚一面 但係到到最近我先xx發現
大約 九歲 果陣時 佢提醒我 世界道理仔要靠自己
你 覺得我題材有d 良良地 檢討自己 你我都x 有個老母撐你
repeat *
而家 你地知道 點解 我地覺得 d女士 應該值得尊重
依首歌 送俾你呀媽


text:
睇紀錄片講納粹德國嘅崛起,希特拉 1923年啤酒館政變失敗,到 1933年上台,中間只係經過十年.到佢完全沒落(1945年4月自殺),又係大約十年多少少.有紀錄片話其實某程度上可以將二戰睇成係一戰嘅延續,最低限度,一戰嘅凡爾賽條約對一戰後德國,對希特拉上台,有一定嘅間接作用.而二戰喺 1945年結束,納粹德國喺果十年做過好多喪盡天良嘅事,戰後德國去納粹化,短短幾十年已經面目一新,即使東西德合併,共產勢力正式退出歐洲歷史舞台只係大約二十零年嘅事.有趣嘅係,納粹法西斯主義雖然都係一種威權主義,但佢係反共嘅.
望下東方一個「偉大民族」,同樣係被共產主義,威權主義催殘乃至到今日依然統治,但係底下嘅社會,人民,係呈示唔到果種嚮往自由,解放人性嘅動力,反而越來越多為威權歌功頌德,甚至呈現出支持暴力嘅民族主義傾向.再望遠少少,日本社會,一樣有唔少人反思,話日本嘅民主只係由美國「裝粒 CPU」咁直接放入去,日本社會嘅封建思想,「東方儒家主義」思想其實一路揮之不去.
咁假如呢種講法有參考價值,似乎喺我哋睇偉大聖國嘅時候,就要考慮埋呢個地方自明清以來就係處於一種「歷史上必然沒落的封建制度」之中,而其歷史潮流既然係一路衰亡敗退緊,咁即使佢中間嘗試過幾多次「中興」,其本質依然係一路向住衰亡退走嘅.有本書話明代朱元璋係少數講明唔會實行「仁政」嘅君主,認為明清兩代對人性極盡扼殺之能事.當然,同一時間有人認為明清兩代都有唔少可取之處,唔同史料有唔同嘅解讀.但當我哋併埋唔同地方嘅歷史睇,不免就會令人疑惑,會唔會係長達五百年以上嘅衰落封建統治,已經令某些文化成為一種「文化基因」,自自然然地繼承咗落去呢?呢套文化基因唔一定全部都係壞事,但總體嚟講某些特質就係阻礙咗社會發展同蛻變.
即係話,君君臣臣父父子子之類嘅概念,如果追求社會結構穩定,未必係壞事,但如果社會發展要求更多,就有可能成為一種桎梏.上面只係一個可能嘅例子,但整體概念就係咁.亦因此,呢個東方嘅偉大聖國五百年嚟雖然維持住一種「一線國家」嘅頭臉,但實際上佢嘅社會整體風貌只係一路衰落緊,裡面嘅人縱使個別有天縱之才,但整個社會依然係顯露出一種無法自我改進,無法解放人性嘅面貌.我覺得因此希特拉死後只需幾十年,德國就可以解放同進步,但係偉大嘅聖國喺大魔頭死後幾十年,果種蒙蠻,無知,對威權嘅崇拜幾乎無減弱過.我認為過往果五百年嘅「教育」,實在應記一「功」.


text: ->>按此到討論區發問 可能你都聽過人講:「我有個uncle炒股票好叻,成間半島豪庭就用佢炒股賺既錢買番黎.佢比過兩個number我,506我冇買點知升到傻左,所以今次813我買番幾手.另外佢話有d股票可以長唔放,好似823, 2778咁! 有錢就買d用黎收息,唔使成日睇住咁煩,派息都派成6厘.你而家買樓都冇收成6厘息啦!」 首先樓確實係香港人至愛,連衝量人炒股成唔成功都要用舊錢大到可買樓黎表明.Well,希望可以由本篇討論下港人在投資上幾個諗法.「比number」呢個term真係好神聖,每隻股票只要經「比個number你」呢個詞彙修飾一下,即刻變得有神聖感同吸引力! 另外比number一定要配合仙股用,因仙股市場係無理得唔可以用任何基本或技術分析去解釋.只能用民間口耳相傳一些關於該公司既謠言,而當股價稍有眉目大批民眾即可協助炒高爆上. 但係,炒仙股而發達既機會有幾大呢? 相信長睹必輸既理論適用.由於你唔係insider(即係該公司管理層或關連人仕),所以你買入該股贏錢既機會最好只係50%贏面.你玩幾鋪確實有連贏機會,但次數一多你必然輸返哂落去.所以除非你真係insider,否則都唔好指望靠股仔賺錢,恐怕賺個名牌手袋都難! 近排房託咁hit都因為823升到40蚊,但係奇在d人仲以為佢派息仲係6厘.首先諗樣認為你筆錢主打收息就唔好買股,主打賺價就唔好買債,每樣投資工具皆有其優劣而投資人需做就好適當運用其特性.就因為咁買房託請先留意佢現時派息率及價格.仲有買股一般好少可做高倍數槓桿借貸,買樓就可以,因為抵押品質素大有不同,此乃股樓其一大分別.係冇槓桿下,用40萬買股票只可以用該筆數留黎計6%息.而樓房提供五倍或至近十倍槓桿下,你比40萬首期後可以用400萬去近3%回報收租,分別好大! 當然風險係可輸到唔要間樓都甩唔到身. 最後,亦係聽過n咁多次,就係講呢個投資方法係你唔使成日睇住.其實投資都係一分耕耘,一分收穫.請唔好再相信咩買隻匯豐擺埋佢放十年呢樣野啦.一係比心機搵多d,一係就分些少時間睇下你既投資啦!


text:
19 OCTOBER 2014(SUN)智樂遊戲日成日都會係唔同地方舉行,不過今次小小豬都係第一次去玩呀~
之前都聽好多朋友仔介紹過智樂遊戲日,見佢地都好想帶小小豬去玩埋一份!前嗰幾次嘅舉行地點都係新界地區,所以帶唔到小小豬去玩,見今次係觀塘舉行,終於可以帶小小豬去見識吓啦!
不過,一個"論盡"嘅媽咪既然唔記得帶相機(真係失敗),所以今次都只係簡單用電話嚟影相!
今次遊戲日係觀塘區其中一個足球場舉行,小小豬一踏入足球場,就已經俾啲小遊戲吸引住.
首先就玩足球場中心位置嘅小遊戲,同小朋友一齊砌吓路軌碌波波~
推吓車輪~
行吓平衡木路障~
仲有小小豬最鐘意玩嘅撞撞波呀~
小小豬見其他小朋友玩吹泡泡,佢又湊熱鬧去玩埋一份呀~
小小豬玩最後一個遊戲 - 彩虹傘真係玩到唔願走,玩完一次又一次,最後我地都排隊玩左四次先離開呀~
其實場內仲有幾個唔同種類嘅小遊戲同手工製作,我地仲撞到大仁一家三口添.
原本都打算一齊玩一陣,等小小豬可以跟哥哥玩吓.不過,因為我奶奶突然嚟左搵小小豬玩,為怕奶奶曬親,所以我地要早啲走,唔可以一齊玩,真係有少少可惜,希望好快就可以再約埋一齊去玩啦!
雖然今日玩得有少少唔盡慶(因為實在場地比較細但人又多,同埋太曬啦),不過唔緊要,智樂遊戲日嚟緊好似有幾日都係維園同西九都會再有得玩,如果到時時間就到,都會帶小小豬再去玩過呀!


text:
無無聊聊同個friend係屋企傾開護膚, 講講下大家都覺得差唔多乜brand都試過, 但係效果都係麻麻0地, 尤其係anti-aging個d lines, 搽jor之後似係搽神油上面, lup都爆sa, 唔好講話之後有冇effect啦, 即時見到自己塊面d油多到可以拎去煎蛋都想死啦. 忽然諗起以前我地兩個細個都試過用SKII, 我個friend又想試翻, 0甘我地呢兩個心急鬼就即刻碌落去Causeway Bay喇.
本 身諗住去Sogo, 但係見到d sales姐姐好似冇乜mood 0甘, 0甘我地乜都冇問就行去京華中心個Watsons, 點知見到 SKII d sales姐姐係門口拉客, 好似會好hard sell0甘, 我地又冇入去. 最後去jor高貴0既 Lane Crawford. 試下又玩下之後比我地發現佢地有個promotion set wor, 一問之下, 原來呢set就可以實現sa我地d願望tim, 0甘睇下係乜0黎先啦:
SKII Skin Signature 80g
SKII Facial Treatment Essence (神仙水) 215ml
SKII Collagen Cream 30ml (我估)
SKII Facial Clear Lotion 30ml
SKII Eye Gel x 2
0 甘呢set野就多謝$1640. 計落係抵jor既, 因為淨係枝神仙水215ml都要$980啦. 我另外仲買jor枝Facial Treatment Cleanser ($280) tim. 個sales姐姐話呢個set係第一日出, 佢地係第一間有得賣, 賣sa都唔知有冇貨返, 我地兩個出血都覺得出得好好彩. 好變態.
我今晚就已經急不及待0甘拎出黎用, 希望快d可以年齡逆轉10年8年. Review我遲少少會再share!


text:
人生總有幾次機會離開香港去旅行,不論長期定係短期,都係一種人生閱歷.不過每個人喜好性格都唔一樣野,所以去旅行嘅方式亦不盡相同.但係從各方面去細心觀察嘅話,旅行嘅習慣可以成為你為人特點嘅線索!
任何人去旅行之前嘅第一件事都一定一樣-揀去邊,不過原來你揀去邊都已經透露左你係一個點嘅人.
一般黎講,如果你決定去嘅係首爾,大阪,東京,台北,新加坡,等等東亞嘅繁華都市,你未必係購物狂,但你會係一個未滿足於現有事物嘅人,而且盡量會搜羅香港未必有嘅野,喺物質方面有相當高要求.
如果你係去歐洲嘅話,物質上嘅滿足未必係你追求嘅野,反而更希望喺精神上可以得到更多嘅富足.喺物價比東亞高得多嘅歐洲,購物自然唔係你嘅旅行重點.跟隨住歷史嘅腳印,令自己沉浸於文藝復興時期嘅典雅之中.
如果你會想去塔斯曼尼亞,開普敦,馬達加斯加,沙巴,馬爾代夫,甚至係堪察加半島,「人生只得一次」絕對係你嘅座右銘.富有冒險精神嘅你,為左一睹大自然嘅各種鬼斧神工,相信空中跳傘或者彈珠跳都應該已經係你行程之一.
有冇諗過,你揀幾點飛都會反映你係咩人呢?撇除價錢同時差嘅考慮,如果一日廿四個鐘都有得比你揀,你會揀幾點機去或者番?早機去晚機番,你會係想把握可以放假嘅時間,完全係一個機會主義者,做左先至講.如果選擇晏晝機來回,你比較著重假期開始同結束嘅過渡,反映左你對時勢嘅適應嘅重視,好多時都較為謹慎.
成日都會討論到呢個問題.到底係應該去得愈多景點愈好,定係每個景點都花多D時間去感受下會較好?其實冇話好定唔好,追求景點數量未必一定走馬看花,景點去得比較少亦唔等如見識少左.不過,如果鍾意「趕景點」嘅人可能會享受忙完一日後力竭筋疲嘅滿足感,而優哉悠哉嘅人會較享受沉思所帶黎嘅感受.
去旅行影相係常識吧,不過你點影又係另一種反映你生活態度嘅線索.最大分別莫過於會唔會影埋自己入鏡.有人會覺得影相冇自己個樣就證明唔到自己黎過.好多時呢種人都比較著重人地點睇自己,喺一個團體入面會希望自己定位係清晰,比較強調自己嘅存在.不過同時都有人覺得唔洗有自己喺張相入面,反而只係想將眼前事物盡可能咁保留落黎,甚至覺得有自己喺入面會破壞左成個唯美.呢種人唔係自卑,而係珍惜每一件事物最原汁原味嘅一面.善於融入群體,唔需要突出自己,但會樂於合作去令事情變得圓滿.
自己一個人?同另一半去?同屋企人去?同朋友去?旅伴選擇或多或少都話左比人知你心諗緊咩.一個人去旅行唔係孤癖,而可能係自主性強,鍾意自己計劃同決定行程,唔需要討論.享受一個人喺異地嘅時間,可以思考嘅空間亦都較多.同另一半或者家人去的話,好多時係一個重情嘅人,希望透過製造唔同嘅共同回憶,深化彼此之間嘅關係.同朋友聯群結黨咁去旅行唔一定係冒險,但就多數係愛熱鬧嘅人.甚至係咪去旅行都已經唔重要,因為重點都落喺相處嘅細節之中,嘻嘻哈哈咁追求一個美滿假期.
當然啦,上面講咁多都只不過係參考,始終每個人都唔同,判斷一個人唔係淨係睇佢點樣去旅行嘅.不過無論點,去旅行都一定係一種享受,呢個就一定唔會有錯架啦!
▲認識KKday▲
想挑選心水行程又怕浪費時間比較?KKday 作為亞洲最大旅遊體驗平台,網絡橫跨全球 54 個國家,174 個城市,為您搜羅超過 6,000 種特色行程體驗.只需安坐家中,就能訂購世界各地具品質保證,價格實惠的旅遊產品,助你輕鬆自主行程,創造獨一無二的旅遊體驗.
▲前往 KKday 網站,訂購心水行程!”
▲訂閱 KKday電子報,獲取更多旅遊優惠!
關注KKday社交平台動向:
▲Facebook ▲Instagram ▲YouTube ▲旅友討論區


text:
打尖...打尖...打尖....仲有好幾篇網誌排隊準備出,
不過依一篇一定要打個尖先,因為今日係一個非常重要日子,
因為........今日係小小豬生日.......三歲仔啦!
HAPPY BIRTHDAY TO YOU
HAPPY BIRTHDAY TO YOU
HAPPY BIRTHDAY TO 小小豬
HAPPY BIRTHDAY TO YOU
我希望我依個心肝椗可以繼續健康快樂咁成長,
快啲改晒啲扭計壞習慣,
(其實我知小小豬已經不斷進步中,不過等我貪心少少,
希望可以快多少少啦)
做一個人見人愛嘅小朋友,
繼續可以得到更多人嘅愛錫.
最重要係九月轉新學校,返K1可以順順利利,
日日都係開心快樂天!
早係前幾日(八月七日星期三)就係小小豬嘅農曆生日,往年我地係小小豬農曆生日都會同埋公公婆婆有啲小攪作,一齊同小小豬慶祝.
不過今晚小小豬有姑娘嚟同佢上堂(訓練一吓佢嘅專注力...等等),為左令小小豬可以專心又安心咁上堂,所以都冇約小豬媽一齊,所以都係三口子簡單咁過.
原本都打算買個小蛋糕仔同小小豬三口子嚟個小慶祝,不過大肥豬話過兩日又到小小豬新曆生日,到時又可以同大家一齊食個靚蛋糕慶祝,之後就分別到小豬爸同我嘅生日,所以都真係有好多切蛋糕機會,所以大肥豬就話今日唔好切,等到時先一次過開心.
話雖然唔切蛋糕,不過始終今日都係一個小小嘅開心事,所以我買左一個小CUP-CAKE,兩母子係屋企嚟個小慶啦!
雖然只係一個小CUP-CAKE,不過小小豬一見到就已經好興奮啦~
個傻豬仔真係好鐘意唱生日歌呀~
除左影小小豬之外,我仲膽粗粗咁試吓SET相機同小小豬玩自拍.開頭都係打算係博吓,不過估唔到小小豬俾到個驚喜我,教左一次之後,就識得望住自拍個閃燈,所以俾我影到好幾張好靚嘅合照呀~
嘩哈哈...真係冧C我啦~
今日得我同小小豬兩個人係屋企慶祝,我又拎相機又拎手機拍片,我都真係覺得自己好利害,不過亦都係要小小豬合作,我先可以一次過做到咁多樣嘢.
哈哈哈..我真係我鐘意同小小豬影相,拍底佢生活大小事情,等我自己有個留念之餘,亦都可以留低小小豬嘅回憶.有時見啲相影得好靚,又捉到小小豬嘅開心時刻時,嗰一份滿足感,真係開心到難以形容呀!


text:
睇返依個靚太廚房系列,都真係有一段好長....好長...時間都冇出新POST,睇返對一個POST,都已經係09年嘅事,當時都未有小小豬!
其實之前我間唔中都有煮吓飯仔,不過煮嚟煮去都係嗰幾樣,所以都費時POST出嚟,驚俾大家笑我冇嚟新意.之後因為小小豬來臨嘅關係,煮嘅次數真係越嚟越少,加上一至五晚餐又有小豬媽負責,星期六日又懶懶地唔想煮,所以話入廚真係少之又少.
不過今日終於化身一個賢妻良母,煮左一餐好餸出嚟啦~
哈哈...其實我有依個動力都係因為小小豬.事緣前幾日同小豬媽講起,佢話小小豬都已經大個,可以飲多啲湯水,只要小小豬飲嗰啲唔落盬,就可以飲得,仲話有多啲湯水可以等身體強壯啲.
見今日係屋企都冇乜特別嘢做,又有時間,所以就好想煲個靚湯俾小小豬飲,等我都做返一個慈母.雖然小小豬都試過飲小豬媽靚湯好幾次,次次都係老火湯嚟.不過我自己就第一次煲俾小小豬,所以就簡簡單單嚟個蕃茄薯仔豬骨湯先,補補小小豬啲腳骨力,等佢行得好啲嘛(其實豬骨好似同腳骨力冇關係哦...哈哈哈)~
煲左個靚湯之外,仲煮左兩個餸,先嚟我個招牌菜...蠔油冰糖炆雞翼~
再嚟多個....魚鬆炒豆角~
煮依個餸真係好有成功感,因為我事前煎個魚餅時,係冇煎燶到呀.不過美中不足就係我切嘅時候因為太熱,所以切得大舊左,食嘅時候好似唔太方便(不過個味依然係好好食....哈哈哈).
依個為食小小豬見到我地食飯時佢又冇嘢食,佢又點會唔扭計呀.所以我另外整熟左個半薯仔,之後切一粒粒,等小小豬一粒粒咁放入口,有得食之餘又可以訓練一吓手指仔~
小小豬真係好開胃,食飯前已經食左粥粥,都可以食到大半碗薯仔之餘,仲飲左一大碗湯,真係好叻叻呀!
睇見小小豬咁鐘意飲湯,真係好有滿足感,所以我都係時候多啲自己煲吓湯煮吓飯仔,等小小豬欣賞吓我緊餘嘅廚藝先得.


text:
望 一 望 自 個 己 個 site, 上 一 次 出 post 已 經 係 2015年 嘅 事 , 再 唔 寫 啲 野 , 就 會 俾 人 以 為 個 site 執 笠 . 不 過 最 近 忙 於 湊 仔 冇 咩 見 客 , 冇 互 動 於 是 冇 靈 感 . 不 如 講 吓 其 他 野 啦 . 我 地 日 日 見 客 ( 以 前 ) 都 唔 係 開 口 埋 口 講 保 險 架 啦 . 我 希 望 呢 個 Site 嘅 文 章 , 大 家 睇 完 都 會 有 少 少 覺 得 「 哦 ⋯⋯原 來 係 咁 嘅 ! 」 我 響 度 都 講 下 有 一 次 「 哦 ⋯⋯原 來 係 咁 嘅 ! 」 嘅 感 覺 .
話 說 好 耐 好 耐 以 前 , 都 應 該 係 中 學 時 期 嘞 , 聽 倒 啲 人 講 起 Jazz 爵 士 樂 , 都 會 被 一 種 神 秘 嘅 吸 引 力 吸 住 , 見 倒 佢 地 眼 睛 會 閃 亮 , 於 是 嘗 試 走 去 接 觸 下 啦 . 有 一 次 仲 買 飛 去 香 港 藝 術 節 睇 Jazz Concert 添 ! 嘩 樂 隊 一 開 始 嘅 時 候 就 即 刻 唔 知 佢 地 做 緊 咩 , 直 到 成 個 concert 完 左 , 都 係 唔 知 佢 地 做 緊 咩 . 哈 哈 ! 幾 個 朋 友 就 咁 就 好 納 悶 地 翻 屋 企 嘞 .
後 來 , 有 一 次 在 生 意 麻 麻 地 嘅 情 況 下 , 同 當 時 嘅 女 朋 友 及 其 朋 友 在 尖 沙 咀 亞 士 厘 道 食 飯 啦 . 由 於 當 時 有 跑 數 嘅 壓 力 , 心 情 比 較 納 悶 , 心 不 在 焉 , 神 遊 太 虛 . 食 完 飯 後 經 過 一 間 酒 吧 , 店 內 傳 來 一 啲 音 樂 , 開 門 裝 下 啦 , 嘩 ! 充 滿 活 力 , 真 實 感 嘅 音 樂 聲 撲 面 而 來 , 令 我 精 神 為 之 一 振 , 將 我 嘅 靈 魂 , 從 太 虛 之 中 拉 翻 到 當 下 , 令 我 有 一 種 醒 覺 , 活 著 嘅 感 覺 ! 即 刻 心 裏 面 默 默 記 住 間 酒 吧 嘅 名 : Ned Kelly’s Last Stand, 以 後 一 定 要 來 欣 賞 一 下 呢 啲 音 樂 . 而 當 時 嘅 女 朋 友 見 我 同 佢 朋 友 食 飯 時 雙 目 無 神 , 到 見 倒 「 呢 味 嘢 」 時 就 瞬 間 轉 變 到 雙 目 發 光 , 當 然 有 所 不 滿 啦 , 後 來 仲 ……
Ned Kelly’s Last Stand 裏 面 果 隊 Band 玩 嘅 就 係 一 種 爵 士 樂 嘞 . 佢 地 用 嘅 樂 器 都 是 爵 士 樂 常 見 嘅 , 包 括 Trumpet, Cornet, Trombone, Saxophone, Clarinet, Banjo, Guitar, Drum set. 至 於 低 音 部 就 用 左 電 嘅 Bass, 冇 用 到 篤 響 地 下 大 大 件 嘅 Double Bass. 佢 地 嘅 表 演 充 滿 左 娛 樂 性 , 間 中 仲 會 有 Guest 表 演 添 , 初 初 聽 呢 味 野 嘅 人 就 最 岩 嘞 .
記 得 有 一 次 美 國 海 軍 到 港 , 水 兵 上 岸 消 費 , 入 到 黎 酒 吧 , 隊 Band 就 奏 左 首 軍 樂 , 兩 位 水 兵 就 企 到 直 一 直 , 行 個 軍 禮 , 直 到 首 歌 奏 完 為 止 , 好 好 玩 架 .
但 是 , 去 多 幾 次 你 會 發 現 佢 地 嘅 program 晚 晚 都 一 樣 嘅 , 每 個 樂 手 在 每 首 歌 嘅 solo 晚 晚 都 一 樣 嘅 , 就 連 個 Vocalist 晚 晚 講 嘅 嘢 都 係 晚 晚 都 一 樣 嘅 , 會 唔 會 有 違 爵 士 樂 即 興 演 奏 嘅 精 神 , 仲 算 唔 算 係 爵 士 樂 呢 ? 我 就 唔 理 咁 多 嘞 , 好 聽 好 玩 , 就 去 啦 .
後 來 , 我 去 買 啲 Play along 嘅 爵 士 樂 譜 黎 玩 下 , 呢 啲 樂 譜 會 附 埋 一 隻 CD, 練 熟 左 嘞 , 就 可 以 開 住 CD 嘅 Backing Track 玩 , 同 karaoke 有 異 曲 同 功 之 妙 , 但 是 完 全 冇 即 興 演 奏 嘅 成 份 .
再 後 來 , 香 港 果 間 黃 色 嘅 琴 攪 個 爵 士 樂 大 師 班 , 彈 結 他 嘅 就 跟 Guy Le Claire, 我 都 報 名 學 左 十 堂 . 當 然 , 十 堂 之 後 , 唔 練 琴 , 耳 不 能 分 音 調 嘅 我 依 然 是 一 名 頹 廢 嘅 結 他 學 生 , 但 是 , 我 有 一 個 「 哦 ⋯⋯原 來 係 咁 嘅 ! 」 嘅 得 著 , 起 碼 知 道 多 些 少 爵 士 樂 手 們 到 底 在 做 緊 啲 咩 , 我 嘗 試 介 紹 俾 大 家 .
每 一 首 爵 士 樂 , 就 好 似 一 份 三 文 治 , 兩 片 麵 包 夾 住 中 間 啲 好 好 味 嘅 配 料 . 麵 包 就 梗 架 啦 , 最 多 去 邊 烘 底 或 者 全 麥 麵 包 , 而 裏 面 有 咩 嘢 , 就 廚 師 決 定 , 煙 肉 火 腿 蕃 茄 生 菜 , 咩 都 得 . 你 聽 每 一 首 爵 士 樂 時 , 樂 隊 都 會 演 奏 一 次 個 melody, 呢 個 melody 可 以 係 一 首 經 典 老 歌 嘅 melody 或 者 係 爵 士 樂 手 自 己 創 作 嘅 . 奏 完 melody 之 後 , 其 他 樂 手 會 繼 續 loop 翻 佢 地 嘅 伴 奏 . 節 奏 和 弦 就 會 跟 翻 首 歌 一 樣 嘅 , 但 是 就 會 有 人 根 據 首 歌 嘅 結 構 , 奏 啲 唔 同 嘅 旋 律 , 呢 啲 就 叫 做 solo, 而 通 常 第 一 次 奏 solo 嘅 就 係 岩 岩 奏 完 melody 果 個 人 . ( 呢 個 人 應 該 就 係 樂 隊 嘅 大 佬 啦 . ) 第 一 個 solo 完 左 , 就 會 輪 到 下 一 件 樂 器 奏 , 有 時 會 響 某 一 啲 位 , 由 兩 件 樂 器 輪 住 黎 玩 一 兩 個 bar, 呢 個 情 況 就 叫 做 trade. 每 個 solo 都 玩 完 嘞 , 就 會 奏 翻 一 次 melody 完 事 . 所 以 話 好 似 三 文 治 咁 , 頭 尾 用 melody 夾 住 啲 solo, 呢 啲 solo 係 點 , 就 視 乎 個 樂 手 對 首 歌 嘅 和 弦 及 節 奏 嘅 理 解 及 處 理 , 創 意 技 術 , 性 格 心 情 , 以 及 同 其 他 樂 手 嘅 互 動 , 呢 啲 就 係 即 興 演 奏 嘅 spontaneity. 我 相 信 , 觀 眾 嘅 即 場 反 應 對 樂 手 都 有 影 響 架 , 你 聽 到 high 囇 , 佢 埋 再 玩 high 啲 , 刮 曬 啲 技 藝 出 黎 俾 大 家 囉 . 到 下 一 個 要 solo 就 當 然 唔 可 以 慳 住 咁 玩 hea 你 啦 .
爵 士 音 樂 發 展 到 今 時 今 日 , 都 有 一 百 年 以 上 嘅 歷 史 , 好 多 經 典 嘅 爵 士 樂 曲 都 會 有 經 典 嘅 solo, 作 為 學 生 , 就 要 學 學 呢 啲 solo嘞 . 我 本 play along jazz 就 會 俾 埋 啲 solo 嘅 樂 譜 (transcribe) 你 , 識 睇 譜 後 聽 埋 隻 CD就 可 以 死 跟 , 吹 出 黎 嘅 野 都 會 似 似 地 . 而 果 啲 professional 嘅 樂 手 , 睇 嘅 叫 做 chord chart. 好 似 以 下 Dave Brubeck Quartet 嘅 爵 士 經 典 Take Five 嘅 chord chart咁 , 就 是 一 頁 紙 嘅 五 線 譜 , 啲 「 豆 豉 」 就 係 melody, 上 面 會 有 啲 英 文 字 母 就 係 果 一 刻 用 嘅 chord. 無 論 鼓 手 , Saxophonist, 小 號 手 定 係 bassist 都 係 睇 緊 呢 份 chord chart, 一 埋 位 睇 住 呢 份 野 就 可 以 即 興 演 奏 . 諗 落 都 好 似 爆 開 個 zip file 咁 , 呵 呵 ! 大 家 只 要 Google 一 下 啲 爵 士 名 曲 嘅 名 , 再 揀 image 就 多 數 會 搵 倒 呢 啲 樂 譜 架 啦 .
為 左 方 便 大 家 , 我 整 埋 Take Five 嘅 link 俾 大 家 啦 . 呢 個 係 1964年 在 Belgium 嘅 錄 音 , 同 大 家 聽 開 嘅 唔 同 架 . 不 過 點 唔 同 都 係 有 兩 片 麵 包 夾 住 啲 Solo.
開 頭 45秒 就 是 melody, 之 後 就 是 唔 同 樂 器 嘅 saxophone solo, piano solo, drum solo, 最 後 6:30 就 現 埋 個 melody 完 事 .
我 所 知 嘅 就 係 得 咁 多 . 最 近 睇 完 本 新 書 , How to Listen to Jazz 作 者 Ted Gioia. 裏 面 有 更 加 專 業 嘅 介 紹 , 想 知 多 啲 就 買 黎 睇 下 啦 .


text:
晨早流流起身昅到KFC爺爺繼上次牛肉飯之後又有新野出,名為芝士豬柳包但一睇就知係麥當勞嘅豬柳強走強,唯一比老麥有良心嘅係塊芝士見圖似係足一塊囉,供應時間係十一點前咁話.
可能有人會話喂好有良心呀抄人地Product都就返人地時間唔同人撞,以香港人咁撚盲毛嘅性格相信唔係睇到依篇文嘅人都留意唔到佢係十一點前供應而仆到落去買,到時就可以用好多客問做借口推廣為全日供應.(以上都係我FF出來,未發生但我估會,估中嘅話我絕對有理由相信我勁過李承責)
個包咩味我無興趣知,只不過我覺得香港KFC好撚可悲.
你會發現原來KFC班高層係用中國人式思維去做野,咩意思? 喂你個牛肉飯得喎我地又做啦,喂你個豬柳強得喎我地又做豬柳包啦,咁你幾時做埋Pizzahut嘅Pizza,大家樂嘅焗豬,同宜家嘅肉丸?
人地做得好嘅你就跟住做邊樣,依種咪就係支那營運心態,歸根究底就係KFC爺爺起家嘅炸雞就愈出愈難食,對上一次食我已經覺得似食樹皮.炸雞? 香港出名有好多呀,三多炸脾,台灣來嘅豪大大同埋港女好鐘意食嘅韓式炸雞.KFC? 係大家心目中排第幾心中有數.
有間魚蛋檔賣得好喎,不如係隔離開豆腐花呀,喂佢地賣小食得喎不如我做煎釀三寶啦,喂你地個個做野食等我賣野飲啦.依個係理想到發癲嘅生態圈,而生意係相輔相成先有得做,而中國人思維係咩?喂依條撚樣賣魚蛋得喎,我又賣先,喂屌你賣5蚊串?我賣4蚊,多你一粒先.結果係咩?無特色咪攬炒囉.
KFC依家係步向緊死亡,如果大家唔想再係KFC食到咁難食嘅雞,就咪撚再食啦,我叫芝趣雞會開心好多.


text:
o勒~主體蛋糕下面,有62個Cup Cake.
主人家係兩個慶祝21歲生日嘅女仔,無錯!係兩個女仔一齊開生日Party.兩個女仔一齊開Birthday Party 有幾出奇啫?d女仔不嬲都鍾意一齊做o野ga la~你睇去廁所就知la,女仔硬係要搵人陪至去ga係米?
面具係呢次Birthday Party嘅主題,所有被邀請去呢個生日Party嘅賓客,全部都要上帶面具.所以o係一個月前,呢兩個女仔就帶住一張蛋糕相嚟搵我,想我做一個用面具做主題嘅生日蛋糕,金色同紫色係佢地揀嘅主題顏色.
老實講,我從來未做個呢類Funky Cake,我一嬲都做開o個d勁Elegant嘅Cake ga ma~所以我真係無咩頭緒點整呢個蛋糕.再加上之前我重忙緊小王子考Piano單o野,得鬼閒諗點整咩?到做o個日,確實真係有d膽粗粗ga!5知你地會5會咁ga呢?每次我裝飾蛋糕之前,都會預先o係個腦度實習裝飾嘅大慨.會用個腦諗點樣至可行,到Detail嘅裝飾就係臨場發揮na~因為到真係緊嘅時候,好多時會遇到d預計5到嘅o野ga ma.
好似呢個Cake咁,之前我係咁二諗過下點樣可以用直條糖皮嚟包住個蛋糕嘅,但係到做o個時發現,我買o個隻糖皮勁"削".其實我買o個時都覺得﹣﹣
"點解d糖皮咁"削"嘅?"
今次我係o係Sydney一間尊門店度買嘅,重要係貴d tim ga喎!咁我諗人地係尊賣呢d o野,5會咁弱掛?原來真係咁弱!唉~早知就信自己,5 信人la!
就係因為咁,我用直條糖皮包個Cake嘅時候,真係難難地ga!發毒誓以後5去幚親o個間o野.
我5係好識欣賞呢種Funky Cake,5知咁係米叫靚.連小王子都係,小王子話﹣﹣ "媽媽!我5鍾意個Design呀!"
我答佢﹣﹣"Me too~"
做Funky Cake實在5係我杯茶!淨係個台就已經攪到我死咁濟,之前一路都搵5到發泡膠,好彩有人睇到我個Blog,江湖救急.不過到最後,因為個蛋糕實在係太重,所以我無用到發泡膠,要o係度鳴謝江湖救急嘅朋友.不過....... "我就連罐頭都蝕埋比人o個度慘呢~"
呢度d o野真係貴到嚇死人,用嚟包住成個台o個張金黃色卡紙,要AU$4.95一張,用嚟插住星星嘅o個條鐵線重嚇人,每條AU$0.5,問你C未


text:
夏天話咁快就殺到,好快又係夏季旅行嘅高峰期,大家又諗好今年去邊度未呢?不過無論去邊度都好,搭飛機都係無可避免嘅.不過唔講唔知其實搭飛機都可以搭得醒目又安全,最近就有啲航空專家分享咗一啲飛行冷知識,你又識幾多樣呢?一於一齊去睇下啦.
1.窗口位較安全
搭飛機到底應該坐走廊位定窗口位一路都係好多人嘅迷思,不過飛行專家就話窗口位其實係飛機上面最安全嘅位置,因為事故發生嘅時候最容易逃生嘛.
2.時常提高危機意識
飛行意外可以話係大家搭飛機最擔心遇到嘅問題,不過最好嘅方法就係防患於未然,記得要留心起飛時候空服人員示範穿着逃生衣同逃生出口嘅位置,咁意外發生嘅時候就唔使咁慌張啦.
3.著適合衫褲
聽落去好似好簡單,其實都不外乎幾大原則就係方便同舒適,因為如果搭長途機嘅話太過貼身同唔透氣嘅衫其實係會影響運動,所以leggings 其實並唔適合着來搭飛機架,另外一對平底鞋又或者係拖鞋都係你喺機上面可以方便活動嘅好幫手.
4.隨身物品你要知
鋰電池係一定唔可以機艙,記得一定要跟身,另外由於高空十分之乾燥,保濕用品同埋lotion 更新嘅話就可以令你嘅肌膚唔會因為搭完長途機而乾到冇朋友.
時常提高危機意識,係飛行時嘨道要.
逃生衣要識著.
想安全,坐窗口位啦.
相關文章
開朗活潑嘅佢究竟係唔係鍾意自己? 旅行中也能察覺到的4個跡象
(立即讚好)全新 Yahoo 旅遊 Facebook 專頁
Yahoo 旅遊以全新樣貌登場,Facebook 專頁當然同時煥然一新!立即讚好,每日睇盡旅遊新資訊!


text:
對舊 La Sportiva Solution 已經穿哂窿,終於買咗對新嘅.諗諗吓,我呢兩年半花喺攀石上嘅錢,都已經拍得住過去廿幾年踢波所花嘅錢.畢竟攀石鞋比波 boot 貴,而且攀石場要收費,而踢波去街場跟隊就可以.
但我覺得係值得.當你好鍾意一項運動,好想喺呢項運動上取得一啲成果,咁你唔可以等,唔可以慳.等咩?好多人都話要做運動㗎,但最後一日推一日.跑步嫌熱,等冇咁熱先去跑;慳咩?去 gym 房有冷氣又嫌貴「等我搵多啲錢,第日升咗職大把時間去做運動啦!」事實係,你唔會.唔係話你冇得升(實際可能性亦唔低),而係你將來就算真係有時間,我都肯肯定你唔會拎去做運動.因為你冇火.
咁點解一定要買咁貴嘅用品?其實唔駛.我買對幾千蚊波 boot 唔通又會出到衝力射球咩?有啲人又以為買對幾千蚊拳套就打到好似泰臣咁.其實只係得個樣.我話唔慳得嘅意思係,你要捨得買一啲適合你 level 嘅用具.除非你係比利,唔係你著百飯魚踢英超畀我睇丫?我兩年半前開始攀石,買咗對兩百蚊港紙嘅攀石鞋就走去攀.一星期攀四晚,全年無休.對鞋攀到穿哂我先買第二對.
一開始係進步得好快.然後過咗幾個月,發覺有啲動作做唔到,例如 heel hook,即係用腳錚勾住個把手.最後發現係鞋嘅問題,因為攀石鞋 beginner 同 advanced 嘅設計差好遠.鞋錚冇特別設計個 heel cup 係冇可能做到 heel hook.著對 beginner 做呢類動作不如赤腳仲好.之後買咗對 La Sportiva Futura,哇屌,正呀喂!而家就進化到好似啲攀石老手咁只愛 Solution.個 heel cup design 真係冇得頂,係專門設計 for indoor bouldering.
另一樣我想講嘅就係態度.你要專注去做一項運動,先有可能會進步.但其實專注唔單止係講緊有耐性,持續去做,而係你做運動嘅時間要用腦諗吓,究竟點先可以做得好.同人講攀石,十個有九個以為係用手力去攀.錯哂啦.等於話踢波只係大大力踢落個波度咁.其實好多運動係講全身肌肉協調,攀石係非常非常著重手,腳,core 嘅力量互相配合.唔明?即係你唔扭腰點斬波呀?跑個步都要 fing 對手啦.如果再唔明,你都係返去打 winning 算吧啦.
所以我係好強調,攀石其實係要練習 footwork.有好嘅 footwork 會幫到非常之多.特別係某啲動作, footwork 做得唔好可以講係完全冇機會做得到.以上其實你問一啲攀石新手老手都會係咁講.但我發現,有啲人係將「要用腳協助」呢個概念做到走火入魔.例如好多人,特別係女仔,都會好鍾意係又 hook 唔係又 hook.我都費事理.喂大佬,好明顯你係唔明白呢項運動其實係需要你將個重心由低運送去高處嘅運動,你 hook 到隻腳咁高冇錯係好勁,但問題係你個重心咪低咗囉,咁你咪更加難伸手上去囉.
另一個問題就係,好多人覺得一條線(即係一個攀石問題)有 model answer.特別係香港人.唔知係咪關香港人讀書考試習慣有 model answer 事.你去踢波都唔係踢死一個陣啦.有次我返香港玩,有條線係 overhang,我覺得可以 hook 住慢慢攀,但最後都係就咁 campus(即係唔用腳,只用手吊起個人)算數.點知有個人竟然同我講:「唔係咁玩㗎!」哇我心諗,你咁撚冇創意嘅?攀石目的就係完成條線,我話知你中間點做,只要冇犯規就得啦(特別係 bouldering 抱石,近乎冇規則).駛唔駛隊隊波都踢到巴塞咁先畀射個波入龍門呀?做運動其實可以幫你訓練腦筋,特別係一啲好似攀石咁著重 problem solving 嘅運動.
最後其係都係嗰句,要 keep 住持續咁做.碧咸以前都係日日練先做到咁完美嘅七旋斬咋!見啲人報個渣打全馬,比賽前一日先落運動場跑兩個圈再去食宵,真係冇嘢好講.
運動同其他事情都係,要有恆心,到最後先有可能有結果.
完!


text:
一早都講係非法載客取酬架啦, 根本唔洗拗
諗下點對付班害群之馬既的士佬好過啦
非法係因為法例已經過左時,uber 絕對係時代進步既產品
情況就好似香港有條法例禁用smartphone,逼你用返按鍵電話一樣
政府而家做緊既野唔係諗下點樣開放市場適應新時代,而係用法律打擊新競爭者阻止進步
香港邊有法例禁用SMARTPHONE,
我知你係比喻, 但係失當,
UBER係方便, 但好多野都無規管, 出事應該點做?邊個負責?
未有新法例規管之前都係白牌性質, 你可以話法例過時, 但犯法就係犯法, 司機冒唔冒呢個風險要自己決定.
有法例規管係第一步, 保障大家.
你話政府打擊競爭者阻止進步, 但政府話研究出優質的士牌, 你點睇?
政府起高鐵果時話一定唔會超支,你點睇?
以呢個政府管治思維結果只有2個
1.所謂優質的士只係同譚惠珠班人傾下點樣利益輸送同延續利益,係唔會容許新競爭者加入,只會係新血液來源咋傻仔,你真係信政府講咁向左走向右走天真
2.加重刑罰,乘客坐uber 都刑事化
信我,好既野呢個政府一定唔會做
1.咁即係政府推出黎既所有可能有既類型既的士牌都無用. 永遠都要唔受政府規管底下玩?
投標價夠高就可以投到返黎, 點叫唔會容許新競爭者加入?
呢個世界好多野都係有錢大哂架啦, 好多野都係大集團玩哂, 咁係咪所有野都唔洗做? 政府既角色就係要研究個牌點樣避免呢個情況呀嘛, 佢做唔到咪佢問題囉.
2. 叫雞都未犯法啦 , 乘客坐UBER刑事化個理據係邊先.
你講價高者得就已經露了底,而家的士牌咪價高者得囉,你都可以買個牌返黎架,洗向左走向右走投咩今天
的士咁向左走向右走驚係因為uber 價錢,舒適,方便完全凌駕的士,唔知你係咪揸開的士所以咁反對uber
佢做唔做咪佢問題,而家政府做野方式咪話比你知,係有問題咁點呀,乜你講野咁民建聯既
1.係講緊優質的士牌呀, 未推出黎架, 呢類型投標一家係價高者得架啦, 政府咪要諗下計點樣唔比人咁”自由”買賣囉,
呢個世界好多野都係有錢大哂架啦, 好多野都係大集團玩哂, 咁係咪所有野都唔洗做? 政府既角色就係要研究個牌點樣避免呢個情況呀嘛, 佢做唔到咪佢問題囉.
uber 價錢,舒適,方便完全凌駕的士?
舒適方便我同意, 但係你個”凌駕:係咩意思? 貴好多定係平好多?
唔知你係咪比的士佬強姦過所以咁憎佢
而家個問


text:
ghost 1.0 源码直接进来
自己拿去研究吧,有很多BUG,自己修复区,毕竟源码我已经搞得可以编译了.
**** Hidden Message *****
66666666666666666666
篮子看你卖多贵
好好好好好好好好好好好好好好好好好好好好好好好好好好好好好好好好好好好好好
好好好好好好好好好好好好好好好好好好好好好好好好讚讚讚讚讚讚讚讚讚好好好好
好好好好好好好好好好好好好好好好好好讚讚讚讚讚讚讚讚讚讚讚讚讚讚讚好好好好
好好好好好好好好好好好好好好好讚讚讚讚讚讚讚讚讚讚讚讚讚讚讚讚讚讚好好好好
好好好好好好好好好好好讚讚讚讚好讚讚讚讚讚讚讚讚讚讚讚好好好好好好好好好好
好好好好好好好好讚讚讚讚讚讚讚好讚讚讚好好讚讚讚讚讚好好好好好好好好好好好
好好好讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚好好好好好好好讚讚讚讚讚讚讚讚讚讚讚好好好好好好
好讚讚讚讚讚讚讚讚讚讚讚讚好好好好好好讚讚讚讚讚讚讚讚讚讚讚讚讚好好好好好
好好讚讚讚讚讚讚讚讚讚讚好好好好好讚讚讚讚讚好好好讚讚讚讚讚讚讚好好好好好
好好好好好好好好讚讚讚讚好好好好好讚讚讚讚好好好好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚好好讚讚讚讚好好讚讚讚讚讚好好好好好
好好讚讚好好好讚讚讚讚讚好好好好讚讚讚好好讚讚讚好好好讚讚讚讚讚好好好好好
好好讚讚讚讚讚讚讚讚讚讚好好好好好讚讚好好讚讚好好好好讚讚讚讚讚好好好好好
好好好讚讚讚讚讚讚讚讚讚好好好好好好好好讚讚讚好好好好讚讚讚讚好好好好好好
好好好好好讚讚讚讚讚讚讚好好好好好好好好讚讚讚好讚讚讚讚好好好好好好好好好
好好好好好好讚讚讚讚讚讚好好好好好好好讚讚讚讚好好讚讚讚讚讚好好好好好好好
好好好好好好好好好讚讚讚好好好好好好讚讚讚讚讚好好好讚讚讚讚讚讚讚好好好好
好好好好好好好好好好好好好好好好讚讚讚讚讚讚好好好好好讚讚讚讚讚讚好好好好
好好好好好好好好好好好好好好好讚讚讚讚讚讚好好好好好好讚讚讚讚讚讚讚好好好
好好好好好好好好好好好好好好讚讚讚讚讚好好好好好好好好好讚讚讚讚讚讚好好好
好好好好好好好好好好好好好讚讚讚讚讚好好好好好好好好好好好讚讚讚讚好好好好
好好好好好好好好好好好好讚讚讚好好好好好好好好好好好好好好好讚讚讚好好好好
好好好好好好好好好好好好好好好好好好好好好好好好好好好好好好好好好好好好好 {:7_197:} qqqqqqqqqqqqqqqqqqqqq
.................. 有1.0 VIP版本的吗
{:7_206:} 假的 卧槽 真的不可能哦


text:
21 FEBRUARY 2015(SAT)我地三日嘅新春內地之旅最後一日,我地先去食早餐,之後就出發去我地第一個行程,就係去華陀山公園~
其實依度都都冇乜特別嘢睇,不過領隊話行上山上,就會有好多唔同種類嘅中藥材睇.我地當然係對啲山草藥冇興趣,加上又咁多級樓梯,所以都係留係原地方企下就算呀!
我地就話年紀大唔行樓梯,不過依個精力旺盛嘅小小豬又點會肯企定定等夠鐘呀.最後又係由舅父仔同LULU姨姨出馬,陪個姨甥跑樓梯~
行左幾轉樓梯之後,小小豬就發現左公園旁有間小賣店,有好多玩具呀~
就係咁小小豬就有新嘢玩,就係去放風箏啦!依個傻豬仲捉住兩位姨姨陪佢玩,真係難為了兩位陪跑了~
原本以為要係公園留四十五分鐘係一件慘事,不過睇全佢地玩下風箏,話咁快就夠鐘.今次仲係小小豬第一次放風箏,估唔到當小小豬都算學識時就夠鐘,貪玩嘅小小豬仲唔肯走呀!
唔緊要,我地都帶左風箏返香港,到時去郊外地方再玩過啦!
離開公園我地就去食午餐,今餐都係食自助餐,不過食物就普通啲,所以唔多講啦.不過當小小豬食飽飽之後,佢就美其名帶小豬爸出去拎嘢食,但其實係想公公陪佢玩朱古力嘖池,來來回回都玩左唔知幾多次呀~
我地行程最後一個活動點,就係去參觀杏仁餅店(即其實係叫你買手信啦).原本都以為會好悶,不過好在有一個位置可以俾我地自制杏仁餅,所以小小豬又有得玩啦~
做完造餅師,小小豬又變身為售貨員,因為佢不停好熱心咁同我地講:快啲買啦...有特價呀...好平呀~
最後仲好落力幫手去俾錢呀~
隨住我地買埋杏仁餅之後,我地又坐返長長長途車返香港啦!我地今次嘅行程雖然唔算去好多地方,不過勝在簡單得嚟都幾舒服,輕輕鬆鬆啦!


text:
《 足球小將 》喺日本足球界擁有殿堂級地位,相傳而家日本最高級別聯賽J-League都係受佢影響而出現.既然影響力咁大,日本嘅年輕足球員自然都想成為另一個戴志偉,小志強,麥泰萊,衝出日本,邁向國際球壇之餘,重有朝一日可以幫日本拎埋世界盃冠軍.
其實近年唔少日本足球員已經喺歐洲落班,當中效力德甲史浩克04嘅內田篤人,因為攻守兼備,而且技術上成,被日本人視為「真人版麥泰萊」,就連《 足球小將 》原作者高橋陽一都話內田篤人係現實中外型同氣質最接近麥泰萊嘅球員!
咁啱《 足球小將 》面世35週年,高橋陽一就搵嚟內田篤人,將佢crossover戴志偉,一齊使出「雙人衝力射球」,連戴喺上星期四日本出版嘅特刊《Number PLUS體育漫畫最強論》中,特刊封面完美重現雙人射門嘅場面,所有漫畫迷同足球迷睇到一齊尖叫!
慶祝35週年點止咁少搞作,出版社重訪問咗多位現役同退役足球名將,選出佢哋心目中「《 足球小將 》中最佳11人」,基本上戴志偉一定入選,不過其他位置上都唔同.巴然係咁,《新Monday》亦都趁熱鬧,選出「《 足球小將 》中最佳11人」,你心目中係邊幾個?
text – Oscar
內田篤人話《足球小將》喺歐洲一樣咁受歡迎,唔少外國隊友都叫佢做「Tsubasa」,即戴志偉嘅日文名讀音,人氣超強!
《Number PLUS體育漫畫最強論》搵嚟一班J-legue球員同教練如佐藤壽人,玉田圭司,名波浩等揀佢哋心目中嘅《足球小將》最佳11人,分析專業,但驚喜就無乜,好似戴志偉,泰萊,林源三,三杉淳都係「□胆」,不過都係嘅呢4個都唔揀,真係唔知揀邊個!
我哋《新Monday》編輯部又趁熱鬧,選出我哋心目中嘅最佳11人.嗱嗱嗱,除咗上面講嗰4個□胆,其他位置我哋編輯部都拗到面紅耳熱,幾乎連同事都無得做!最後得出以下嘅結果,唔知又係咪你心水?
守門員
林源三
要喺林源三同健威之中選擇確實太難,因為2個都係實力超班嘅守門員,不過最後揀咗林源三,因為保全叔曾經配過音,感情分贏晒!
後衛
樑仔
唔好以為樑仔淨係識「顏面擋球」,其實佢係絕大部份球員嘅寫照:冇乜先天天份,但經過後天努力,終於可以進身國家隊.佢未必係最好波,但一定係其中1個最努力嘅球員.
三杉淳
能夠克服心藏毛病再戰綠茵草場,三杉淳已經非常厲志,加上球技了得同俊朗外型,會唔會太過完美?
阿爾拔圖
巴西嘅首席後衛,防守同指揮堪稱世界第強,曾經令到日本隊陷於苦戰.
奧瑞蘭
正所謂「弱旅出龍門」,不過被視為「魚腩」嘅沙地阿拉伯竟然出咗個「亞洲最強指揮官」奧瑞蘭,令三杉淳都話要跟佢學習!
中場
麥泰萊
被喻為「球場藝術家」嘅麥泰萊,秀麗嘅腳法但無私嘅精神,明明可以成為主角,但甘願默默為戴志偉助攻,係大家心目足球場中嘅夢幻隊友!
利華爾
參照前巴西球星利華度創作嘅角色,停,傳,帶,射都係世界級,係戴志偉喺巴塞隆拿嘅最佳拍檔,不過漫畫版就冇講佢有冇「演技」.
拿度尼
戴志偉最強對手之一,由國家隊到球會都係鬥得難分難解,可惜呢位巴西中場最後都係輸咗.
戴志偉
故事嘅主角一定係最勁,唔單止足球天份高,而且球場上嘅領導能力亦強,每個球隊最希望擁有嘅球員no.1!
前鋒
小志強
球場上嘅小霸王,其「猛虎射球」力量之強連世界級龍門都未必頂得住.不過作為教練會有啲擔心放佢落場等於踢少個,因為球例唔俾球員摺袖或着無袖波衫,即係話小志強未出到「猛虎射球」先紅牌出場……
史奈達
唔係荷蘭中場,而係講緊以德國名將路明尼加為藍本嘅德國前鋒史奈達,其射術精湛係漫畫世界第1,而且多次射破李源三嘅十指關!


text:
之後就排隊入課室,3-4個小朋友一張枱玩玩具,之後老師會逐個小朋友問問題.首先老師同小丸子講早晨,小丸子有回應老師 "早晨",仲點埋頭.之後老師送貼紙比小丸子,小丸子即刻伸手拎,我叫佢要講 thank you,佢都有講.之後老師拎一盤玩具食物同小丸子玩,小丸子接完老師嘅食物就比我,老師叫佢食,佢拎咗香蕉扮搣皮然後食,但老師叫佢比香蕉老師,第一次佢就唔做,佢放返香蕉入藍,我叫佢比雞肶老師,佢就比咗﹗
之後老師同小丸子玩老師未行埋嚟時,小丸子玩緊嘅飛機,老師推架飛機,叫小丸子推返比老師,又叫小丸子推比媽咪,我推返比小丸子叫佢比返老師,佢再推比老師.之後老師拎走個機司,叫小丸子放返入去,小丸子想放入客人坐位,我提佢頭先老師係邊度拎架,佢都即時識得放返原位,老師叫佢要令返好個方向,佢就無做啦﹗第一部份 interview就完啦﹗
第 2部份是做運動,小朋友圍圈坐前排,家長坐後排.起初小丸子唔係好肯坐底,之後老師拎咗隻跳跳虎出嚟成功吸引咗小丸子嘅注意力,同跳跳虎打完招呼佢就坐低啦﹗之後老師就叫佢地起身做運動,要轉轉膀頭﹑扭扭腰﹑轉轉頭﹑拍手﹑踎低﹑起身再跳高,第一 round小丸子全部做齊,第 2 round就無踎低,其餘全部做整,之後老師叫佢地行返埋位,小丸子都第一時間返埋位坐低.其實我覺得小丸子做得非常好,唯一係...佢唔係企係自己個位前面做,佢行出去老師前面做.
之後爸爸話要食早餐﹗
心情唔錯﹗


text:
想知AXA既薪酬福利等係點??如題,見依間公司都幾好,有無人可以講下 薪酬福利包你滿意啦:lol: 安盛佢係好睇員工自律性, 所以唔同其他公司push得你好勁, 過都係個句,你想賺大錢嘅都係要睇你個表現嘅, 多勞多得啦. 其實份工仲有好多TRAINING COURSE 啦,都係免費既,又多元化WO,依份工真係學到好多野嫁,仲有一D 試酒會,識到好多人嫁會:lol: 就依間啦,我都有朋友做緊,聽講都唔錯嫁,公司肯提拔新人係一件好好嘅事 叻仔o既可以好快升做ger,試下啦:) 謝謝大大的分享唷~
18歲或以上 中五/DSE畢業 荀工請人(轉發)請人 請人
Manulife 招募理財策劃
主力做MPF 無需sell親戚朋友
年青Team 一年起碼有八個旅行 🏄
必需 中五/DSE 18歲或以上
無需 口才 呃人 人脈 犯法 學識
只需要對自己有信心 上進 勤力
公司近日公佈左🎊
快速升職特別offer已經確實🏻
2015年內完成 即晉升成為分組經理
保守估算 經理首年年薪一般300k-400k
隨後每年約100k升幅🏻收入無上限
市場上有幾多工作可以為你帶黎
高收入 時間彈性 具潛力既前景
倒數尚有大約兩個月 把握時間呀各位
有興趣就聯絡我51785227 Ginny wong
頁: [1]


text:
5 DECEMBER 2014(SAT)早前係Facebook見到YOMAMA為左配合皇室堡小丸子嘅主題,所以就推出左小丸子特別版.見今日路過皇室堡,所以就去八卦一下,買一個嚟試下啦~
其實我就成日都見到依間店舖,因此我地鐘意去對面間日式餐廳食嘢,不過幫襯都算係第一次~
哈哈哈…如果小小豬在場,一定要捉佢同小丸子影相呀~
講返依個小丸子特別版,原來有兩個款可以選擇呀~
睇宣傳海報兩款都好似好吸引,幾經考慮都係決定食多細細粒小丸子餅仔嗰一款,因為每一粒餅仔都印左唔同樣嘅小丸子樣,好可愛呀~
今個POST主題係失望,究竟有咩令我咁失望?
其實依一杯係綠茶乳酪雪糕,食落有淡淡嘅綠茶味,味道都唔錯.嗰幾粒小丸子其實係士多啤梨餡餅仔,配埋雪糕一齊食,口感都唔差呀!
不過個賣相同負責職員嘅服務就真係令我有啲失望,我都明白製成品同宣傳上嘅樣都一定係有所出入,不過又真係估唔到相差咁大.
我覺得最主要問題就係出於負責嘅職員身上,因為佢係極度隨意咁擺放嗰五粒小丸子餅,所以有三粒都係反轉左,睇唔到小丸子個樣呀!
既然我係為小丸子而來,所以我都好禮貌地請負責職員幫我整返好個小丸子餅餅(因為佢係用夾仔夾住啲餅,比起我用手會衛生啲),好等我可以影張相留個紀念.不過,那位職員表現出好不耐煩(當時只有我一位顧客),雖然最後都都有幫我反轉返啲餅仔,不過小丸子都已經變成了污穢貓,再加上職員的表現,真令我有點失望呀~
當我購買時那位負責職員當我買時不斷叫我試另外嗰款小丸子特別版,話那塊大餅餅係由日本直接空運過的.原本我都想搵日再嚟試吓,不過經過今次失望嘅體驗,我想我都應該唔會嚟試啦!


text:
好多人見到我寫嘅嘢,之後都會問我點解咁多馬匹嘅嘢你都會知同埋都關你事!
好多人都問我點解會對馬匹咁有興趣?點解會去左做馬評人?
答案: 好簡單, 因為我鍾意馬匹, 我有興趣
有人問我咁多動物你唔鍾意點解會鍾意馬匹咁奇怪
因為我覺得馬匹好似激可以係短短的1分鐘裏邊將將整個賽事嘅結果倒轉變成不同
平時買衫或珠寶首飾嘅拍賣就去得多,馬匹嘅拍賣,係近呢幾年我先至不斷去
因為每一個國家有唔同嘅拍賣,好似英國,紐西蘭,澳洲,香港都有,但係每一個地方嘅拍賣都有當地唔同嘅文化
今次去到澳洲當然唔會錯過同你地親親馬匹拍賣場(Inglis)同你地一齊分享視察環境睇吓當地嘅馬匹拍賣
因為我鍾意發掘新奇事物同大家一齊分享
呢度有成果千拍馬匹係過千拍馬匹當中嘅選擇自己鍾意邊一隻真係好難架所以要經過好多重唔同嘅選擇
先細心挑選一些自己適合嘅馬匹,然後再經過獸醫嘅檢疫合格先至可以再揀另外一層,多到去到拍賣嘅時候揀咗自己嘅就要好似分秒必爭咁同人去競爭鬥到你死我活
當你拍賣得到自己嘅馬匹之後咁就將佢二送到去你自己得覺得適合的馬房,因為暫時而家佢都叫周水馬即係小朋友馬匹,佢都到兩歲或者三歲左右就可以返嚟香港競賽
一啲亦都會選擇留係澳洲或者紐西蘭作為競賽
ParisC


text:
匆匆來,匆匆去,返番去香港,撲番過去樂兒間醫院,我好快就搵番Vien,依然係自己一個,目無表情咁樣坐左係長凳度.佢見到有人接近佢,先識得抬起頭望一望,發覺係我,先稍為識得一笑:
「咦,我咪叫你唔好返黎?做乜又返番黎既?」
「無,做完些少野,依家咪返過黎睇你地,反正都順路.樂兒點呀?我可以都去睇睇佢嗎?」
「佢岩岩醒過,食左少少野再加埋食藥,又再訓左,我諗你可以等佢返番屋企先再見佢,又得.」
我做左一個 OK 既手勢,然後又係咁易問一句:
「Barnes 有無打過電話或者留個Message 返黎?」
「哦,有呀.我有同佢講,個女病左,佢知道架啦.佢做完野就會落番黎架啦.」
!?
咁奇怪?當我搵唔到Barnes 既時候,佢竟然有聯絡到佢老婆??
當然我既表情都流露到咩可疑既神色俾Vien知.但係以我咁多年同Barnes 既交情,呢種咁既情況可謂從來都無發生過.除非佢另外仲有其他生意,甚至有不可告人之秘到,要只可以佢老婆知,我都唔知道得?
本來我以為,我去深圳搵Barnes,最多都係見到佢係個私竇度,同一條女攬埋一齊,甚至佢只係自己一個睇電視減下壓,我都唔會覺得奇怪.因為過往佢好多時候傾生意,北上,可能真係要搵下另外一 D 渠道發洩下.
比較年輕既時候,佢同人為左傾得成大買賣,甚至劈酒劈到天光,要我幫佢執番去酒店又試過,係夜總會波光劍影下夾走佢又試過(當然其他人都要已經醉到不省人事先可以咁做).
好多時候,如果Vien 擔心,好多時候都係我同Vien 聯絡,同佢講:
Barnes 做野真係好辛苦,所以佢番唔到屋企.但係我會睇住佢,唔好俾佢搞三搞四,可以放心.
而Vien 往往聽到呢句,就會放心.雖然,佢究竟知唔知我有幾多野暪住佢,到呢一刻,我都唔太清楚.
究竟Barnes 依家去左邊?
佢係故意匿埋左,定係真係因為俾一 D 野困身所以無辦法出現?
Barnes 有一 D 唔見得光既生意,包括果個時候大陸外匯管制好緊,地下錢莊好猖獗,Barnes 似乎都好似有沾手,但係果 D 野我都有同佢傾過,佢成日都話唔需要擔心,最後擔當人亦都唔係佢,佢自己亦都識得收手.
呢輪大陸經濟似乎係幾穩,岩岩出經濟增長盤數仲係好靚仔,但係部份地方既債務問題仍然係好嚴重.成日都有幾大型既民企都接連出事.Barnes 係大陸既資產投資亦都好積極,佢會唔會係有一 D Project 爆左煲,所以要突然之間選擇要消聲匿跡一排呢?
最麻煩都係果 D 要佢親手處理既事項.如果唔係問佢秘書,或者公司既其他同事,總會有一兩個會知道佢真正既行蹤.
當然,佢係內地定香港既公司,就算係唔係空殼,都有排去逐一探聽.但畢竟都叫做有一堆線索係度.依家就唔同,完全消失於空氣一樣.
講真,雖然 Barnes 人人都知道佢搵到大錢.但係呢種係刀口子上過既生活,大家有玩過都知道,就好似玩滑翔機,入賭場豪賭,全部都係大上大落驚險刺激,隨時會一鋪清袋既大買賣.賺係可以賺到好多,亦都有機會有好多既滿足感,一般人返一般工係絕對唔會有.
所以,我都唔敢講 Barnes 係實際富貴,定係表面富貴,即係好似表內數字全部都好健康,去到表外,即所謂既Off balance sheet ,點知佢係咪人肉炸彈?
但如果佢真係有大問題,佢應該係搵我幫佢嘗試去拆.點解佢又會同佢老婆講佢仲做緊野未落得番黎?定係我諗多左,佢今次真.上廣州?依家只係一時三刻聯絡唔到佢咁解?
(雖然佢基本上已經失去聯絡接近,甚至超過廿四小時)
我真係一頭問號.但係睇Vien 既反應,似乎又係一 D 異常都無.佢見我隔左一陣無出聲,甚至係問番我轉頭:「無咩呀嘛?」
我唯有即刻大力搖頭,加一連串既揮手動作,去掩飾我對話入面既不自然.「無,無事.咁 Barnes 都知道就得啦.我幾擔心佢唔知道佢個女病左呀.」
「唔緊要既,醫生同護士都係度呀嘛,佢一定可以放心架喇.」
「哦哦……咁你依家諗住點,肚餓唔肚餓?」我嘗試轉移話題,亦都希望自己唔好再多諗依家Barnes 究竟係咪有 D 咩事.
Vien 嘴唇掀動左幾下,但係佢無即刻講野,只係輕輕咁樣拎左一下條頸;再過一陣,佢終於歎左一口氣:
「樂兒唔舒服,我都唔會有胃口架啦.」
「咁又係,咁又係.」我摸一摸下巴,「咁不如我車你返屋企休息一下?」
Vien 都係好客氣地不斷想拒絕我,之但係我又一直堅持,佢又拗我唔過,終於俾我半推半就咁捉番上車.
VIen 一臉唔好意思咁既樣:「咁多年黎你都係咁幫我地既.Wallace.」
「喂,再講絕交啦.」
「Anyway,識到你真係我地既福氣呢.」
仲記得多年前既一晚,Vien 突然之間打電話俾我……


text:
引用:
你明就最好, 始終呢度係討論區, 唔係吹水區
如果連見到個topic 講乜都唔知問下都叫撥冷水
咁呢個情版..............
引用:
邊個離題先?
我叫樓主返黎講返佢想問乜係邊個抽水話我撥冷水?
你係點既人有睇開清談既都好清楚啦
乜都要"爭論"一番然後唔講嬴人唔死心 (雖然我都係呢類人, 唔係點會回你咁耐
?但係題外話唔多講)
但係估唔到連情版你都要玩d咁野遮
一時叫人無視 , 一時叫幫手帶返個topic 入主旨
到底邊個先岩?
如果你認為回post 一定要禮禮貌貌用曬修"詞" , 兜大個花園去講?
我唔係未試過架 , 但係試過好多次人地睇完成篇野都睇唔到/扮睇唔到我個point 呢
跟手再腦內補完屈我篇野話我講d我篇野由頭到尾都冇提過既野tim
所以經考慮後point form 或者直接講係最易令人清楚明白我想講乜
但如果你認為要和和諧諧既, 可以去告示/申訴區提出吧
不宜再喺度離題.
http://www.gaforum.org/member.php?u=22534
引用:
最近活動時間: 今天 11:40 AM
原來出post 者比幾個人問佢想點都唔回應唔叫潛水
仲有 , 我由頭到尾都冇叫佢道歉 , 只係想知道佢個topic 究竟想講d 乜
知道左先有得討論落去架下嘛?
如果版大咁都認為有問題既, 我無話可說啦
引用:
幾個人都唔知佢想點問佢野唔回覆冇問題
回覆問佢想點 = 潑冷水
嘛 , 如果你果日有推到呢個post 上黎可能就會
但係下面我無謂拖上黎噪
而且2個post 質素差咁遠都唔會拎黎比
因為起馬人地有明確既問題想知
唔通你覺得2個post 既內容差唔多
?
引用:
最尾比你拎彩 , 神又係你, 鬼又係你
你回post 比人話潑冷水你會唔會覺得友善先?
之後你再解釋唔係潑冷水又比人繼續抽你會唔會好似我咁先?
今次對呢個topic既感覺
真係睇出Middle大大有做版主既能力啊
可以保持到冷靜客觀睇曬成個post再回應返
大家請拍手
之於沙雪大大應該再冷靜d 睇返d post 先
再諗清楚身為版主回既言論啊
但都多謝沙雪大大為情版出既力
鼓掌
p.s
mps 兄我唔會再回呢個topic , 你想繼續抽我水/挑我機既就用pm啦
無謂係度講落去, 要講既我都講曬
不過前題係請你接受一下人地既意見同觀點
請記住呢度係討論版 , 唔係辨論版
我同你都係同類人, 但我都開始學習緊留意對方既言論
唔係一味認為自己認為岩既就係岩既
共勉之
p.s.2 其實可以開個topic 講我地呢類人?


text:
男生最唔想聽到嘅話題!
你想唔想同另一半溝通得更好?咁就要盡量避開一些令他掃興的話題了﹗
對男生來說,某些對話的確唔係咁有趣,但佢哋明白要維繫一段健康的關係,就要不時跟女友傾吓呢啲唔係咁有趣嘅話題.事實上,男生唔係好介意談心,有時候佢哋甚至講得比你更投入﹗不過,女生要知道,某些話題不但會令男生退避三舍,而且仲要有超乎常人嘅忍耐力先可以沉住氣唔同女生吵架.所以,假如你想兩人的關係發展得更長久,和諧,就要盡量唔好同佢講以下嘅話題:
「你點解唔同我講你因咩事唔開心?」
好多男生都明白女生講呢句說話都係想幫吓手,分擔男友嘅憂愁,不過,問多兩次就會無乜效,分分鐘有反效果.一般來說,男生都唔會好似女生咁善於利用言語表達感受,所以,當佢經歷了很糟糕的一天後,仲要俾你捉住「盤問」,一五一十將不快事情詳述一遍,想佢唔發火都幾難.其實,你可以用另一種方式關心他,例如同佢說「假如你需要幫手,或者想傾吓,我隨時都會在你身邊」,然後講一啲比較輕鬆的話題.
「你記唔記得聽日係咩日子?」
呢類突擊檢查式嘅問題,係會嚇死男生的.與其搞到佢咁驚,不如試用暗示方式來提醒他,例如同佢講「嘩,我終於有機會去呢間公司面試啦!真係又緊張又興奮﹗」咁樣佢應該會知道聽日係你見工嘅大日子,話唔定佢會早啲起身陪你食早餐幫你打氣呢!
「你都唔留心我講嘅說話﹗」
女生一講是非就會長篇大論,不但令男生覺得你好似嗰啲攞唔到獎嘅電視台姐仔咁肉酸(好多男生都被逼知道這些八卦新聞),而且說三道四亦不等如跟男友溝通.當你沒完沒了地講是非,又逼佢俾反應時,佢真係會悶到想死.更嚴重嘅係,男生會好擔心自己都有可能成為你是非話題嘅主角!所以,都係盡量唔好同男友講你喺公司聽到或女生之間嘅是非,多啲同佢講一啲同你有關嘅事情.
「你究竟同過幾多女人上床?」
「危險﹗」男生一聽到你咁問,腦海裏就會立刻出現呢個訊號,因為呢個問題永遠無正確的答案.如果你真係好想知他對性的慾望與要求,其實可以間接地查探,例如問佢:「你有無一啲性幻想係從來無實現過,但又好想試吓?」咁樣既能知多一點佢對性嘅要求(例如點樣可以令佢興奮),而又毋須被逼滿足佢所有性幻想──假如佢嘅性幻想並非你所喜好的話.


text:
嚟自上帝嘅好消息
嚟自上帝嘅好消息係乜嘢?點解值得我哋相信?呢本册子可以解答常見嘅聖經問題.
點樣從呢本册子得益
呢本册子係為咗幫助你學習聖經而寫嘅.喺問題嘅下面,每一段嘅結尾都有參考經文,你可以打開自己嘅聖經,喺經文入面揾到問題嘅答案.
好消息係乜嘢?
學習一下聖經嘅好消息係乜嘢,點解我哋急需知道呢個好消息,同埋我哋應該點樣做
上帝係邊個?
上帝有冇名呢?上帝關唔關心我哋呢?
聖經嘅好消息係咪真係嚟自上帝?
我哋點樣肯定聖經嘅内容係真實嘅呢?
耶穌基督係邊個?
點解耶穌需要死?點解我哋需要贖價?耶穌而家做緊乜嘢呢?
上帝對地球有乜嘢旨意?
點解上帝要創造地球?我哋幾時先至唔使再受苦?地球會點樣成為樂園?咩人可以喺未來嘅樂園裏面生活?
死去嘅人有乜嘢希望?
人死後會點樣呢?我哋會唔會再次見返去世嘅親人呢?
上帝嘅王國係乜嘢?
邊啲人係上帝王國嘅君王?上帝嘅王國會做啲乜嘢?
點解上帝容許世上有罪惡同苦難?
罪惡係點嚟嘅呢,點解上帝到而家仲容許人受苦?苦難會唔會有一日終結呢?
你嘅家庭點樣先至能够快樂呢?
耶和華係快樂嘅上帝,佢希望你家庭快樂.你可以從聖經揾到實用嘅原則,幫助你做好丈夫,妻子,父母,仔女嘅角色.
你點樣認出正確宗教呢?
正確嘅宗教係咪只有一個呢?一齊睇下純真嘅宗教同真基督徒嘅五個特點吖
按聖經嘅話去做有乜嘢益處?
耶穌解釋點解我哋需要指引,同埋邊兩個聖經原則係至為重要嘅
點樣先至能够同上帝做朋友?
係咪所有人嘅禱告上帝都會聽呢?我哋應該點樣禱告?點樣先至能够同上帝做朋友?一齊揾出答案吖.
宗教最後會點樣?
會唔會有一日,人人都團結崇拜獨一嘅真神耶和華呢?
點解上帝要人組織起嚟崇拜佢?
聖經話俾我哋知真基督徒係點樣同埋點解組織起嚟嘅.
點解你應該繼續學習聖經?
你繼續學習聖經,就能够點樣幫助其他人?你同上帝可以有點樣嘅關係?


text:
引用:
原帖由 ytail
於 2017-7-9 11:47 PM 發表
咁嚴重會reprimand?! 想請老師兄何以得知....
其實只要你睇美國既現行做緊既野,就知本地抄緊人地d mug 野.美國係直頭話有liability. 香港現只粉色下,好似做contact point. 你睇銀行那要留咁多contact point ? 重有,人地外國係睇你做幾大scope 生意,幾多個客,就要求你公司應該要有幾多headcount.
好多公司一交MIC 張list 就會俾SFC 知佢地幾唔夠resources.
重有近期呢4 AML單被SFC罰同譴責既公司,有3 個RO (第二時應該變做MIC ) 被暫時吊銷牌照6 個月.個d 人係已經離開左間公司幾年,但因為SFC investigate 既data period 同發現有不足資料既cases係個d 人在任時批,追究番就去番前人身上.
但你要知道佢唔係d mug 野大單野,而係可能無問客拎資料,而唔係發現做市,insider trading.
個名之後會入左SFC record 同世界各地既AML name screening tool 永久知道你呢單野.如果你第二時係有份投資做老細當然無問題,若果你第二時都只係打工仔,你入第二間公司,第二時唔只金融業,連地產,會計,律師行,或連大型工商貿易行都要做入職aml name screening, 呢個花左既record 就一世,重要係連去人地公司做客戶,都會screening, 又係唔識解畫,只睇到你有同洗黑錢有關既譴責就唔敢同你開戶或限制你的服務,係好煩.
而家我公司都大把因為要交名俾SFC 做MIC 既人紛紛走佬.好做,大家都搶住做啦,又無錢,就算人工高,無成億都唔值博.


text:
娛樂圈殺人事件
專輯:未分類
主唱:農夫( FAMA )
作詞:6 Wing.C Kwan
作曲:Jack Splash
編曲:Jack Splash
監製:6 Wing.C Kwan
即刻開始聽真啲 農夫兩個MC死咗嘅事
佢哋泉下有知 講幾隻字 喺娛樂圈你死你事
以前邊有人識得農夫係乜
但係有人識噏 農夫係得
今日我賣得 你又話我變質
我唔講得太露骨 我怕從此絕筆
得得得 駛乜咁多原則 最緊要咪亂噏
叫我做乜就做乜 直到導演嗌cut
做小丑又得 唔怕一萬唔怕萬一
話我肉酸 又話我核突
但係呢個係事實 我高過你 我人工高過你
我去拍戲等十幾粒鐘等到懵 拍十幾分鐘
最後成條片都冇用 輕輕鬆鬆收工
你點會輕輕鬆鬆得過我 我寫過好多廣告歌
順順利利起貨 又話寫得唔錯
仲可以plug埋plug埋當一首新歌
你寫廣告歌你不如拍廣告 啲廣告商爽到冇乜嘢畀我做
冇排過舞 又話我跳到 只需要笑到好似燒壞腦
到你發現其實你慣晒 入娛樂界當你貨物賣
你積埋積埋覺得冇古怪 即時certify
即刻開始聽真啲 農夫兩個MC死咗嘅事
佢哋泉下有知 講幾隻字 喺娛樂圈你死你事
即刻開始聽真啲 農夫兩個MC死咗嘅事
佢哋泉下有知 講幾隻字 喺娛樂圈你死你事
繼續繼續 最好做音樂節目
唱半首歌係直播 唔駛再錄
冇錯 唱錯歌詞都唔駛NG 走音又冇人知
點解呀 我啲歌都無key
做商場show咪仲好 嗰度鬼殺咁嘈
有時我一句都冇唱到 佢哋都完全聽唔到
做大學show咪仲過癮 一出場佢哋就興奮
有時我諗大學生可能從來無見過人
哇 咁你要返上去行吓
吓 我都唔識唱普通話
唔駛架 只要你郁一郁咋
佢哋就「嘩」 直頭變咗劉華
係 如果要計出埠做嘢最盞鬼
出出入入都係頭等機位
咁又係 間酒店房裝得落我間屋咁滯
我諗過住足一世 以後都唔返嚟
到你發現其實你慣晒 入娛樂界當你貨物賣
你積埋積埋覺得冇古怪 即時certify
即刻開始聽真啲 農夫兩個MC死咗嘅事
佢哋泉下有知 講幾隻字 喺娛樂圈你死你事
即刻開始聽真啲 農夫兩個MC死咗嘅事
佢哋泉下有知 講幾隻字 喺娛樂圈你死你事
去咗陰間 我都可以翻生
帛金都慳返 咸魚都可以反彈
去咗陰間 我都可以翻生
帛金都慳返 咸魚都可以反彈
去咗陰間 我都可以翻生
帛金都慳返 咸魚都可以反彈
去咗陰間 我都可以翻生
帛金都慳返 咸魚都可以反彈


text:
「即使周庭係做學民花瓶,佢都係個唔稱職嘅花瓶.」(仇,2016)
老老實實,做花瓶唔緊要;更進一步講,連花瓶都冇資格做,又冇其他所長,其實已經可以唔使諗從政.
有人話政治唔係選美,但佢哋又中意捧啲政治花瓶.佢自相矛盾都唔理佢住,呢個世界嘅政治人物,其實係要選美架喎.
古代未有相機,寫真都要過人手,但孟子已經會爆出一句「望之不似人君」嚟恥笑魏王;唐朝科舉之後,真正授官嘅釋褐試,係要睇下你夠唔夠靚仔,甚至因而有鍾馗唔夠靚仔冇官做而自殺嘅傳說.
遠嘅唔講,今時今日,有幾多人為咗普京扯晒旗出晒水?幾多人日日望住克里米亞檢察長打晒飛機?又幾多人日日恥笑緊江澤民似蝦蟆,胡錦濤係面癱?最極端嘅,你敢唔敢正眼望張志剛吖?
咁我當然唔係話人靚就得.只不過,我唔物化女性啦,我講男仔啦,你寧願睇住梁天琦十分鐘,定係睇住周浩鼎十分鐘吖?我就頂唔住個鼎喇.連呢十分鐘都爭取唔到,搵咩人理你呀?
靚仔靚女夠唔夠,有呢十分鐘夠唔夠?唔夠架,你仲要令人覺得你正氣,可靠.你可以係陣前激進,目標明確,博學多才,見義勇為,謙厚親民,國士無雙,總之要有個鮮明可信嘅形象.一句到尾,女都溝唔掂,一條女都說服唔到,又點說服幾萬個市民投票畀你?我又物化返女性啦,選舉當前,你會睇周庭制服look出鏡同袁彌明大面政治BB班?你都戇鳩嘅,梗係睇中出羊子表演政綱啦,至少睇落羊子講嘅嘢,佢真係夠薑做吖!
再進一步,亦係最實際嘅:你有冇業績先?如果話形象係「創業」,係參政入門,入咗門之後交成績「守業」,先係選民真正想你做嘅事,亦都係選民驗證你得唔得最明確嘅指標.如果做嚟做去都係唔得嘅,你幾靚仔都好,形象幾好都好,唔通賣樣賣形象賣理念賣足三十年咩?賣足三十年嗰班都知自己冇樣冇形象啦,都識主打賣理念啦.從頭到尾冇樣冇形象冇業績冇理念,點投呀?
咁如果又唔係靚仔靚女,又唔係正氣可靠,辦事不力,小器冇品,個頭又油,數學又唔去考,盲字都唔識多個,又想養活自己,貢獻社會,應該點做呢?
去搵間冰室學師把啦,傳承本土文化呀.


text:
聞西
任職金融界的美食達人,作家.給單身人士的晚餐食譜,教你一個人,也要好好食,好好愛自己.
細個時家境真係好麻麻,所以三餐都食得好簡單,但係從未試過餓親喎,因為我有個煮嘢好叻嘅嫲嫲.當時嘅午餐真係好隨意,正所謂食得唔好嘥,食得最多嘅梗係隔夜淨餸.如果嗰日連隔夜餸都無,嫲嫲就會使出好多低成本嘅鬼煮意,例如冷飯粥伴炸菜肉絲,田雞飯(好少田雞),青豆蛋餅,煎太陽蛋,甚至豉油熟油雞蛋撈飯等等,有時會諗,當你千嚐百味之後,一世人食過咁多嘢,邊樣嘢係你覺得最回味最滿足嘅呢?
對我嚟講嫲嫲煎嘅太陽蛋毫無懸念一定係我最回味嘅美食,嗰條煎到脆卜卜嘅蛋白邊,簡直就係鬼斧神工,再加少少生抽已經足夠我KO一大碗飯喇!
即係咁,無理由喺度教大家煎太陽蛋掛,所以設計咗呢個煎太蛋2.0,煎太蛋加白飯魚效果真係唔錯,不過好多朋友都會擔心白飯魚好容易出水,其實只要將白飯魚輕輕出水,然後用廚紙吸乾水分,煮嘅時候就唔會水汪汪啦!
(材料)
銀魚仔 5g (少少得㗎喇,加啲鹹鮮味俾佢咋,唔落都可以)
青紅椒粒 適量
葱花 適量
生抽 適量
老抽 適量
胡椒粉 少許
(做法)
1.白飯魚落醃料醃15分鐘,水煲滾後熄火放白飯魚灼熟(大約30秒),然後撈起用廚紙吸乾水分備用.
2.打好雞蛋(唔使發呀),再準備好其他配料(如圖).
3.燒熱鑊落油(要多少少油先有脆邊效果㗎),倒入雞蛋,然後勻匀落白飯魚及其他配料喺雞蛋上面,冚蓋轉細火煎到蛋邊金黃脆身,再翻轉煎香另一面.
4.小心將蛋滑落碟上,最後按自己喜好落適量嘅胡椒粉,生抽及老抽就攪掂喇!
留意唔好投訴點解唔係太陽蛋而變咗熟蛋,因為要顧及其他材料,所以要煎埋另一面,如果你想食太陽蛋,可以先炒熟配料,不過又係另一種效果喇!
仲有點解見我示範用咗咁多隻雞蛋呢?因為我喺元朗買咗啲好細隻嘅雞蛋,阿姐話嗰啲係隻雞雞第一次生嘅雞蛋,所以味道特別濃郁特別好味不過好細隻囉!


text:
前兩日問一個家住美孚既同事「你知唔知邊度係饒宗頤文化館」
同事答我「唔知道喎!」我話「咪喺你屋企隔離喎!
同事「點解既?」
由我哋頭先食完晏既東海滬行過嚟只需10分鐘
我都問過好多人, 原來好多都唔知呢個隱世地方!
其實就喺大家成日經過既美孚小巴站橋底, 有一條扶手電梯上行人天橋
沿住天橋一直走跟住指示牌步行就到
一上到行人天橋就會見到有指示牌!
一直行到見到有個分岔路口靠右繼續行
行到望去左邊見到個好似公園, 有中國古代式既欄杆, 然後向左轉出去
再往山上行2分鐘, 已經見到文化館在對面
今次第一次嚟到呢個地方! 見到好多舊建築同紅磚屋就好興奮
原來呢個文化館都大有來頭
以前分別做過海關分廠,華工屯舍,檢疫站,監獄,傳染病醫院和精神病療養院等等.
到今日成為一個文化館同埋翠雅山房(文化旅館), 真係物盡其用
文化館分咗上,中,下3個區
我哋經入口進入呢層就係下區, 分別有藝術館及保育館
呢度仲有個茶軒(網頁都冇提及過)
裡面你可以同館主講吓茶經, 試吓茶嘆一嘆!
保育館就介紹咗文化館整個演變同歷史
真係冇諗過呢度曾經係監獄同埋精神病院
館外有好幾個俾遊人蓋紀念章既地方!
不過冇提供紙...好在我哋通常都紙不離身!
仲有館外呢個好靚既荷花池, 妹妺即刻好樂意咁企定定俾我影番張靚相
哥哥就拎住部相機猛咁影荷花(我就猛咁提佢唔好咁出一陣會跌落水)
喺下區盡頭除咗有個洗手間仲有個饒宗頤既紀念人像
呢個紅磚牆同埋呢D帶點西式建築既窗框都好靚! 值得喺度影番幾張相
然後右手邊會見到有樓梯上去中區
向後望先發現來有部Lift可以上中區
中區由6座主要大樓構成,包括展覽館,博雅堂,餐廳,演藝廳,修學精舍及文化館的辦工大樓.
大樓內外提供各項設施,計有展覽廳,禮品閣,活動室,演藝廳,文化講堂,藝術工房及會議室等等.
在餐廳與演藝廳中間的中庭位置蓋上了玻璃天幕,成為全天候的戶外活動場地.
香港著名社企機構「銀杏館」為文化館提供餐飲服務.
以上4句都係喺官網Copy出嚟 ^.^
喺中區上面望番落去!
今日正值有活動, 所以中區呢邊有個巿集, 都係賣D手作DIY嘢同埋有D工作坊咁
本來我網上參加咗個水仙花摺紙班
但係因為太早1:30開始同埋長達3小時到4點幾...(主要對象都係大人)
所以我最後都冇出席個工作坊
可能因為今天有少少雨同埋宣傳唔多, 所以好少人到場參觀
銀杏館對出有個露天茶座可以俾人喺度嘆吓茶休息吓
再行過銀杏館到另一邊場館
外面有音樂表演
禮品閣呢度有好多嘢賣, 主要都係D俾遊客買既小精品
右邊活動室就由「樂在棋中」社企負責
展出好多香港本地創作人設計既 Board Game
佢哋安排咗一張問題紙, 關於每一款棋既資料
完成問題紙就可以喺部扭蛋機度扭一隻蛋蛋出嚟
跟住會送番D紀念品俾我哋
然後職員姐姐就坐低教我哋玩棋, 佢介紹咗呢隻比較容易入手既「環保棋」同我哋玩
最後哥哥係留言簿度畫咗D公仔送番俾職員姐姐
再去其他館掃一掃....(呢個活動室講武術的)
出番嚟見到有條好靚靚既樓梯
行上去就係上區旅舍喇! 不過我哋冇上去
但係可以下次考慮吓呢邊度住吓當渡假
Photo by CANON 5D Mark III, Len | EF 24-70mm f/2.8L USM
呀劍評分: 6分
呀劍評語: 唔講真係唔知原來美孚有個咁既地方! 可以係美孚新邨嗰邊食完嘢慢慢行過嚟, 可以睇吓古蹟認識歷史, 仲撞啱今日有活動, 可以做同姐姐捉吓棋真係幾悠閒!
饒宗頤文化館 簡介
饒宗頤文化館的前身是荔枝角醫院,是香港特區政府發展局「活化歷史建築伙伴計劃」的首批活化項目,由非牟利慈善機構「香港中華文化促進中心」直接參與修復,活化及日常營運,以當代中國國學大師饒宗頤教授之名,命名為「饒宗頤文化館」.
地址
九龍青山道800號
辦公時間 星期一至六 上午10時至下午6時
開放時間 星期一至日上午8時至下午10時
下區展覽館開放時間 星期二至日上午10時至下午6時 (逢星期一休館)
交通
港鐵荔枝角站D2出口
網址
www.facebook.com/culture.heritage
電郵
info@jtia.hk
電話
2100 2828
(以上資料更新至文章當日)


text:
Dyson我會諗起無扇頁風扇,個好吸引既垃圾桶,佢d設計係好特別會令人好記得
個風扇令我懷疑中環交易廣場有個中空形石雕可能會出風既,所以假日好多外傭爬上去,哈哈
個吸塵機我反而少留意
之後上網睇,覺得好似一條機械手臂,於是就答應出席呢個event
佢係無線吸塵機,手拎住似一條手臂,操作容易,同埋呢…佢唔太重架
講解中
起初我諗點倒塵呢?如果佢無塵袋會唔會一拆開倒塵d塵就四散呢?
原來佢後面有個洞位,揭開個蓋唔需要拆開都倒得到d塵架
佢條桿可以拆,變成一部細既吸塵機,可以吸車,車有塵我會喪咳的,所以我覺得吸車地毯好重要
佢掛起去叉電,你搵個位比佢,佢勾起就叉電架喇喇喇喇喇
有3個頭,一個吸地,一個可以吸窗簾,一個吸邊邊
跟住我聽到某報記者講:吸落身會唔會似"家有囍事"咁吸左個bra出來?
哈哈~呢套戲令人中毒太深,會令人記起吸塵機吸走個bra
同埋當金魚缸係電視機
因為佢唔太重,可以舉起吸窗簾,牆角都得
亦多謝Dyson送我一部DC35
各位…如有興趣可以去睇睇,睇過試過上手覺得好有興趣先買
但我覺得值得去try try既呢
晌K11有個展館,有個家居環境場地,置身於屋企中,可以試下用同感受下呢!唔收入場費,去睇下都好丫
由3月7號至3月18號,12pm~9pm
K11購物藝術館1樓L107藝術專區


text:
曾分手又放唔低 王祖藍 李亞男11年愛情路
撰文:Sunday Kiss
相片:新傳媒集團,TVB
2月14日對呢對夫妻嚟講,唔單止係情人節咁簡單,更係佢地嘅結婚週年紀念,最近係社交平台上都見到佢地兩人早前喺馬爾代夫影嘅寫真,除咗風景靚,兩人真摯嘅笑容為寫真添上不少幸福感.婚後依然甜蜜嘅兩人,原來背後都有一條好長嘅愛情路.
曾自卑而導致分手
王祖藍 同亞男喺06年已在教會秘密撻着,當時祖藍寂寂無名,又怕俾唔對幸福對方,自卑之下,與亞男分手.祖藍曾經講過:「我嗰時係咩啫?兒童節目主持,冇人識,身高又……而佢,華姐喎,又高又靚,我唔敢高攀.佢哋由細到大都覺得係咪要搵個好啲嘅呢?所以亞男都有啲驚.我哋05 年認識,06年決定喺埋一齊,但好快又冇喺埋一齊.」
分手後,祖藍的工作機會接踵而來,事業不斷發展,歌影視三邊忙.09年,祖藍始終都放唔低亞男,之後寫咗一封情信加一隻自己寫嘅歌《跌落凡間的天使》送俾亞男,終於佢哋又走番埋一齊.
台慶求婚成佳話
兩人於2010年11月爆岀戀情,亞男大讚祖藍有責任感,又夠勇表白,而祖藍覺得亞男係好女仔,其後五年中他們愛得甜蜜.呢對「長短腳之戀」終於喺兩年前開花結果,祖藍喺無線節目《萬千星輝賀台慶》中,當著全港700萬觀眾面前,跪地向亞男求婚,最後亞男喜極而泣,仲未講我願意就等唔切想戴戒指,場面感動又搞笑.
老婆入院 自責自己沒陪伴左右
祖藍曾經因爲亞男入院,自己又唔係老婆身邊而感到𤷪.佢覺得點解老婆最需要自己嘅時候唔喺度,佢又因呢件事而好決絕咁推晒半年嘅job.並因呢件事,祖藍先覺得都係屋企緊要,錢搵唔晒嘅!
亞男爆祖藍鍾意放屁
婚後兩人夫妻檔岀席活動又做節目主持例如《蜜月到訪》,亞男仲大爆最唔鍾意祖藍放屁:「佢會喺我面前,扮啲好Cute嘅姿勢,我要放啦!一,二,三!仲要將個Pat Pat放喺我塊面前面放!」祖藍就笑住咁話:「我係教佢咩叫俾人噴到一面屁咋!」


text:
最新
熱門
精選
主題
-
美國名扒房登陸香港 熟成牛扒滋滋聲出場(有片)
肉食獸又要出動喇!嚟自紐約嘅著名扒房嚟咗香港開分店呀! 唔好咁心急,一嚟就淨係食扒.呢度嘅海鮮都做得唔錯,可以考慮嗌個海鮮拼盤,段人頭計嘅,每人有半隻龍蝦,2隻大蝦,同埋新鮮拆殼蟹肉,全部都幾爽甜呀
-
(小不啦嘰1大口)街頭小吃吃它就對了!(真知味)
旺角的街頭小吃實在太多了,所以要在這其中挑到喜歡的還真的好難哈哈,這家算是可以拿著吃也可以坐下吃的店,而且選擇還蠻多的.
-
上環日式多士店 創新鰻魚蛋多士(有片) 精選
鰻魚已經唔再淨係出現鰻魚飯或者鰻魚壽司度喇,由上年開始,鰻魚已經靜悄悄咁入侵各類食品,好似鰻魚漢堡,鰻魚飯糰咁,嚟到今年,就再進化到鰻魚多士喇!
-
留喺香港都食到 啱傾計嘅星馬餐廳精選
兩個人「撐枱腳」諗食咩菜嘅時候,如果怕特色外國菜食唔慣,其實東南亞除咗香港人食開嘅泰國菜同台灣菜之外,馬來西亞菜同新加坡菜都係好選擇.去到以下餐廳,唔單止唔洗飛一轉,而且唔洗夏日炎炎坐喺無冷氣嘅熟食中
-
(醫食無憂)有傷口 有咩要戒口?
何謂發物?發者,起也,出也.又指發作,物體膨脹等,其形象概可想見.逢屬發物者,醫書多載曰:「發瘡發膿」,「發疥」,「發痼疾」,可知發物即指助火生痰,動風發癢之品,或加重新病,或誘發舊病.《外科正宗·雜
-
最新手機排隊功能 方便遙距攞位
食飯最怕就係見到長長人龍,仲要棟篤企喺餐廳出面,好似咁都咪話唔慘.而家OpenRice新推排隊服務,只要用電話遙矩攞飛,有位先至施施然行去餐廳入座,好方便!
-
日式抹茶甜品店夏日限定 果香+黑糖蛋卷(有片) 精選
呢間京都抹茶品牌嘅蛋卷一向都好受歡迎,今年夏天佢地就推出三款全新口味,士多啤梨同芒果口味酸酸甜甜又有軟糯麻糬,黑糖蕨餅更加係坊間少有,買哂三件做飯後甜品都唔過分吖.
-
台南百年擔仔麵 度小月尖沙咀店六大招牌菜解構!(有片) 精選
香港人去台灣玩嘅藉口可能又少咗一個:台南百年祖傳老店,招牌菜係傳統美食擔仔麵嘅度小月激將喺尖沙咀正式開幕!招牌擔仔麵有咩「味」力,仲有咩其他特色美食值得一試?即睇開飯仔介紹啦!
-
榴槤控出沒注意!6大榴心餐廳推介
夏天為大地帶嚟咗好多嘢,包括榴槤!6月正值榴槤當造嘅季節,一眾榴槤迷係時候約埋一班臭味相投嘅朋友仔,四出覓食喇!
-
最新主題下午茶4大推介
醉翁之意不在酒,下午茶除咗好味之外,賣相都好緊要架.最近有四間酒店新出嘅下午茶,每款都有特色主題,食物有唔同造型,影相放上網肯定呃到唔少like!主題下午茶大多期間限定,得一至兩個月時間供應,快快約埋


text:
莫拉達有冇機?不過唔知o岩唔o岩曼聯
莫拉達有冇機?不過唔知o岩唔o岩曼聯
四千萬磅加莫拉達換迪基亞,拖舟應該唔會想咁
莫拉達有冇機?不過唔知o岩唔o岩曼聯
四千萬磅加莫拉達換迪基亞,拖舟應該唔會想咁
如果真係咁Deal得過
莫拉達有冇機?不過唔知o岩唔o岩曼聯
四千萬磅加莫拉達換迪基亞,拖舟應該唔會想咁
如果真係咁Deal得過
換Varane啦,曼而家要中堅多過要中前場
莫拉達有冇機?不過唔知o岩唔o岩曼聯
四千萬磅加莫拉達換迪基亞,拖舟應該唔會想咁
如果真係咁Deal得過
換Varane啦,曼而家要中堅多過要中前場
皇馬中堅得拉膠 pepe 華拉尼 拿祖
pepe就走
仲諗varane?
莫拉達有冇機?不過唔知o岩唔o岩曼聯
四千萬磅加莫拉達換迪基亞,拖舟應該唔會想咁
如果真係咁Deal得過
換Varane啦,曼而家要中堅多過要中前場
皇馬中堅得拉膠 pepe 華拉尼 拿祖
pepe就走
仲諗varane?
叫木仔科水啦!無人係木仔買唔到!
莫拉達有冇機?不過唔知o岩唔o岩曼聯
四千萬磅加莫拉達換迪基亞,拖舟應該唔會想咁
如果真係咁Deal得過
換Varane啦,曼而家要中堅多過要中前場
皇馬中堅得拉膠 pepe 華拉尼 拿祖
pepe就走
仲諗varane?
叫木仔科水啦!無人係木仔買唔到!
皇馬點會放varane
莫拉達就有D機
莫拉達有冇機?不過唔知o岩唔o岩曼聯
四千萬磅加莫拉達換迪基亞,拖舟應該唔會想咁
如果真係咁Deal得過
換Varane啦,曼而家要中堅多過要中前場
皇馬中堅得拉膠 pepe 華拉尼 拿祖
pepe就走
仲諗varane?
搵得皇馬買人 就要拎de gea 做籌碼
死肥西對住班退休人士,條友明顯打真軍但係都踢到碌畢咁
最後仲踢到發拎晒皮氣
老馬有火
架係自己丟
其實拿華斯真係好慘,打得唔差都要比老細迫害
連米高堅尼都未J到返黎
其他球會已經做緊野,木仔係咪仲發緊夢?
飛紐西蘭working holiday lu~
希望來季仲可以跟足曼聯


text:
有三個例子想分享下
1.有個大學同學畢咗業幾年,佢同人相處都幾有問題下.讀書個陣佢都好叻,起碼叻過我,差唔多FIRST HON畢業(唔係三大,但係八大金融學系).佢畢咗業搵咗大半年都搵唔到工,其間只係幫人補下習,做下FREELANCE.之後去咗做領隊,但半年都無就無做,據佢自己講比人投訴得太多.之後去咗做裝修. 但之後唔中意又轉咗工做侍應,但比人Hi到上天花板,猛咁係FB呻俾人Hi話做嘢慢又唔小心,最後連侍應都俾人炒
2.我表姐讀戲曲研究,係香港讀咗DEGREE同MASTER,又係台灣讀戲曲DEGREE同MASTER,即佢有DOUBLE DEGREE同DOUBLE MASTER.但依家先三十六七歲,搵極都係13K至14K,係FB成日Hi晒鬼話讀書無勁用,又成日話高人工個啲又唔請佢. 但同佢係親戚聚會度食飯就有啲端倪點解會咁:待人接物好有問題,例如佢成三十幾歲人都夠膽死同表弟講你個頭咁育酸,係當住廿幾人咁講
3.第三個係一個前同事,四十歲中女, 一入職就話以前間公司做咗幾耐幾耐,好多嘢都識.當佢知道有同事有大學學歷嘅時候,佢問人人工,咁人啲答咗一個數高過佢,佢就會話:你都係多個學位者,人工點解會多我咁多. 到公司出佣金,又會續個人問有幾錢收,心諗有幾錢關佢咩事.知道咗高過佢又會話佢經驗好啲點都應該佢多啲. 平時條友成日行嚟行去斟水,有八八卦卦其他同事私事,個個都怕咗佢.最抵死條友又貪小便宜,而且貪得都幾肉酸,例如去潭仔一齊食飯陣係嗌碗淨米,但猛咁夾公家餸.可以想像條友唔會得同事同老細歡心. 結果一年後個個都升職陣係無升佢,返工成日抱怨點解唔升佢
SORRY1999, 各位巴絲有無呢啲奇人異士分享下?


text:
HKD1311
HKD1466
HKD1854
HKD768
HKD668
HKD1078
HKD128
HKD380
HKD188
HKD158
HKD330
HKD188
HKD368
HKD298
HKD398
HKD468
HKD298
HKD78
HKD198
HKD288
HKD78
HKD188
HKD68
HKD348
HKD1600
HKD1400
HKD128
HKD198
HKD128
HKD88
下個月就成人展 帶咩去玩, 好呢
算數, 今朝有女今朝隊 射完再諗聽日事
行過女優個區見到佢同我招手, 所以今次決定是妳
有張貼紙封蓋
今次唔係隨隨便便一張透明膠紙 有印公司名
我覺得佢呢個蓋好正
有塊透明膠片可以俾你睇到入面
女陰器對住你
顏騎
嘩! 咁大個紙架
真係托咩 雖然係有用 用來托膠
但係如果整細少少, 就可以方便好多
今次女陰器呢個系列都有淫臭油
而且有對小奶奶
一陣好好咁調教下佢先
上面仲寫住 癡態繚亂慾情奉仕
咁樣樣我就 狂化異常精子橫飛
橫批 瘋狂抽插
藤嶋唯的簽名
我影歪左
到左呢個位 我突然之間覺得呢個系列
三圍33-24-34(目測)
我比較少玩女優型
後生女就姐係, 後生女 好柔軟 唔粗皮
而且幾厚肉 睇下個陰唇 我咁拉都沒變薄透明
女陰器似乎有跟返個比例
33-24-34(之前目測)
盒背仲有內部結構圖
女陰器呢個名的由來 佢個塊淫惑膜
一波就辦暈你
你試諗下 與藤嶋唯同一屋檐下
喺D轉角位 未見其人 先觸其胸
一唔係食食下飯 藤嶋唯筷子跌左 佢自已又望唔到地下 要你執
再唔係訓覺個時 依架轉凍
張被俾佢對波頂起左 D風入曬來 涼到死
傳說中的淫惑膜
其實是咪仿處女膜 我影之前好似用手指篤穿左 仲未搞清楚
好 直接開妳
入面已經濕曬 粒的仔仲喺度震
我只喺用手指撩左幾下就已經有反應
好幼嫩 摸落去好舒服
外型設計仿人型
個股溝 好
而且從背面睇到少少乳球
即時感受到藤嶋唯奶奶真係好大的視覺感受
好挺 對波
超彈手超柔軟
摷 係咁摷
佢個手感真係令人欲罷不能
軟冧冧又有小小實嘅個種感覺 最梗要係濕到滴曬水
越插佢就越係啜住你 正到爆炸
支油真係唔錯 個濕度好ok
而且慢慢仲有點點..陣陣..閪水芳香 真係淫臭油來
我係好奇以及為左塊淫惑膜而來
我仔都有個 生左幾年 真係唔知有個咁的膜 好懷疑係指處女膜
有理沒理等我好好地咁玩玩先
指插個時真係一直想像緊如果係我自已個小龜仔插入去嘅話 興奮到震
我習慣係用龜仔同人打左招呼先 磨擦磨擦
頭先用手試完去掐佢 好厚肉 用龜仔去奶佢 同佢抹下閪水
極速有feeI 入口就是了 有一種好似氣球表面的觸感 但又唔係漲卜卜個隻 係蜘蛛網個隻
屌我都唔知自已講緊咩了
前所未有的感覺 唔似處女膜 因為沒一吉就穿咁嘅薄膜feeI
而係有一種好似肉造的保鮮袋咁 最正係你一入左去 當然會啜住卷埋你癡埋 好鬼正 呢招唔係條條女都得
至少我EX唔識先 呢d就好似郁耳仔 震lin頭咁 唔係個個控制到
收緊肉膜 包住你
我敢講任何一個女人同一件膠都唔會有呢種觸感 完全係超越曬我想像中的感覺 諗住普通仿真人 點知有意外驚喜
穿過淫惑膜之後 又一片濕地 頭先指插完之後 我一直都想放龜仔入去
粉苞濕嫩咪就係講緊呢啲
有返初戀的感覺 我知咁講好Kai 但係真係老啦 無論係我定女
支嘢真係加唔少分 個支送的淫臭油
係我屌到佢啪啪聲嘅時候 啲閪水係入面浪下浪下 又濕又啜又軟包得我好爽 昇天快感
特別係佢啲肉波仔 雖然算唔得上係咩超磨形 但係蟻多螻死象
不規則嘅肉波仔圍攻 我真係未試過玩到咁癲
實情呢件嘢真係似十八廿二 啱曬我
佢真係夠曬鹹濕 唔怪得話癡態繚亂慾情奉仕 我都忍唔住要插盡佢
越插越入先知道 肉包棍原來係咁爽 俾啲嫩口閪含住嘅感覺 真係靈舍唔同
係入面耐左 我仲feel到有少少暖 我都要狂化異常精子橫飛
繳械前我都要瘋狂掃射一下 慢慢享受 始終都會走火高速抽插個時
肉波仔磨得勁左 好多 而且仲熱熱地 癡到我的體溫 淫惑膜都啜實埋
洗個陣我真係好驚指甲吉穿個淫惑膜
抺個下都好驚呀 個淫惑膜
真係神又係佢, 鬼又係佢
Ning Sum Trading Company | 情趣用品評測網站 | Dsc手辦の魂 日系手辦訂購店
©2012-2017 18DSC 成人用品店 版權所有,並保留所有權利.
陳列室地址: 九龍荔枝角青山道489-491號香港工業中心B座3樓B3a室 (荔枝角站C出口 步行3分鐘)
分店地址: 香港銅鑼灣富明街1-5號寶富大樓2/F B室 (銅羅灣站F出口 步行5分鐘)


text:
給Venus的情書
Dear Venus,
其實寫你,同寫信俾你,你都睇過哂啦,仲要連Arlok都睇過添,所以原本無打算寫呢封信俾你.不過為咗寸下新任特首個老公唔識寫情信,我打算寫個情書系列,無理由漏咗你㗎?唯有舊瓶新酒,再同你分享下我嘅感受啦.
正如你已經聽過,我第一次見到你,係《廉政行動2014》,一見你已經好鍾意你.你俾我嘅感覺好特別,基本上一見到你已經將你放咗喺我個懸空幾年嘅理想女朋友榜/Dream Girl榜榜首.之後的確係為咗你先睇完套M Club.《曖昧不明關係研究學會》唔洗講啦,你喊我會心痛,你笑我會跟著笑,明知你有男朋友我個Dream Girl榜都仲係由你排榜首.我簡直係迷戀你~
除咗你嘅外表,性格,演戲天份吸引住我,你嘅專業,努力都好吸引我.我講咗幾年都無辦法好似你咁勤力去做運動,我體能都仲係差過你.唔同嘅係,我終於由長跑去咗練過下短跑同中距離,800M真係幾難跑…
其實你會唔會有朝一日真係開檔私房菜嘅啫?你煮啲嘢食好吸引呀,成日睇到我流哂口水…XD
呢個年代靚女全部都被人認頭哂,我個排行榜三甲好似得一個可能仲係單身,所以睇嚟你都係繼續排榜首㗎喇…最多,並列榜首囉…XD
Love,
A


text:
眨下眼,世界盃就剩返三場波:兩場四強,一場決賽.咩話?數漏咗場季軍戰?請問大家記唔記得上屆世界盃軍戰邊隊贏波先?唔准 Google 唔准 Wiki 喎.
不過咁,講觀賞性,季軍戰有時係好睇過決賽嘅.被睇淡嗰隊往往更加有鬥心同你盡地一煲,熱門啲嗰隊亦唔一定同你放軟手腳,於是大家放開嚟踢,入波都多啲.自 1978 年以來,連續九屆都起碼有三個入波.(弊,家下寫咗季軍戰簡介,我之後寫乜?)
講返準決賽先.其實香港語文水平下降唔係冇原因,細細個仲會用「準決賽」,「半準決賽」,「複賽」去介紹四強,八強,十六強.家下?你問下街邊細蚊咩叫「半準決賽」,睇下佢曉唔曉.
嗱,Lulu 及其團隊已經為大家指點迷津,我呢個「半準燈神」仲喺度講咩好?(關於我嘅「燈」,大家可以參考《呃 Like 一週》嘅第一節專訪.舉多兩個例子,我喺意大利分組賽贏咗英格蘭左之後買咗件意大利波衫,之後意大利就連輸兩場出局咧;我睇巴西對智利直播嗰陣自爆買咗巴西贏一比零嘅波膽,語音剛落智利就追平……)
其實兩場準決賽都係以前世界盃決賽嘅翻版. 1978 年,荷蘭喺冇咗告魯夫嘅情況之下,再度躋身決賽,對住未有馬勒當拿主辦國阿根廷,法定時間踢成一比一,加時阿根廷入多兩粒贏三比一,甘巴斯梅開二度成為國家英雄. 2002 年,巴西有朗拿度,朗拿甸奴同李華度「 3R 」華麗鋒線,對有簡尼,波歷克同高路斯做軸心嘅德國,巴西由朗拿度包辦兩個入波輕描淡寫封王.
十年人事幾翻新,十二年,又新多啲啲.但高路斯仲喺德國陣中,仲有機會打破朗拿度保持嘅世界盃入球最多紀錄.當然,佢身後一班隊友已經換成 80 年代中後期出世嘅後輩.冇變嘅,其實係德國團結,注重紀律同心理質素高嘅特質.德國今場冇主場之利,但勝在上場對法國逗住嚟踢,體力消耗有限.
咁巴西呢?冇咗球星尼馬喎!實唔識入波啦!咁又未必,巴西此前一直圍繞尼馬建立戰術,原本可以做 keyman 嘅奧斯卡變做藍領負責中場掃蕩然後駁腳,費特做唔到柱躉又回唔到波畀隊友畀人笑到面黃.家下尼馬缺陣,畀著我係史高拉利,就將奧斯卡擺返喺進攻中場,侯克同韋利安擺兩邊,表面上可以機動地進攻,實際上可以包深啲畀兩閘盡情助攻.丹尼爾艾維斯抖咗一場,體力應該有所恢復(雖然馬爾干又難得地寶刀未老),前面擺費特可以專注走位博門前攝位入波,大家各司其職,效果係點好難講,但德國會比較難防備.唯一隱憂係,中堅兼隊長泰亞高施華停賽,雪到硬咗嘅丹迪臨危受命,同大衛雷斯默契有幾好呢?
講難防,阿根廷有「球王」美斯,夠難防喇卦?講真,佢同基斯坦奴朗拿度兩個一時瑜亮,情感上我唔想美斯捧到世界盃而 C 朗冇得捧.但又咁,傑斯連世界盃決賽周都冇踢過啦,咪又偉大.算.阿根廷有阿古路自稱傷癒可以復出,但又冇咗踢得好生猛嘅迪馬利亞,搞到荷蘭可以專注招呼美斯.一旦美斯被封殺,阿根廷分波發辦嘅就得返馬斯查蘭奴同埋加高.希古恩上場難得地擺脫踢世界盃敗家嘅惡名,但有返同佢唔多夾嘅阿古路,大家會唔會累鬥累呢?
荷蘭就應該冇可能用返對哥斯達黎加嗰場嘅 3-4-3 架喇,幾大都踢五人防線,古積特踢左翼衛 包抄美斯,中場冇咗尼祖迪莊就肯定冇咁有殺氣,但人多好辦事,八個喺禁區內外互相包抄,引到阿根廷連兩閘都谷埋上嚟圍城,就係打反擊畀洛賓喪跑最好嘅時機.另一個新星迪比或者未必踢正選,但係喺比賽中後段入替就肯定有用途.阿根廷攔截一向都有啲「黃魚」……而荷蘭正正有三大罰球高手在陣,靠死球戰術打開紀錄絕對唔係冇可能.雲高爾喺今次賽事多次調動備受好評,反之阿根廷教練沙比拉做得最正確嘅只係得棄 5-3-2 踢 4-2-3-1 ,雙方臨場鬥智鬥力,令我好期待.
我都唔知決賽會唔會係美洲國家盃戲碼.不過老老實實,我想睇德國對荷蘭多啲,兩隊贏我都有高興嘅理由--德國連續四屆入四強前無古人,荷蘭雲佩斯雲高爾挾世界冠軍之名返曼聯振聲威……但冇計喇,一開波咪話咗你聽我燈架囉,聽晚去馬會進貢幾十蚊舖草皮啦.